റഫാലില് നിന്ന് ആര്‍ക്കും മോദിയെ രക്ഷിക്കാന് കഴിയില്ല; ആലോക് വര്‍മയെ വീണ്ടും നിയമിച്ചതോടെ കുറച്ച് നീതി നടപ്പായി: രാഹുല് ഗാന്ധി | The Indian Telegram\nറഫാലില് നിന്ന് ആര്‍ക്കും മോദിയെ രക്ഷിക്കാന് കഴിയില്ല; ആലോക് വര്‍മയെ വീണ്ടും നിയമിച്ചതോടെ കുറച്ച് നീതി നടപ്പായി: രാഹുല് ഗാന്ധി\nന്യൂഡല്‍ഹി: സിബിഐ ഡയറക്ടര് ആലോക് വര്‍മയെ മാറ്റിയ കേന്ദ്രസര്‍ക്കാര് ഉത്തരവ് സുപ്രീംകോടതി റദ്ദാക്കിയതിലൂടെ കുറച്ചെങ്കിലും നീതി നടപ്പായെന്ന് കോണ്‍ഗ്രസ് അധ്യക്ഷന് രാഹുല്‍ഗാന്ധി. റഫാല് ഇടപാടില് അന്വേഷണം തുടങ്ങാനിരിക്കെയാണ് അര്‍ധരാത്രി ആലോക് വര്‍മയെ സിബിഐ തലപ്പത്ത് നിന്ന് നീക്കിയതെന്നും രാഹുല് ഗാന്ധി പ്രതികരിച്ചു. റഫാലില് നിന്ന് ആര്‍ക്കും മോദിയെ രക്ഷിക്കാന് കഴിയില്ലെന്നും രാഹുല് ഗാന്ധി പറഞ്ഞു.\nഅതേസമയം, ആലോക് വര്‍മയെ വീണ്ടും സിബിഐ ഡയറക്ടര് സ്ഥാനത്ത് നിയമിച്ചത് സര്‍ക്കാരിനേറ്റ തിരിച്ചടിയല്ലെന്ന വാദവുമായി കേന്ദ്ര ധനമന്ത്രി അരുണ് ജെയ്റ്റ്‌ലി രംഗത്തെത്തിയിരുന്നു. സി.ബി.ഐയുടെ കെട്ടുറപ്പ് സംരക്ഷിക്കാനാണ് സര്‍ക്കാര് ഇടപെട്ടത്. സി.വി.സിയുടെ ശുപാര്‍ശ നടപ്പാക്കുക മാത്രമാണ് ചെയ്തതെന്നും അരുണ് ജെയ്റ്റ്‌ലി പറഞ്ഞു.\nവിധി കേന്ദ്രസര്‍ക്കാരിന് ഏറ്റ കനത്ത ആഘാതമായാണ് കണക്കാക്കപ്പെടുന്നത്. ഒക്ടോബര് ഇരുപത്തിമൂന്നിന് അര്‍ധരാത്രിയില് അസാധാരണ നടപടിയിലൂടെ ആലോക് വര്‍മ്മയെ മാറ്റിയ നടപടിയാണ് പരമോന്നത കോടതി റദ്ദാക്കിയത്. ചീഫ് ജസ്റ്റീസ് അവധിയിലായതിനാല് ജസ്റ്റിസ് സഞ്ജയ് കിഷന് കൗള് ആണ് വിധി വായിച്ചത്. സിബിഐ ഡയറക്ടറെ മാറ്റണമെങ്കില് പ്രധാനമന്ത്രിയുടെ അധ്യക്ഷതയില് ഉള്ള മൂന്നംഗ ഉന്നതതലസമിതിയുടെ അനുമതി അനിവാര്യമാണെന്ന ആലോക് വര്‍മയുടെ വാദം മൂന്നംഗബെഞ്ച് അംഗീകരിച്ചു. കുറഞ്ഞത് രണ്ട് വര്‍ഷമെങ്കിലും സിബിഐ ഡയറക്ടര്‍ക്ക് പ്രവര്‍ത്തന കാലാവധി നല്‍കണമെന്ന വിനീത് നാരായന് കേസിലെ വിധിയും കോടതി ചൂണ്ടിക്കാട്ടി.\nആലോക് വര്‍മയ്‌ക്കെതിരായ ആരോപണങ്ങളുമായി ബന്ധപ്പെട്ട സി.വി.സി അന്വേഷണറിപ്പോര്‍ട്ട് ഒരാഴ്ചയ്ക്കുള്ളില് ഉന്നതതലസമിതി പരിഗണിക്കണം. അതുവരെ നയപരമായ തീരുമാനം എടുക്കുന്നതില് നിന്ന് ആലോക് വര്‍മയെ കോടതി വിലക്കി.\n2014 മുതല് പ്രധാനമന്ത്രി അധ്യക്ഷനായ സമിതിയാണ് ഡയറക്ടറെ നിശ്ചയിക്കുന്നത്. സ്ഥലംമാറ്റണമെങ്കിലും സമിതിയുടെ അനുമതിവേണം. ഇക്കാര്യമാണ് ആലോക് വര്‍മയുടെ കാര്യത്തില് ലംഘിക്കപ്പെട്ടത്. ഇന്നത്തെ വിധിയുടെ അടിസ്ഥാനത്തില് പ്രധാനമന്ത്രി അധ്യക്ഷനായ സമിതി ഒരാഴ്ചയ്ക്കകം ചേര്‍ന്ന് ആലോക് വര്‍മ തുടരണോയെന്ന് തീരുമാനിക്കും. ചീഫ് ജസ്റ്റിസ് രഞ്ജന് ഗൊഗോയും കോണ്‍ഗ്രസ് ലോക്‌സഭാകക്ഷി നേതാവ് മല്ലികാര്‍ജുന് ഖാര്‍ഗെയുമാണ് സമിതിയിലെ മറ്റ് അംഗങ്ങള്.\nപ്രധാനമന്ത്രി നരേന്ദ്ര മോദി ആലോക് വര്‍മയ്‌ക്കെതിരെ നിലപാടെടുത്താലും മല്ലികാര്‍ജുന് ഖാര്‍ഗെ എതിര്‍ക്കും. അപ്പോള് ചീഫ് ജസ്റ്റിസിന്റെ നിലപാടാകും സമിതിയുടെ അന്തിമതീരുമാനത്തില് നിര്‍ണായകമാവുക. സമിതി അംഗീകരിച്ചാല് മാത്രമേ ആലോക് വര്‍മയ്ക്ക് സി.ബി.ഐ. ഡയറക്ടര് എന്ന നിലയില് നയപരമായ തീരുമാനങ്ങളെടുക്കാന് കഴിയൂ. ആലോക് വര്‍മയുടെ കാലാവധി ഈ മാസം 31ന് അവസാനിക്കും.\nRead more on: Alok varma Rahul Gandhi


കൊച്ചി; ജനുവരിയിൽ ആദ്യ യാത്ര ലക്ഷ്യമിട്ട് കൊച്ചി വാട്ടർ മെട്രോയുടെ നിർമ്മാണ പ്രവൃത്തി കൾ പുരോഗമിക്കുന്നു. കൊച്ചി മെട്രോ റെയിൽ ആണ് നിർമ്മാണ പ്രവർത്തനങ്ങൾ നടത്തുന്നത്. വൈറ്റില, കാക്കനാട്, ഹൈക്കോടതി ജംഗ്ഷൻ, വൈപ്പിൻ, ചേരാനല്ലൂർ, ഏലൂർ എന്നിവിങ്ങളിലെ ടെർമിനലുകളുടെ നിർമ്മാണം ആരംഭിച്ചിട്ടുണ്ട്. ബോൾഗാട്ടി, ഫോർട്ട് കൊച്ചി, മട്ടാഞ്ചേരി, കടമ ക്കുടി, പാലിയം തുരുത്ത്, ചേരാനല്ലൂർ, സൗത്ത് ചിറ്റൂർ, മുളവുകാട് നോർത്ത്, എറണാകുളംഫെറി എന്നിവിടങ്ങളിലെ ടെണ്ടർ നടപടികൾ പൂർത്തിയായി.\nകൊച്ചി മെട്രോ റെയിലിന്റെ സ്റ്റേഷനുകൾക്ക് സമാനമായി അന്താരാഷ്ട്ര നിലവാരത്തിലുള്ള ടെർമി നലുകളാണ് വാട്ടർ മെട്രോയ്ക്കും നിർമ്മിക്കുന്നത്. ടിക്കറ്റിംഗ് സൗകര്യങ്ങളും പ്രവേശന ക്രമീകര ണങ്ങളും ഇതിനു സമാനമായിരിക്കും. ഭിന്നശേഷിക്കാർക്ക് ബുദ്ധിമുട്ടില്ലാതെ യാത്ര ചെയ്യുന്നതി നുള്ള സൗകര്യം ഒരുക്കും. ജലനിരപ്പിന് അനുസരിച്ച് വെള്ളത്തിൽ പൊങ്ങി കിടക്കുന്ന രീതിയി ലാണ് ബോട്ട് ജെട്ടികളുടെ നിർമ്മാണം. ഇത് വേലിയേറ്റ വേലിയിറക്ക സമയത്തെ ബോട്ടിലേക്കുള്ള പ്രവേശന ബുദ്ധിമുട്ട് ഒഴിവാക്കും. മൂന്ന് വീൽചെയറുകൾ വരെ ഒരേ സമയം കയറ്റാവുന്ന രീതി യിലാണ് ബോട്ടുകളുടെ നിർമ്മാണം.\nആദ്യ ബോട്ട് കൊച്ചി കപ്പൽശാല ഡിസംബറിൽ നിർമ്മിച്ച് നൽകും. 100 പേർക്ക് യാത്രചെയ്യാവുന്ന ബോട്ടാണിത്. അടുത്ത നാല് ബോട്ടുകൾ മാർച്ച് മാസത്തിനുള്ളിൽ നിർമ്മാണം പൂർത്തിയാക്കി കൈമാറും. 100 പേർക്ക് യാത്ര ചെയ്യാവുന്ന 23 ബോട്ടുകളും 50 പേർക്ക് യാത്ര ചെയ്യാവുന്ന 55 ബോട്ടുകളും സർവീസ് നടത്തും. അലുമിനിയമാണ് ബോഡി നിർമാണത്തിന് ഉപയോഗിച്ചിരിക്കു ന്നത്. ഒരേ സമയം എട്ട് ബോട്ടുകൾക്ക് വരെ റിപ്പയർ ചെയ്യാവുന്ന ബോട്ട്‌യാഡ് കിൻഫ്രയിലാണ് സ്ഥാപിക്കുന്നത്. നിർമ്മാണ പ്രവൃത്തികൾക്കാവശ്യമായ സർക്കാർ ഭൂമി ലഭ്യമാക്കി. സ്വകാര്യ ഭൂമി യുടെ ഏറ്റെടുക്കൽ നടപടികൾ പുരോഗമിക്കുകയാണ്.


കിഴക്കമ്പലം അക്രമ സംഭവം : പ്രതികരണവുമായി ശ്രീജിത്ത് പണിക്കര് | Pathanamthitta Media\nWednesday, June 22, 2022 6:53 am\nകിഴക്കമ്പലം അക്രമ സംഭവം : പ്രതികരണവുമായി ശ്രീജിത്ത് പണിക്കര്\nതിരുവനന്തപുരം : കിഴക്കമ്പലത്ത് അതിഥി തൊഴിലാളികള് നടത്തിയ അക്രമ സംഭവങ്ങളില് പ്രതികരണവുമായി രാഷ്ട്രീയ നിരീക്ഷകന് ശ്രീജിത്ത് പണിക്കര്. മുഖ്യമന്ത്രിയുടെ ആറുമണിയ്ക്കുള്ള പത്രസമ്മേളനം എന്ന രീതിയില് ആക്ഷേപപരമായിട്ടാണ് കുറിപ്പ് പങ്കു വെച്ചിരിക്കുന്നത്.\nശ്രീജിത്ത് പണിക്കരുടെ ഫേസ്ബുക്ക് പോസ്റ്റിന്റെ പൂര്‍ണ്ണരൂപം;\nആറുമണിയുടെ പത്രസമ്മേളനം. (താളത്തില് വായിക്കണം) ക്യൂബളം വടക്കമ്പലത്തെ… അതിഥി ഗുണ്ടകള്‍ക്ക്… സര്‍ക്കാര് ഈ മാസം… രണ്ടു ടീവിയും… മൂന്ന് കാരംബോര്‍ഡും. പത്തുകിലോ അരിയും… മൂന്ന് കിലോ പരിപ്പും… അഞ്ച് ലിറ്റര് മണ്ണെണ്ണയും നല്‍കും. മണ്ണെണ്ണ,… പരിപ്പ് പാകം ചെയ്യാന്… ഉപയോഗിക്കണം.ചിലര് മണ്ണെണ്ണ… നാട്ടുകാരുടെ പരിപ്പെടുക്കാന്… ഉപയോഗിക്കുന്നതായി… ശ്രദ്ധയില് പെട്ടിട്ടുണ്ട്. അത്… ശരിയല്ല.\nഇതര ആവശ്യങ്ങള്‍ക്കായി… അതിഥി ഗുണ്ടകള്… മണ്ണെണ്ണ ഉപയോഗിച്ചാല്… തീ അണയ്ക്കുന്നതിനായി… നാട്ടുകാര്‍ക്ക്… തികച്ചും സൗജന്യമായി… സര്‍ക്കാര്… വെള്ളം നല്‍കുന്നതായിരിക്കും. ഇതിനായി… ക്യൂബളം പ്രസിഡന്റിന്… പൂജപ്പുര കക്കൂസില് വെള്ളമെത്തിച്ച… ചുവന്ന ബക്കറ്റ്… ഉപയോഗിക്കാന് തീരുമാനിച്ചു. മൈക്ക് ചൂടായി. ഇനി നാളെ.\nചിലർ മണ്ണെണ്ണ… നാട്ടുകാരുടെ പരിപ്പെടുക്കാൻ… ഉപയോഗിക്കുന്നതായി… ശ്രദ്ധയിൽ പെട്ടിട്ടുണ്ട്. അത്… ശരിയല്ല. ഇതര ആവശ്യങ്ങൾക്കായി… അതിഥി ഗുണ്ടകൾ… മണ്ണെണ്ണ ഉപയോഗിച്ചാൽ… തീ അണയ്ക്കുന്നതിനായി… നാട്ടുകാർക്ക്… തികച്ചും സൗജന്യമായി… സർക്കാർ… വെള്ളം നൽകുന്നതായിരിക്കും. ഇതിനായി… ക്യൂബളം പ്രസിഡന്റിന്… പൂജപ്പുര കക്കൂസിൽ വെള്ളമെത്തിച്ച… ചുവന്ന ബക്കറ്റ്… ഉപയോഗിക്കാൻ തീരുമാനിച്ചു. മൈക്ക് ചൂടായി. ഇനി നാളെ.\nനേരത്തെ ഇതര സംസ്ഥാന തൊഴിലാളികളെ കുറിച്ച് ശ്രീജിത്ത് പങ്കു വച്ച ഒരു കുറിപ്പ് വീണ്ടും പങ്കുവെച്ചിട്ടുണ്ട്. കുറിപ്പിന്റെ പൂർണ്ണ രൂപം ഇങ്ങനെ; അതിഥി തൊഴിലാളി എന്നത് ശരിയായ പദമല്ല. തിഥി നോക്കാതെ എത്തുന്നയാൾ ആണ് അതിഥി. അതായത് ഏതു സമയത്തും വീട്ടിൽ കടന്നു വരാൻ സ്വാതന്ത്ര്യം ഉള്ളയാൾ. തൊഴിലാളിക്ക് ആ സ്വാതന്ത്യമില്ല. വീട്ടിൽ എത്തുന്ന അതിഥിയെ സ്വീകരിച്ചു സൽക്കരിച്ചാണ് വിടുന്നത്. തൊഴിലാളി വന്ന് തൊഴിൽ തീർത്തു മടങ്ങുകയാണ് ചെയ്യുന്നത്. അതിഥി വരുന്നത് നമ്മളോടുള്ള സ്നേഹം കൊണ്ടും കുശലാന്വേഷണത്തിനും ആണ്. തൊഴിലാളി വരുന്നത് പണത്തിനാണ്. അന്യ സംസ്ഥാന തൊഴിലാളി, ഇതര സംസ്ഥാന തൊഴിലാളി എന്നതൊക്കെയാണ് ശരിയായ പദങ്ങൾ.\nPrevious articleസാമൂഹിക വിരുദ്ധര്‍ക്കും ഗൂണ്ടകള്‍ക്കുമെതിരെ ജില്ലയില് പോലീസ് നടപടി ശക്തം\nNext articleപുനലൂര് മൂവാറ്റുപുഴ സംസ്ഥാന പാത നിര്‍മ്മാണം ഇഴഞ്ഞ് നീങ്ങുന്നു


അവള് അച്ഛനെപ്പോലെയല്ല, അഴിമതിക്കാരിയാണ്; ഡി.എം.കെ സ്ഥാനാര്‍ത്ഥിയ്‌ക്കെതിരെ അമ്മ | DoolNews\nഅവള് അച്ഛനെപ്പോലെയല്ല, അഴിമതിക്കാരിയാണ്; ഡി.എം.കെ സ്ഥാനാര്‍ത്ഥിയ്‌ക്കെതിരെ അമ്മ\nSunday, 4th April 2021, 11:00 pm\nതെങ്കാശി: അലങ്കുളത്ത് മത്സരിക്കുന്ന ഡി.എം.കെ സ്ഥാനാര്‍ത്ഥിയും മുന് എം.എല്.എയുമായ പൂങ്കോതൈയ്‌ക്കെതിരെ അമ്മ കമല അലദി അരുണ. പുങ്കോതൈയിയെ വിജയിപ്പിക്കരുതെന്നും അവര് അഴിമതി നടത്തുമെന്നുമാണ് കമലയുടെ ആരോപണം.\nമുന് മന്ത്രി അലദി അരുണയുടെ ഭാര്യയാണ് കമല. എന്നാല് പിതാവിന്റെ ഒരു ഗുണവും പൂങ്കോതൈക്കില്ലെന്നും അവര്‍ക്ക് വോട്ട് ചെയ്യരുതെന്നമാണ് കമല പറയുന്നത്.\nപത്തനംതിട്ടയില് ആര്.എസ്.എസ്-ഡി.വൈ.എഫ്.ഐ സംഘര്‍ഷം; ഒരു ഡി.വൈ.എഫ്.ഐ പ്രവര്‍ത്തകന് കയ്യില് വെട്ടേറ്റു\nഫാസിസത്തിനെതിരായ ബദല് ഇടതുപക്ഷമാണ്; തെരഞ്ഞെടുപ്പില് എല്.ഡി.എഫിന് പിന്തുണ പ്രഖ്യാപിച്ച് പി.ഡി.പി\nമകളുടെ പരാജയം ഉറപ്പാക്കാന് താന് എന്നും പ്രാര്‍ത്ഥിക്കാറുണ്ടെന്നും അവര് പറയുന്നു.\n‘അലദി അരുണയാണ് അലങ്കുളത്ത് റൈസ് മില് വ്യവസായം കൊണ്ടുവന്നത്. അദ്ദേഹം ഒരിക്കലും കൈക്കൂലി ആവശ്യപ്പെടില്ല. തന്റെ മണ്ഡലത്തിലെ ജനങ്ങളെ നന്നായി പരിപാലിക്കുമായിരുന്നു’, കമല പറയുന്നു.\nവഴിയരികിലെ പട്ടിയും പൂച്ചയും വരെ ഭക്ഷണം കഴിച്ചോ എന്ന് അന്വേഷിച്ച ഒരു കാരണവര് നമുക്ക് ഉണ്ടായിരുന്നു; തുടര്‍ഭരണം ഉറപ്പെന്ന് ഇന്ദ്രന്‍സും ഹരിശ്രീ അശോകനും\nFact Check- ഫിറോസ് കുന്നംപറമ്പിലിന്റെ ശബ്ദത്തില് വിളിച്ച ഡി.വൈ.എഫ്.ഐ നേതാവ് അറസ്റ്റിലെന്ന് ഫിറോസ് അനുഭാവികളുടെ വ്യാജപ്രചരണം\n‘ഇത് മുഖ്യമന്ത്രിയുടെ വിടവാങ്ങല് പ്രസംഗം’; കലാപരമായി നുണപറയാന് പിണറായിക്കേ സാധിക്കൂ എന്ന് മുല്ലപ്പള്ളി രാമചന്ദ്രന്\nഎന്നാല് മകള് അങ്ങനെയല്ലെന്നും അലങ്കുളത്തെ വേണമെങ്കില് വിറ്റുകളയാനും മടിക്കില്ലെന്നും കമല പറയുന്നു. ജനങ്ങള്‍ക്ക് വേണ്ടി ഒന്നും ചെയ്യാന് പൂങ്കോതൈയ്ക്കാവില്ലെന്നും അവര് കൂട്ടിച്ചേര്‍ത്തു.\nContent Highlight: She is corrupt, don’t vote for her: Mother’s allegation against her DMK candidate daughter


ഡീസല് വില എണ്ണക്കമ്പനികള് നിയന്ത്രിക്കും•ഇ വാർത്ത | evartha\nevartha Desk January 17, 2013, 3:40 am January 17, 2013\nഡീസല് വില നിര്‍ണ്ണയിക്കാനുള്ള അധികാരം ഇനി മുതല് എണ്ണക്കമ്പനികള്‍ക്ക്. ഡീസലിനുള്ള വില നിയന്ത്രണം ഭാഗികമായി നീക്കി. ഇതു സംബന്ധിച്ച തീരുമാനം കേന്ദ്ര സര്‍ക്കാര് കൈക്കൊണ്ടതായി പെട്രോളിയം വകുപ്പ് മന്ത്രി വീരപ്പ മൊയ്‌ലി അറിയിച്ചു. ഇതോടെ ഉടനെ ഡീസല് വില കൂടുമെന്ന് ഉറപ്പായി.\nമാര്‍ക്കറ്റ് വിലയനുസരിച്ച് ഡീസലിന് വില കൂട്ടാനുള്ള അധികാരമാണ് എണ്ണക്കമ്പനികള്‍ക്ക് ലഭിക്കുന്നത്. ഇന്ന് ചേര്‍ന്ന കേന്ദ്രമന്ത്രിസഭ യോഗമാണ് തീരുമാനമെടുത്തത്. ഒറ്റയടിയ്ക്ക് വില വര്‍ദ്ധന പാടില്ലെന്ന് സര്‍ക്കാര് വ്യക്തമാക്കിയിട്ടുണ്ട്. ചെറിയ നിരക്കുകളായി വില കൂട്ടാവുന്നതാണ്. എണ്ണക്കമ്പനികളുടെ ഡീസല് ലിറ്ററിന് 9.60 രൂപയുടെ നഷ്ടം കുറയ്ക്കുന്നതിനായാണ് പുതിയ തീരുമാനം എന്നാണ് വിശദികരണം.\nസബ്‌സിഡി ഇനത്തില് ലഭിക്കുന്ന പാചക വാതക സിലിണ്ടറുകളുടെ എണ്ണം ആറില് നിന്ന് ഒന്‍പതാക്കി ഉയര്‍ത്തി. ഏപ്രില് മാസം മുതല് ഇത് നിലവില് വരും.


പുകവലി പ്രോത്സാഹിപ്പിച്ചു; കെ.ജി.എഫ് രണ്ടാം ഭാഗത്തിന്റെ ടീസര് നീക്കം ചെയ്യണമെന്ന് ആന്റി ടൊബാക്കോ സെല്ലിന്റെ നോട്ടീസ് - Keralabhooshanam Daily പുകവലി പ്രോത്സാഹിപ്പിച്ചു; കെ.ജി.എഫ് രണ്ടാം ഭാഗത്തിന്റെ ടീസര് നീക്കം ചെയ്യണമെന്ന് ആന്റി ടൊബാക്കോ സെല്ലിന്റെ നോട്ടീസ്\nHome/ENTERTAINMENT/പുകവലി പ്രോത്സാഹിപ്പിച്ചു; കെ.ജി.എഫ് രണ്ടാം ഭാഗത്തിന്റെ ടീസര് നീക്കം ചെയ്യണമെന്ന് ആന്റി ടൊബാക്കോ സെല്ലിന്റെ നോട്ടീസ്\nപുകവലി പ്രോത്സാഹിപ്പിച്ചു; കെ.ജി.എഫ് രണ്ടാം ഭാഗത്തിന്റെ ടീസര് നീക്കം ചെയ്യണമെന്ന് ആന്റി ടൊബാക്കോ സെല്ലിന്റെ നോട്ടീസ്\nവെബ് ഡെസ്ക് Send an email January 14, 2021\nകെ.ജി.എഫ് രണ്ടാം ഭാഗത്തിന്റെ ടീസറിലൂടെ പുകവലി പ്രോത്സാഹിപ്പിച്ചു എന്ന് ചൂണ്ടിക്കാട്ടി നായകന് യഷിന് ആന്റി ടൊബാക്കോ സെല്ലിന്റെ നോട്ടീസ്. നിരവധി ആരാധകരുള്ള ഒരു നടന് മാസ് രംഗങ്ങള്‍ക്കായി പുകവലി ഉപയോഗിക്കുന്നത് അതിനെ പ്രോത്സാഹിപ്പിക്കുന്നതാണെന്നും സിഗററ്റ് ആന്റ് അദര് ടൊബാക്കോ ആക്റ്റിന്റെ കീഴിലെ സെക്ഷന് 5ന്റെ ലംഘനമാണെന്നും നോട്ടീസില് പറയുന്നു.\n‘ടീസറും പോസ്റ്ററും പുകവലിയെ പ്രോത്സാഹിപ്പിക്കുന്നതാണ്. സമൂഹമാധ്യമങ്ങളില് നിന്ന് ടീസറും പോസ്റ്ററുകളും നീക്കം ചെയ്യണമെന്ന് ഞങ്ങള് നിര്‍ദ്ദേശിക്കുകയാണ്. പുകവലിക്കുന്ന ദൃശ്യങ്ങളില് എഴുതി കാണിക്കേണ്ട മുന്നറിയിപ്പ് കാണിച്ചിട്ടില്ല. യഷ്, നിങ്ങള്‍ക്ക് ഒരുപാട് ആരാധകരുണ്ട്. നിങ്ങളുടെ ചെയ്തികള് യുവാക്കളെ വഴിതെറ്റിക്കരുത്. പുകവലിക്കെതിരായ ഞങ്ങളുടെ ക്യാമ്പയിനില് താങ്കള് പങ്കാളിയാവണെമെന്ന് ഞങ്ങള് ആഗ്രഹിക്കുന്നു.’- നോട്ടീസില് പറയുന്നു.\nതെന്നിന്ത്യയില് തരംഗമായി മാറിയ കെജിഎഫ് ഒന്നാം ഭാഗത്തിന്റെ തുടര്‍ച്ചയാണ് കെജിഎഫ് 2. പ്രശാന്ത് നീല് സംവിധാനം ചെയ്ത ചിത്രത്തില് കേന്ദ്രകഥാപാത്രമായാണ് യഷ് എത്തുന്നത്. കന്നഡ ചിത്രത്തില് നിര്‍മിക്കുന്ന സിനിമ ഹിന്ദി, മലയാളം, തമിഴ്, തെലുങ്ക് ഭാഷകളിലേക്കും മൊഴി മാറ്റം ചെയ്യും. ചിത്രത്തില് വില്ലന് വേഷമായ അധീരയെ അവതരിപ്പിക്കുന്നത് ബോളിവുഡ് താരം സഞ്ജയ് ദത്താണ്. ചിത്രത്തില് ശ്രീനിധി ഷെട്ടിയാണ് നായിക. ചിത്രത്തില് ആനന്ത് നാഗ്, മാളവിക അവിനാശ്, പ്രകാശ് രാജ്, രവീണ ടാന്‍ഡന് എന്നിവരും വേഷമിടുന്നുണ്ട്.\nവൈറ്റില പാലം തുറന്ന കേസ്; നിപുണ് ചെറിയാന് ജയില് മോചിതനായി\nനിലയ്ക്കാത്ത സംഗീത ലോകത്ത് ലത യുഗത്തിന് അന്ത്യം\nകന്യാസ്ത്രീകളുടെ സംഘടന പരാതി നല്‍കി; അക്വേറിയം സിനിമയുടെ റിലീസിന് സ്‌റ്റേ\nമലയാളത്തിന്റെ നടനവിസ്മയത്തിന് ഇന്ന് 62-ാം ജന്മദിനം; ആഘോഷമാക്കി സിനിമാലോകവും മലയാളികളും\nതേൾ; ഫാമിലി സസ്പെൻസ് ത്രില്ലർ ചിത്രം പൂർത്തിയായി


Emalayalee.com - ഫൊക്കാനക്ക് അണുനാശിനി പ്രയോഗം അനിവാര്യം: സുധാ കര്‍ത്ത\nfokana 06-Jul-2020 സുധാ കര്‍ത്ത\nകൊറോണ വൈറസ്സ് ലോകത്തെ ബാധിച്ചത് ഈ വര്‍ഷം തുടക്കത്തിലാണെങ്കിലും, ഭിന്നിപ്പിന്റെയും സ്വജനപക്ഷപാതത്തിന്റെയും വൈറസ് ഫൊക്കാനയെ ബാധിച്ചിട്ട് അഞ്ചാറ് വര്‍ഷത്തിലേറെയായി. സ്വാര്‍ത്ഥതയും ഭിന്നാഭിപ്രായ ഉന്മൂലനവും പരിലാളിക്കുന്ന ശക്തമായ ഗ്രൂപ്പ് പ്രവര്‍ത്തനം ഫൊക്കാനയുടെ ശക്തിയും പ്രാഭവവും ദിനം പ്രതി ശോഷിപ്പിക്കുന്നു.\nപട്ടാളവും പോലീസും അധികാരവുമൊന്നുമില്ലാത്ത ഫൊക്കാനയില് നിയന്ത്രണം കടുപ്പിക്കുവാന് ഗ്രൂപ്പാധിപത്യത്തിന് ശ്രമിക്കുന്ന ഇവരെ അതിശയത്തോടെയാണ് അമേരിക്കന് പ്രവാസികള് നോക്കിക്കാണുന്നത്. അഞ്ച് ലക്ഷത്തോളം ഡോളറിലേറെ വരുന്ന ധന ശേഖരം അമേരിക്കന് പ്രവാസികളില് നിന്നും പിരിച്ചെടുത്ത് കണ്‍വന്‍ഷനുകളില് ചിലവഴിച്ചിട്ടുണ്ട്. ഒരു ഓഡിറ്റഡ് കണക്ക് പോലും അവതരിപ്പിക്കുവാന് ഈ ഗ്രൂപ്പ് കളിക്കാര് തയ്യാറായിച്ചില്ല.\nമൂന്ന് പതിറ്റാണ്ടുകള്‍ക്ക് മുമ്പ് അമേരിക്കന് മലയാളികളെ ഒരു കുടക്കീഴില് കൊണ്ടുവന്ന ഫൊക്കാനയുടെ സ്ഥാപകര് ഇന്ന് നിരാശരാണ്. പലരും പ്രായമായെങ്കിലും, അവര് നട്ട ''പേര മരം', പിന്നീട് വന്ന പ്രവാസികള്‍ക്ക് ഫലവും, തണലും നല്‍കുമെന്നാണ് പ്രതീക്ഷിച്ചത്.\nസ്വാര്‍ത്ഥത, അഹന്ത, ഫണ്ട് തിരിമറി എന്നിവയാണ് ഫൊക്കാന വൈറസ്സിനെ ത്രസിപ്പിക്കുന്ന പ്രലോഭനങ്ങള്. ഫൊക്കാനയുടെ ചരിത്രം പോലും അറിയാത്ത, ഒരു കണ്‍വന്‍ഷന് പോലും ജീവിതത്തില് പങ്കെടുക്കാത്ത, ധനാഡ്യരാണ് ഈ ഗ്രൂപ്പിന്റെ പ്രധാന ഇര. ഇത്തരക്കാരുടെ മനസ്സിലെവിടെയോ ഒളിഞ്ഞു കിടക്കുന്ന സാമൂഹ്യ താല്‍പര്യങ്ങളെ ഉണര്‍ത്തി, അവരുടെ പണം ഉപയോഗിച്ച്, കുതന്ത്ര മാര്‍ഗ്ഗങ്ങളിലൂടെയും, ഗ്രൂപ്പ് വളര്‍ത്തി, ഗ്രൂപ്പ് പിളര്‍ത്തി, സംഘടനയുടെ നിയന്ത്രണം നിലനിര്‍ത്തുകയാണ് ഇവരുടെ പ്രവര്‍ത്തന രീതി. ജീവിത കാലം മുഴുവന് അദ്ധ്വാനിച്ച, നല്ലവരായ പല പ്രവാസി സംരഭകരും ഈ ഗ്രൂപ്പാളികളുടെ ഇരയായിട്ടുണ്ട്.\nപുതിയ ട്രസ്റ്റി ബോര്‍ഡ് അധികാരമെടുത്തതിന് ശേഷം, എല്ലാ തീരുമാനങ്ങളും പക്ഷപാതപരമായാണ് എടുക്കുന്നത്. വളരെ നാളായി ഫൊക്കാനയെ അറിയാവുന്ന ചെയര്‍മാന് ഏത് പ്രലോഭനത്തിന്റെ അടിസ്ഥാനത്തിലാണ് ഫൊക്കാനയെ വഞ്ചിച്ച്, ഈ വലയത്തിന്റെ വക്താവായി മാറിയത് എന്നത് അത്ഭുതപ്പെടുത്തുന്നു.\nഫൊക്കാനയുടെ പഴയ പ്രസിഡന്റുമാരില് ചിലരോട് ഇന്നത്തെ അവസ്ഥയെക്കുറിച്ച് ചോദിച്ചപ്പോള് അവര് ട്രസ്റ്റി ബോര്‍ഡിന്റെ തീരുമാനങ്ങളോടും നയങ്ങളോടും യോജിക്കുന്നില്ലെന്നാണ് പറഞ്ഞത്. എങ്കില് നുണ പ്രസ്താവനയാണ് പഴയ പ്രസിഡന്റ്മാരുടെ ഏകാഭിപ്രായമായി ട്രസ്റ്റി ബോര്‍ഡ് മാദ്ധ്യമങ്ങളില് കൊടുത്തത്.\nഫൊക്കാനയുടെ അംഗത്വത്തിനായി അപേക്ഷിച്ച 16 സംഘടനകളില് തങ്ങളുടെ ഗ്രൂപ്പിനെ അംഗീകരിക്കുന്ന6സംഘടനകളെ അംഗീകരിക്കുകയും തങ്ങളുടെ ഗ്രൂപ്പിന് പിന്തുണ കിട്ടാത്ത മറ്റ് സംഘടനകളെ പക്ഷപാതപരമായി നിരസ്സിക്കുകയുമാണ് ഈ ട്രസ്റ്റിബോര്‍ഡ് ചെയ്തത്.\nഇലക്ഷന് കമ്മീഷന് രൂപീകരിച്ചപ്പോള് സ്വന്തം 'മൂടുതാങ്ങി' കളെ കമ്മീഷണര്‍മാരാക്കുകയാണ് ചെയ്തത്. അവരുടെ നിഷ്പക്ഷത്വവും അനുഭവ പരിചയമൊന്നുമായിരുന്നില്ല മാനദണ്ഡം, മറിച്ച് ഗ്രൂപ്പിനോടുള്ള വിധേയത്വം മാത്രം.\nകഴിഞ്ഞ കണ്‍വന്‍ഷനില് തിരഞ്ഞെടുക്കപ്പെട്ട ദേശീയസമിതി നല്ലൊരു കണ്‍വന്‍ഷന് നടത്തുവാന് നിരവധി സജ്ജീകരണങ്ങള് ഇതിനോടകം ചെയ്തുകഴിഞ്ഞു. നിര്‍ഭാഗ്യവശാല് കോവിഡ് ലോക്ഡൗണ് അനിശ്ചിതത്ത്വങ്ങള് വിതറി. അവരില് അര്‍പ്പിച്ച വിശ്വാസവും കടമയും നിറവേറ്റുവാന്, ഭംഗിയായി ഒരു കണ്‍വന്‍ഷന് നടത്തുവാന് അവസരം കൊടുക്കേണ്ടത് ഫൊക്കാനയുടെ ഉത്തരവാദിത്വമാണ്.\nഇതിനിടെ സെപ്റ്റംബറില് പുതിയ ഇലക്ഷന് നടത്തുമെന്ന് പ്രഖ്യാപിച്ചിറങ്ങിയ ട്രസ്റ്റി ബോര്‍ഡ്, സ്വന്തം ഗ്രൂപ്പുകാരെ പുറം വാതിലിലൂടെ ഫൊക്കാനയില് പ്രതിഷ്ടിക്കുവാന് ശ്രമിക്കുകയാണ്. നാഷണല് കമ്മിറ്റിയാണ് ഇലക്ഷന്റെ സ്ഥലവും തിയ്യതിയും നിശ്ചയിക്കുന്നത്. ജനറല് സെക്ടട്ടറിയാണ് ജനറല് കൗണ്‍സില് വിളിച്ചുകൂട്ടേണ്ടത്. ഭരണഘടനയുടെ യാതൊരു പിന്‍ബലവുമില്ലാതെയാണ്, ഇതിന് തികച്ചും വിരുദ്ധമായാണ്, ട്രസ്റ്റി ബോര്‍ഡിന്റെ പ്രവര്‍ത്തനങ്ങളും തീരുമാനങ്ങളും.\nഈ ഗ്രൂപ്പാന്ധത പിടിപെട്ടവര്, സ്വന്തം സ്വാര്‍ത്ഥതക്കും, അഹന്തക്കും, അധികാര ഭ്രമത്തിനും, മടിശ്ശീലക്കും വേണ്ടി കാട്ടിക്കൂട്ടുന്ന പേക്കൂത്തുകള്, മലയാളി മനസ്സിനെ വ്രണപ്പെടുത്തുന്നു. 2006 ലെ ഫൊക്കാന പിളര്‍പിന് ശേഷം കരുതിക്കൂട്ടിയ ചുവടുവെയ്പ്പിലൂടെ, സംഘടനയുടെ നിയന്ത്രണം കൈക്കലാക്കുവാന് ശ്രമിക്കുന്ന ഇക്കൂട്ടരുടെ പ്രവര്‍ത്തികള് അപഹാസ്യമാണ്, നിരുത്തരവാദപരമാണ്. ഇക്കൂട്ടര് ഇനിയെങ്കിലും ഇതില് നിന്നും പിന്മാറണമെന്ന് അഭ്യര്‍ത്ഥിക്കുകയാണ്.\nഫെഡറല് സംവിധാനത്തില് നികുതി ഒഴിവാക്കാന് അനുവദിക്കുന്ന ഫൊക്കാന, നീതിപൂര്‍വമായ, വിവേചനമില്ലാത്ത, അംഗങ്ങള്‍ക്ക് തുല്യാവകാശം ഉറപ്പാക്കാന് ബാധ്യസ്ഥരാണ്. ഫൊക്കാനയുടെ പുരോഗതിയും യശസ്സിനെ കളങ്കപ്പെടുത്തുകയും ചെയ്യുന്ന, കൂടുതല് അപഹസിക്കപ്പെടുന്ന അവസ്ഥയില് നിന്നും പരിരക്ഷിക്കുവാനുള്ള തിരിച്ചറിവും ഈ ഗ്രൂപ്പ് വക്താക്കള്‍ക്കു ഉണ്ടാകട്ടെയെന്ന് പ്രാര്‍ത്ഥിക്കുന്നു.\nThis goes back to the time , when Mr.Thampy Chacko and Sasidharan Nair ran as the President of Fokana. Sasidharan Nair went to Thampy Chacko's house as true leader to solve the election issues. The election commissioners carelessness thinking is what caused the election trouble.History hasaway of pointing out the mistakes.\nഫൊക്കാന ഫോമാ ക്രിട്ടിക്\nഫൊക്കാനയുടെ മാത്രം ഇവിടെ എഴുതിക്കണ്ടു. ഫോകാനയും ഫോമയും നീതിനിഷ്ടയില്ലാത്തവരുടെ വിളയാടൽ കേന്ദ്രമായി മാറി. ഫോമാ കോൺവെൻഷനായി പിരിച്ച തുക എനിക്കടക്കം പലർക്കും റീഫണ്ട് ചെയ്തിട്ടില്ല. വിളിച്ചാൽ ഫോണും എടുക്കില്ല മറുപടിയും ഇല്ലാ . ഒരുതരം ഒളിച്ചുകളി. റീഫണ്ട് കൊടുക്കാൻ ഫോമാ ഭാരവാഹികൾ ഉടൻ ശ്രമിക്കണം .


Sreyas Jyothisha Kendram » സൂര്യ ഗ്രഹണം 21.06.2020 ന്\nസൂര്യൻ രാഹു കേതുക്കളാല് ഗ്രസിക്കപ്പെടുമ്പോള് ആണ് സൂര്യ ഗ്രഹണം സംഭവിക്കുന്നത്. 21.06.2020 നു വരാന് പോകുന്നത് രാഹുഗ്രസ്ത സൂര്യ ഗ്രഹണമാണ്. ചന്ദ്ര ഗ്രഹണം പൗർണമി തിഥിയിലും സൂര്യ ഗ്രഹണം അമാവാസി തിഥിയിലും മാത്രമേ സംഭവിക്കൂ. ഈ ഗ്രഹണം ഇന്ത്യയില് ദൃശ്യവും ആചരണീയവും ആകുന്നു.\nകൊല്ലവര്‍ഷം 1195 മിഥുനം 07 ഞായറാഴ്ചയും മകയിരം നക്ഷത്രം നാലാം പാദവും അമാവാസി തിഥിയും സർപ്പ കരണവും ഗണ്ഡ നാമ നിത്യയോഗവും ചേര്‍ന്ന ദിനത്തില് ക്രിസ്തു വര്‍ഷം 21.06.2020 ന് ഇന്ത്യന് സ്റ്റാന്‍ഡേര്‍ഡ് സമയം രാവിലെ 10.04 AM ന് ഗ്രഹണാരംഭം. ഗ്രഹണ മോചനം പകൽ 1 മണി 22 മിനിറ്റിന് തിരുവാതിര നക്ഷത്രത്തിൽ ആകുന്നു.\nഭാരതത്തിലും ഗ്രഹണം ദൃശ്യമാണ്; അതിനാല് തന്നെ ആചരണീയവും ആണ്. ഗ്രഹണം മുതല് മൂന്നു നാള് യാതൊരു ശുഭ കര്‍മങ്ങള്‍ക്കും മുഹൂര്‍ത്തം വിധിക്കാന് പാടില്ല.സൂര്യഗ്രഹണത്തില് ഗ്രഹണാരംഭവും (ഗ്രഹണ സ്പര്‍ശം) ചന്ദ്ര ഗ്രഹണത്തില് ഗ്രഹണത്തിന്റെ അവസാനവും (ഗ്രഹണ മോക്ഷം) പുണ്യ മുഹൂര്‍ത്തങ്ങള് ആകുന്നു. തീര്‍ഥ സ്നാനാദി പുണ്യകര്‍മങ്ങള്‍ക്ക് ഇത് ഏറ്റവും യോജിച്ച സമയമാകുന്നു.\nഗ്രഹണം സംഭവിക്കുന്നത് മകയിരം, തിരുവാതിര നക്ഷത്രങ്ങളിൽ ആകയാല് മകയിരം, ചിത്തിര, അവിട്ടം, തിരുവാതിര,ചോതി,ചതയം,എന്നീ നക്ഷത്രക്കാര് വിശിഷ്യാ ഈശ്വരാധീന പ്രദങ്ങളായ കര്‍മങ്ങളില് കൂടുതല് വ്യാപരിക്കുക. അതോടൊപ്പം മിഥുനക്കൂറിലെ പുണർതത്തിന്റെ അവസാന മൂന്നു പാദത്തിൽ പെട്ടവർക്കും മനക്ലേശം, ശാരീരിക ക്ലേശം, കര്‍മപരമായ വൈഷമ്യങ്ങള് മുതലായ ദോഷങ്ങള്‍ക്ക് സാധ്യതയേറും.\nഇടവക്കൂറിൽ ഉൾപ്പെട്ട കാർത്തിക മുക്കാൽ, രോഹിണി, മകയിരം ആദ്യ പകുതി എന്നീ നക്ഷത്രക്കാര്‍ക്ക് വീഴ്ചകൾ, ആരോഗ്യ ക്ലേശങ്ങൾ, അമിത ചിലവുകള്, തുടങ്ങിയ അനുഭവങ്ങള് വരാന് ഇടയുണ്ട്.\nകർക്കിടക കൂറിൽ പെട്ടതായ പുണർതം അവസാന പാദം , പൂയം, ആയില്യം എന്നിവർക്ക് ധന നഷ്ടം, അലച്ചിൽ, സാമ്പത്തിക തടസ്സം മുതലായ അനുഭവങ്ങൾ പ്രതീക്ഷിക്കണം.\nതുലാക്കൂറിൽ പെട്ട ചിത്തിര അവസാന പകുതി, ചോതി, വിശാഖം മുക്കാൽ എന്നിവർക്ക് ഭാഗ്യക്കുറവ്, കർമ്മ തടസ്സം, മന സംഘർഷം മുതലായവയ്ക്ക് സാധ്യത.\nവൃശ്ചികക്കൂറിൽ ഉള്ള വിശാഖത്തിൽ കാൽ, അനിഴം, തൃക്കേട്ട എന്നിവർക്ക് വീഴ്ചകള്, ക്ഷതങ്ങള്, മുറിവുകള് മുതലായവയ്ക്ക് സാധ്യതയുള്ളതിനാല് വാഹന ഉപയോഗം, സാഹസിക പ്രവര്‍ത്തനങ്ങള് മുതലായവ പരിമിതപ്പെടുത്തുന്നത് നല്ലതാണ്. വൈദ്യുതി, യന്ത്രം, വാഹനം മുതലായവയുമായി ഇടപെടുമ്പോള് കൂടുതല് ജാഗ്രതയും സംരക്ഷണവും സ്വീകരിക്കുക.\nധനുക്കൂറില്‍പെട്ട മൂലം,പൂരാടം,ഉത്രാടത്തിൽ കാൽ നക്ഷത്രക്കാര്‍ക്ക് ദാമ്പത്യത്തിലും വ്യക്തി ബന്ധങ്ങളിലും വൈഷമ്യം വരാവുന്നതാകയാല് കോപ സംസാരം, എടുത്തുചാട്ടം മുതലായവ നിയന്ത്രിച്ച് ക്ഷമാ സ്വഭാവം നിലനിര്‍ത്തുക.\nകുംഭം, മീനം എന്നീ കൂറുകളിൽ വരുന്ന അവിട്ടം അവസാന പകുതി, ചതയം, പൂരൂരുട്ടാതി, ഉതൃട്ടാതി, രേവതി എന്നീ നക്ഷത്രക്കാർക്കും ഗ്രഹണം മൂലം ദോഷാനുഭവങ്ങൾക്ക് സാധ്യത. ദേഹപീഢ , മന സമ്മർദം, കുടുംബസുഖഹാനി മുതലായവ പ്രതീക്ഷിക്കണം.\nമേടം,ചിങ്ങം, കന്നി, മകരം എന്നീ കൂറുകാർക്ക് ഗ്രഹണം മൂലം നല്ല അനുഭവങ്ങള് ഉണ്ടാകും. സാമ്പത്തിക ലാഭം, തൊഴില് നേട്ടം, ആഗ്രഹ സാഫല്യം, രോഗമുക്തി മുതലായവ പ്രതീക്ഷിക്കാം.\nഗ്രഹണത്തിന്റെ ഫലങ്ങള് ഒരു വര്‍ഷക്കാലത്തെക്കോ അടുത്ത ഗ്രഹണം വരെയോ മാത്രമേ നിലനില്‍ക്കുകയുള്ളൂ. എന്നാൽ ഗ്രഹണം കൊണ്ടുള്ള ദോഷാനുഭവങ്ങൾ അടുത്ത സൂര്യ സംക്രമം വരെ മാത്രമേ കാര്യമായി അനുഭവത്തിൽ വരികയുള്ളൂ. അതായത് ഈ ഗ്രഹണം കൊണ്ടുള്ള വലിയ ദോഷങ്ങൾ കർക്കിടകം തുടങ്ങുന്നതോടെ അവസാനിക്കും.\nഗ്രഹണ സമയം ക്ഷേത്രങ്ങള് അടയ്ക്കുന്നതിനാല് ആസമയം ക്ഷേത്ര ദര്‍ശനം സാധ്യമാകില്ല. ഗ്രഹണത്തലേന്നും പിറ്റേന്നും ക്ഷേത്ര ദർശനം നടത്തുക. ഗ്രഹണത്തിന്റെ മൂന്നു യാമം മുന്‍പു മുതല് തന്നെ ഭക്ഷണം ഒഴിവാക്കണം. ഗ്രഹണ സ്പര്‍ശ സമയത്ത് കുളിച്ച് ഭസ്മം ധരിച്ച് ഗ്രഹണം കഴിവോളവും പഞ്ചാക്ഷരീ മന്ത്രം ജപിക്കുന്നതും ഉത്തമമാണ്. ഗ്രഹണ ദോഷ പരിഹാര പൂജയിലും ഹോമത്തിലും പങ്കെടുക്കുന്നതും ഉത്തമമാണ്. ഗ്രഹണം ആരെയും ഭയപ്പെടുത്താനുള്ളതല്ല. പ്രപഞ്ചത്തിലെ ഓരോ സംഭവങ്ങളും മനുഷ്യനെ പ്രത്യക്ഷമായോ പരോക്ഷമായോ ബാധിക്കുമല്ലോ. തനിക്ക് ഗുണമോ ദോഷമോ എന്ന് മുൻകൂട്ടി അറിഞ്ഞു കരുതലോടെ മുന്നോട്ടു പോകുക.ഗ്രഹണം കൊണ്ട് മാത്രം ആർക്കും ഗുണദോഷങ്ങൾ വരികയില്ല. നമ്മുടെ ദശാപഹാരഫലങ്ങളും ശനി, വ്യാഴം തുടങ്ങിയ ഗ്രഹങ്ങളുടെ ഇപ്പോഴത്തെ സ്ഥിതി മൂലമുള്ള ചാരഫലങ്ങളും നിങ്ങളുടെ ജാതക യോഗങ്ങളും ഒക്കെ അതിനെ സ്വാധീനിക്കുന്നതാണ്.\nClick to Book your Pooja


ചൈനീസ് അതിര്‍ത്തിയില് സൈനിക സാന്നിധ്യം ശക്തമാക്കി ഇന്ത്യ\nSun Feb 24 2019 10:34:48 GMT+0530 (IST)\nന്യൂഡല്‍ഹി: ചൈനാ അതിര്‍ത്തിയില് ഇന്ത്യ സൈനിക സാന്നിധ്യം വര്‍ധിപ്പിക്കുന്നു. ഇന്ത്യ-ചൈന അതിര്‍ത്തിയിലെ അരുണാചല് സെക്ടറിലാണ് പട്രോളിങ്ങിനായി കൂടുതല് സൈനികരെ വിന്യസിക്കുന്നത്. ദിബാങ്, ദൗ ദെലെയ്, ലോഹിത് താഴ്‌വര എന്നിവിടങ്ങളിലാണ് സൈനിക സാന്നിധ്യം വര്‍ധിപ്പിക്കുന്നത്.\nചൈനീസ് സൈന്യവുമായി നിരന്തരം തര്‍ക്കം നിലനില്‍ക്കുന്ന പ്രദേശമാണിത്. അതിര്‍ത്തിയില് സമുദ്രനിരപ്പില് നിന്ന് 17,000 അടി ഉയരത്തിലുള്ള പ്രദേശങ്ങളില് സൈനികനിരീക്ഷണം ശക്തമാക്കാനുള്ള നീക്കമാണ് പുരോഗമിക്കുന്നത്. തന്ത്രപ്രധാനമായ തിബറ്റന് മേഖലയില് കൂടുതല് ശ്രദ്ധവയ്ക്കാനാണ് സൈന്യം തയ്യാറെടുക്കുന്നത്. ഹെലികോപ്റ്റര് അടക്കമുള്ള സംവിധാനങ്ങള് ഉപയോഗിച്ച് അതിര്‍ത്തിയിലെ ചൈനീസ് സൈനിക നീക്കങ്ങള് നിരീക്ഷിക്കും. കൂടാതെ നദീതീരങ്ങള് കേന്ദ്രീകരിച്ചും ഇന്ത്യ സൈനികവിന്യാസം നടത്തും. ദോക്‌ലാം സംഘര്‍ഷത്തിന് ശേഷം ചൈനീസ് സൈനികനീക്കം ഇന്ത്യ കരുതലോടെ നിരീക്ഷിക്കുന്നുണ്ട്.\nഇത് കൂടുതല് ശക്തമാക്കാനാണ് ഇപ്പോഴത്തെ തീരുമാനം. ദീര്‍ഘദൂര പട്രോളിങിന്റെ എണ്ണം വര്‍ധിപ്പിക്കും. 30 ദിവസം വരെ നീണ്ടുനില്‍ക്കുന്നതാണ് ദീര്‍ഘദൂര പട്രോളിങ്. ഇന്ത്യ-ചൈനാ നിയന്ത്രണരേഖയുടെ പവിത്രത കാത്തുസൂക്ഷിക്കുക എന്നതാണ് ദൗത്യമെന്ന് സൈനികവൃത്തങ്ങള് പറയുന്നു. 73 ദിവസങ്ങള് നീണ്ടുനിന്ന അതിര്‍ത്തി തര്‍ക്കത്തിന് ശേഷം സിക്കിം സെക്ടറില് നിന്ന് ഇന്ത്യ സൈന്യത്തെ പിന്‍വലിച്ചിരുന്നു. എന്നാല് ചൈനീസ് സൈന്യം ദോക്‌ലാമില് പട്രോളിങ് നടത്തുന്നത് നിര്‍ബാധം തുടര്‍ന്നിരുന്നു.


സമവായ ചർച്ചയ്‌ക്ക് സിദ്ദു ഡൽഹിയിൽ; രാഹുലിനെ കണ്ടു | Navjot Singh Sidhu meets Rahul Gandhi\nന്യൂഡൽഹി: പഞ്ചാബ് പി.സി.സി. അധ്യക്ഷസ്ഥാനം രാജിവെച്ച നവജോത് സിങ് സിദ്ദു ഹൈക്കമാൻഡുമായി ചർച്ചയ്ക്ക് ഡൽഹിയിലെത്തി. കോൺഗ്രസ് അധ്യക്ഷ സോണിയാഗാന്ധിയിൽ പൂർണവിശ്വാസമുണ്ടെന്നും അവരുടെ ഏതു തീരുമാനവും തനിക്ക് സ്വീകാര്യമാണെന്നും അദ്ദേഹം പറഞ്ഞു.\nകോൺഗ്രസ് നേതാവ് രാഹുൽ ഗാന്ധി, ജനറൽസെക്രട്ടറി കെ.സി. വേണുഗോപാൽ, പഞ്ചാബിന്റെ ചുമതലയുള്ള ഹരീഷ് റാവത്ത് എന്നിവരുമായി സിദ്ദു വെള്ളിയാഴ്ച ചർച്ച നടത്തി. അധ്യക്ഷപദം രാജിവെച്ചുകൊണ്ട് കത്തു കൈമാറിയശേഷം ആദ്യമായാണ് അദ്ദേഹം ചർച്ചയ്ക്കെത്തുന്നത്. രാജിക്കത്ത് ഇതുവരെ ഹൈക്കമാൻഡ് സ്വീകരിച്ചിട്ടില്ല.\nസിദ്ദുവിനോട് പഞ്ചാബ് പി.സി.സി. അധ്യക്ഷപദവിയിൽ തുടരാൻ നിർദേശിച്ചിട്ടുണ്ടെന്ന് ഹരീഷ് റാവത്ത് ചർച്ചയ്ക്കുശേഷം പ്രതികരിച്ചു. ഇതുസംബന്ധിച്ച തീരുമാനം സിദ്ദു ശനിയാഴ്ച പ്രഖ്യാപിക്കുമെന്ന് വിശ്വസ്ത കേന്ദ്രങ്ങൾ അറിയിച്ചു.\nപഞ്ചാബിലെ മന്ത്രിസഭയിൽ തനിക്ക് താത്പര്യമില്ലാത്തവരെ ഉൾപ്പെടുത്തിയതിലും തന്നോട് ആലോചിക്കാതെ ഉദ്യോഗസ്ഥ തലപ്പത്ത് അഴിച്ചുപണി നടത്തിയതിലും പ്രതിഷേധിച്ചാണ് സിദ്ദു രാജിക്കത്ത് കൈമാറിയത്. തുടർന്ന് മുഖ്യമന്ത്രി ചരൺജിത് സിങ് ചന്നി അദ്ദേഹവുമായി നടത്തിയ ചർച്ചയിൽ പി.സി.സി. അധ്യക്ഷസ്ഥാനത്തു തുടരാമെന്ന ധാരണയിലെത്തിയതായാണ് റിപ്പോർട്ട്.


The Weight Transformation Journey Of Actor Simbu From 101kg To 71 Kg,101ൽ നിന്ന് 71 കിലോ, സിനിമയല്ല സിമ്പു ശരീരഭാരം കുറക്കാൻ കാരണം, വെളിപ്പെടുത്തി സുഹൃത്തുക്കൾ - Malayalam Filmibeat\nതെന്നിന്ത്യൻ സിനിമ ലോകത്ത് കൈനിറയെ ആരാധകരുള്ള താരമാണ് സിമ്പു. കോളിവുഡിന്റ പ്രിയപ്പെട്ട റൊമാന്റിക് ഹീറോയാണ് സിമ്പു. തമിഴിലാണ് താരം സജീവമെങ്കിലും മലയാളത്തിൽ കൈനിറയെ ആരാധകരുണ്ട്. നടന്റെ ഭൂരിഭാഗം ചിത്രങ്ങൾ മലയാളത്തിലും മികച്ച വിജയം നേടാറുണ്ട്. അഭിനേതാവ് എന്നതിൽ ഉപരി സംവിധായകനും പിന്നണിഗായകനും കൂടിയാണ് താരം.\nകഴിഞ്ഞ കുറച്ച് ദിവസം മുൻപ് സിമ്പുവിന്റെ പുതിയ ലുക്ക് സോഷ്യൽ മീഡിയയിൽ വൈറലായിരുന്നു, ശരീരഭാരം കുറച്ചാണ് മറ്റൊരു രൂപത്തിലായിരുന്നു നടൻ പ്രേക്ഷകരുടെ മുന്നിൽ പ്രത്യക്ഷപ്പെട്ടത്. സിമ്പുവിന്റെ പുതിയ ലുക്ക് കണ്ട് ആരാധകർ അക്ഷരംപ്രതി ഞെട്ടുകയായിരുന്നു. 30 കിലോയാണ് താരം കുറച്ചത്. കഠിന പ്രയത്നത്തിലൂടെയാണ് താരം 101 കിലോയിൽ നിന്ന് 71 കിലോയിലേയ്ക്ക് ശരീര ഭാരം കുറച്ചത്.. കഴിഞ്ഞ നവംബർ മാസത്തിലായിരുന്നു താരത്തിന്റെ ഫിറ്റ്നസ് യാത്ര ആരംഭിച്ചത്. ഇപ്പോഴിത നടന്റെ ലുക്ക് മാറ്റത്തെ കുറിച്ച് സുഹൃത്ത് മഹത് രാഘവേന്ദ്രയും ഫിറ്റനസ് ട്രെയിനർ സന്ദീപ് രാജും. ടൈംസ് ഓഫ് ഇന്ത്യയ്ക്ക നൽകിയ അഭിമുഖത്തിലാണ് നടൻ എടുത്ത കഠിന പ്രയ്തനത്തിനെ കുറിച്ച് വെളിപ്പെടുത്തിയത് . സിമ്പു ശരീരഭാരം കുരയ്ക്കാനുളള കാരണവും സുഹൃത്ത് മഹത് പറയുന്നു.\nമഹത്തിലൂടെയാണ് സെലിബ്രിറ്റി ഫിറ്റ്നസ് ട്രെയിനർ സന്ദീപിനെ സിമ്പു പരിചയപ്പെടുന്നത്. സന്ദീപിന് കീഴിൽ മഹത് വർക്കൗട്ട് ചെയ്യുന്നുണ്ടായിരുന്നു. സുഹൃത്തിന്റെ മാറ്റം കണ്ടപ്പോൾ നടനും വർക്കൗട്ട് ചെയ്യാൻ ആഗ്രഹിക്കുകയായിരുന്നു. തുടർന്ന് നവംബർ മാസത്തിൽ സിമ്പുവും സന്ദീപിന് കീഴിൽ വർക്കൗട്ട് ആരംഭിക്കുകയായിരുന്നു 101 കിലോ ആയിരുന്നു താരത്തിന്റെ ഭാരം. സിനിമയ്ക്ക് വേണ്ടി ശരീരഭാരം കുറയ്ക്കാൻ നടൻ തയ്യാറായിരുന്നില്ല. എന്നാൽ ദുഷ്‌കരമായ സമയങ്ങളിൽ തന്നോടൊപ്പം നിന്ന ആരാധകർക്കും പ്രിയപ്പെട്ടവർക്കും വേണ്ടിയാണ് അദ്ദേഹം ശരീര ഭാരം കുറച്ചതെന്ന് സന്ദീപ് പറയുന്നു.\nനിലവിലെ ജീവിത ശൈലിയിൽ മാറ്റം വരുത്താൻ സിമ്പു ആഗ്രഹിച്ചിരുന്നു. അദ്ദേഹത്തെ സഹായിക്കാൻ ഞാൻ തയ്യാറയിരുന്നു. വയറിലെ കൊഴുപ്പ് കുറയ്ക്കാൻ വേണ്ടിയാണ് സിമ്പു ആദ്യം തന്റെ അടുത്ത് എത്തിയത്. അദ്ദേഹത്തിന്റെ ട്രെയിൻ ചെയ്യിപ്പിക്കുിക എന്നത് ഒരു പ്രത്യേക അനുഭവമായിരുന്നു. രാവിലെ 4.30 നാണ് അദ്ദേഹത്തിന്റ ഒരു ദിവസം ആരംഭിക്കുന്നത്. നടക്കാൻ പോയതിന് ശേഷമാണ് വ്യായാമം ആരംഭിക്കുക. ആദ്യം ആഴ്ചയിൽ നാല് ദിവ,മായിരുന്നു വ്യായാമം ചെയ്യാറുള്ളഴത്. ഇപ്പോൾ5ദിവസമാക്കി മാറ്റിയിട്ടുണ്ട്. കൂടാതെ സ്പോർട്സിലും നടന് താൽപര്യമുണ്ടെന്ന് ട്രെയിനർ സന്ദീപ് പറയുന്നു.\nഎല്ലാവരും മാത്യകയാക്കേണ്ട ഒരാളാണ് സിമ്പു. നിരവധി അഭ്യൂഹങ്ങൾ നടനെ കുറിച്ച് പ്രചരിച്ചത് കൊണ്ട് തന്നെ ആദ്യം അദ്ദേഹത്തെ പരിശീലിപ്പിക്കുമ്പേൾ തനിക്ക് നിരവധി സംശയങ്ങൾ ഉണ്ടായിരുന്നു. എന്നാൽ നടനെ കണ്ടുമുട്ടി ഒരുമിച്ച് വർക്ക് ചെയ്തപ്പോൾ എല്ലാം മാറുകയായിരുന്നു.അദ്ദേഹം കഠിനാധ്വാനിയും സമർപ്പിതനുമാണെന്ന് ഞാൻ മനസ്സിലാക്കി. അവൻ ഇപ്പോൾ പലർക്കും ഒരു മാതൃകയാണ്. ഇച്ഛാശക്തിയുണ്ടെങ്കിൽ ഒരു വഴിയുണ്ട് എന്ന ആശയം മുറകെ പിടിച്ച് ജീവിക്കുന്ന ആളാണ്. ഇപ്പോൾ നടന്റെ ശരീര ഭാരം71. 1 കിലോയാണ്. ഫെബ്രുവരിയിൽ 87 കിലോ ഉണ്ടായിരുന്നു.കൊവിഡ് പ്രതിസന്ധി സമയത്ത് ശരീരം ഭാരം കുറയ്ക്കുകയായിരുന്നു. പിന്നീട് ജൂണിൽ വർക്കൗട്ട് ആരംഭിക്കുകയായിരുന്നു.\nസിമ്പുവിന്റെ ഭക്ഷണരീതിയെ കുറിച്ചും സന്ദീപ് അഭിമുഖത്തിൽ പറയുന്നുണ്ട്. ആഹാരത്തിൽ നിന്ന് നോൺ-വെജ്, ജങ്ക് ഫുഡ് എന്നിവ പൂർണ്ണമായും ഒഴിവാക്കിയിട്ടുണ്ട്. ക്ഷാരസ്വഭാവമുള്ള പോഷക സമൃതമായ ഭക്ഷണങ്ങൾ ഉപയോഗിക്കാൻ തുടങ്ങിയിട്ടുണ്ട്. അദ്ദേഹത്തിന്റെ ഇഷ്ടമല്ലാത്ത ചില സലാഡുകൾ ദ്രാവക രൂപത്തിൽ കഴിച്ചിരുന്നു.ഉയർന്ന പ്രോട്ടീൻ, കുറഞ്ഞ കാർബ് ഭക്ഷണത്തിന്റെ മിശ്രിതമായിരുന്നു ഇത്. അതിനാൽ, ഇതുപോലുള്ള ചെറിയ കാര്യങ്ങൾ ശരീര ഭാരം കുറക്കാൻ കാരണമായി. കൂടാതെ മറ്റൊരു പോസിറ്റീവായ കാര്യം അദ്ദേഹത്തിന് ആവശ്യമായ ഭക്ഷണം പാകം ചെയ്ത് കഴിക്കാൻ തുടങ്ങിയ എന്നതാണ്- സന്ദീപ് അഭിമുഖത്തിൽ പറഞ്ഞു.\nസ്പോർടിസിലും അദ്ദേഹത്തിന് വലിയ താൽപര്യമുണ്ടെന്ന് സുഹൃത്ത് മഹത്ത് അഭിമുഖത്തിൽ പറഞ്ഞു. വർക്കൗട്ട് കൂടാതെ ശരീര ഭാരം കുറക്കാനായി ടെന്നീസ്, ബോക്സിംഗ്, റോയിംഗ്, നീന്തൽ, ബാസ്കറ്റ്ബോൾ എന്നിവ പരിശീലിച്ചിരുന്നു. ദുഷ്‌കരമായ അവസ്ഥയിലൂടെ കടന്നുപോയപ്പോൾ പലരും അദ്ദേഹത്തെ എഴുതിത്തള്ളി. പക്ഷേ, അദ്ദേഹം അവയെല്ലാം തെറ്റാണെന്ന് തെളിയിക്കുകയും കൂടുതൽ ശക്തമായി മടങ്ങുകയും ചെയ്തു, മഹാത് പറയുന്നു.\nThe Weight Transformation Journey Of Actor Simbu From 101kg To 71 Kg


ക്ഷേത്രങ്ങളില് കവര്‍ച്ച നടത്തിയ സംഘം പൊലീസ് പിടിയില്; പ്രതികളിൽ പ്രായപൂർത്തിയാകാത്തവരും | Police arrest gang for looting temples\nKozhikode, First Published 12, Jul 2020, 8:18 PM\nജൂണ് 23ന് പുലര്‍ച്ചെയാണ് കുന്നത്തുപാലം പാല കുറുമ്പ ഭഗവതി ക്ഷേത്രത്തിലും കോന്തനാരി കൊല്ലറക്കല് ഭഗവതി ക്ഷേത്രത്തിലും ഭണ്ഡാരങ്ങള് തകര്‍ത്ത് മോഷണം നടത്തിയത്.\nകോഴിക്കോട്: ക്ഷേത്രങ്ങളില് കവര്‍ച്ച നടത്തിയ അഞ്ചംഗ സംഘം പൊലീസ് പിടിയില്. കുന്നത്തുപാലം പാലകുറുമ്പ ഭഗവതി ക്ഷേത്രത്തിലും കോന്തനാരി കൊല്ലറക്കല് ഭഗവതി ക്ഷേത്രത്തിലും മോഷണം നടത്തിയ അഞ്ചംഗ സംഘമാണ് പിടിയിലായത്. കോഴിക്കോട് പെരുവയല് വെള്ളിപറമ്പില് ഹാഷിം എന്ന മുന്ന (18), പന്നിയങ്കര ചക്കുംകടവ് എം.പി. ഫാസില് (18) എന്നിവരും പ്രായപൂര്‍ത്തിയാകാത്ത മൂന്നു പേരുമാണ് പിടിയിലായത്.\nകോഴിക്കോട് മെഡിക്കല് കോളേജിന് സമീപമുള്ള ലോഡ്ജില് നിന്നാണ് സംഘത്തെ പിടികൂടിയത്. പ്രായപൂര്‍ത്തിയാകാത്ത മൂന്ന് പേര്‍ക്കെതിരെ ജൂവനൈല് നിയമപ്രകാരമുള്ള നടപടികള് സ്വീകരിക്കും. സംഘത്തില് നിന്ന് മൂന്നു ബൈക്കുകളും പിടിച്ചെടുത്തിട്ടുണ്ട്. ഈ ബൈക്കുകളെ കുറിച്ചും അന്വേഷണം നടക്കുന്നുണ്ട്. പന്തീരാങ്കാവ് സ്റ്റേഷനിലെ മറ്റൊരു ബൈക്ക് മോഷണക്കേസില് പെട്ടവരും സംഘത്തിലുണ്ട്.\nകോഴിക്കോട് ഡിസിപി സുജിത്ത് ദാസിന്റെ നേതൃത്വത്തില് കോഴിക്കോട് സൗത്ത് അസിസ്റ്റന്റ് കമ്മീഷണര് എ.ജെ. ബാബുവും പന്തീരാങ്കാവ് പൊലീസും നടത്തിയ അന്വേഷണത്തിലാണ് പ്രതികളെ പിടികൂടിയത്. ജൂണ് 23ന് പുലര്‍ച്ചെയാണ് കുന്നത്തുപാലം പാല കുറുമ്പ ഭഗവതി ക്ഷേത്രത്തിലും കോന്തനാരി കൊല്ലറക്കല് ഭഗവതി ക്ഷേത്രത്തിലും ഭണ്ഡാരങ്ങള് തകര്‍ത്ത് മോഷണം നടത്തിയത്. പാലകുറുമ്പ ക്ഷേത്രത്തിലെ ക്യാമറയില് പതിഞ്ഞ ദൃശ്യങ്ങളാണ് മോഷ്ടാക്കളെ പിടികൂടുന്നതിന് സഹായകമായത്.\nLast Updated 12, Jul 2020, 8:18 PM\nപാക് ന്യൂസ് ചാനലില് ഇന്ത്യയുടെ ദേശീയ പതാകയും സന്ദേശവും; ഹാക്ക് ചെയ്തതെന്ന് സംശയം


ചൈനീസ് ബന്ധത്തിന് പിന്നാലെ രാഹുലിനെ കടന്നാക്രമിച്ച് ബിജെപിയുടെ ചിക്കൻ സൂപ്പ് വിവാദം; സത്യം ഇങ്ങനെ... | Did Rahul Gandhi eat non-veg food before beginning Kailash Mansarovar Yatra? Restaurant clarifies - Malayalam Oneindia\nPublished: September52018, 11:18 [IST]\nദില്ലി: മാനസസരോവർ യാത്രക്കിടെ രാഹുൽ ഗാന്ധി ചിക്കൻ സൂപ്പ് കുടിച്ചോ? കുറച്ച് ദിവസമായി ബിജെപിക്കാർ ആയുധമാക്കിയ വീഡിയോയുടെ സത്യാവസ്ഥ പുറത്ത് വന്നു. ഹോട്ടൽ അധികൃതർ തന്നെയാണ് വിവാദങ്ങൾ അവസാനിപ്പിച്ച് വിശദീകരണം നൽകിയത്.\nമാനസസരോവർ യാത്രക്കിടെ കാഠ്മണ്ഡുവിലെ ഹോട്ടലിൽ നിന്നും രാഹുൽ ഗാന്ധി ചിക്കൻ സൂപ്പ് കഴിച്ചെന്നും ചില പ്രാദേശിക മാധ്യമങ്ങൾ ഇക്കാര്യം റിപ്പോർട്ട് ചെയ്തിട്ടുണ്ടെന്നും ബിജെപി ആരോപിച്ചിരുന്നു. ഹോട്ടൽ ജീവനക്കാരന്റേത് എന്ന തരത്തിൽ ഒരു വീഡിയോയും പുറത്ത് വന്നിരുന്നു. രാഹുൽ ഗാന്ധി ഹിന്ദു മതവികാരം വൃണപ്പെടുത്തിയെന്നാരോപിച്ചായിരുന്നു ബിജെപിയുടെ കടന്നാക്രമണം.\nകഴിഞ്ഞ മാസം 31നാണ് രാഹുൽ ഗാന്ധി കാഠ്മണ്ഡുവിലെത്തിയത്. വുട്ടു എന്ന ഹോട്ടലിൽ നിന്നായിരുന്നു അദ്ദേഹത്തിന്റെ രാത്രി ഭക്ഷണം. രാഹുലിന്റെ സന്ദർശനം ചില പ്രദേശിക മാധ്യമങ്ങൾ ഹോട്ടലിലെത്തി രാഹുൽ ഗാന്ധി എന്ത് ഭക്ഷണമാണ് കഴിച്ചതെന്നും ഭക്ഷണം ഇഷ്ടമായോ എന്നുമൊക്കെ ചോദിച്ചു. രാഹുൽ ഗാന്ധി ഭക്ഷണം കഴിക്കുന്ന ഫോട്ടോ ഹോട്ടലിന്റെ ഫേസ്ബുക്ക് പോജിൽ ഇടുകയും ചെയ്തിരുന്നു.\nഎന്നാൽ രാഹുൽ ഗാന്ധി ചിക്കൻ കുർക്കുറെ കഴിച്ചെന്നും ഭക്ഷണം ഇഷ്ടമായ രാഹുൽ വീണ്ടും കഴിച്ചെന്നുമൊക്കെ വെയിറ്റർ പറഞ്ഞതായി റിപ്പോർട്ട് വന്നു. ചില ദേശീയ മാധ്യമങ്ങളും ഇത് നൽകിയതോടെ ബിജെപിക്കാർ ഏറ്റുപിടിക്കുകയായിരുന്നു.\nസംഭവം വിവാദമായതോടെ രാഹുൽ ഗാന്ധി സസ്യാഹാരം മാത്രമാണ് കഴിച്ചതെന്നും രാഹുൽ നോൺവെജ് കഴിച്ചുവെന്ന് ജീവനക്കാർ ആരോടും പറഞ്ഞിട്ടില്ലെന്നും ഹോട്ടൽ അധികൃതർ വ്യക്തമാക്കി. ഹോട്ടലിലെ വിഭവങ്ങളുടെ ഫോട്ടോയടക്കമാണ് ഹോട്ടലിന്റ വിശദീകരണം.\nrahul gandhi congress bjp controversy media non veg കോൺഗ്രസ് ബിജെപി വിവാദം


സ്വന്തം മകൻറെ കല്ലറയിൽ കണ്ട മാറ്റം കണ്ടു പൊട്ടിക്കരയുന്ന വീഡിയോ വൈറലായി മാറി കൊണ്ടിരിക്കുന്നു.\n36 വയസ്സ് മാത്രം പ്രായമുള്ള ജോസഫ് ആന്റണി എന്ന പട്ടാളക്കാരൻ ഒരു കാർ അപകടത്തെത്തുടർന്ന് മരണപ്പെടുന്നു. അദ്ദേഹത്തിന്റെ മാതാപിതാക്കൾക്ക് അത് താങ്ങാൻ കഴിയുന്നതിൽ അധികം അപ്പുറമായിരുന്നു. അവർ തങ്ങളുടെ മകന്റെ കല്ലറ എന്നും സന്ദർശിക്കും. മകനോട് അമ്മ എല്ലാ വിശേഷങ്ങളും പറയും. സങ്കടം വരുമ്പോൾ മകന്റെ കല്ലറയുടെ അടുത്ത കിടന്ന് കരയും. അങ്ങനെയിരിക്കെ ടെക്സസിൽ മഞ്ഞുകാലം വന്നു. അടുത്ത തണുപ്പും അസുഖമായതിനാൽ അവർക്ക് മഞ്ഞുകാലത്ത് മകന്റെ കല്ലറയിൽ പോകാൻ സാധിച്ചില്ല.\nപിന്നീട് ഉണക്ക കാലമായി എങ്കിലും അമ്മയ്ക്ക് അസുഖങ്ങൾ ഉള്ളതുകൊണ്ട് പോകാൻ സാധിച്ചില്ല. ഒടുവിൽ ആ അമ്മ തന്റെ മകന്റെ കല്ലറ ഇന്ന് തന്നെ കാണണമെന്ന് തീരുമാനിക്കുന്നു എന്നെ കാണാതെ മകൻ വല്ലാതെ വിഷമിച്ചു കാണും അമ്മ ഓർത്തു. ചൂടുകാലം ആയതിനാൽ സ്മശാനം മുഴുവൻ മരുഭൂമി പോലെ ആയി കാണും എന്ന് കരുതിയ അമ്മ ഒന്നു ഞെട്ടി. തന്റെ മകന്റെ അല്ലാതെ മാത്രം പുല്ലുകൾ വളർന്നു വളരെയധികം പച്ചപ്പോടെ നിൽക്കുന്നു. ബാക്കിയെല്ലാം സ്ഥലം ഉണങ്ങിയിരിക്കുന്നു.\nഎല്ലാം ദൈവത്തിന്റെ അത്ഭുതമാണ് എന്ന് കരുതി അമ്മ പിറ്റേന്ന് ആ കാഴ്ച കണ്ടു ഞെട്ടി .ആരോ തന്റെ മകന്റെ കല്ലറ നനയ്ക്കുന്നു. അതുകൊണ്ടാണ് അവിടെ പുല്ലു വളർന്നു മനോഹരമായി നിൽക്കുന്നത് .ആ അമ്മ അയാളുടെ അടുത്ത് കാര്യങ്ങൾ തിരക്കി അയാൾ പറഞ്ഞു ഞാൻ ഒരു പട്ടാളക്കാരൻ ആണ് എന്റെ ഭാര്യ ഒരു വർഷം മുൻപ് തന്നെ മരിച്ചു എനിക്കും അവളെ കാണാതിരിക്കാൻ കഴിയാത്തതുകൊണ്ട് ഞാനും എന്നും ഇവിടെ വരും .തുടർന്ന് അറിയാൻ വീഡിയോ മുഴുവനായി കാണുക.\nവരൻ വരണമാല്യം മധുവിനെ ചാർത്തിയപ്പോൾ കാമുകൻ സിന്ദൂരം അണിയിച്ചു, എതിർത്ത് വധു വീഡിയോ സോഷ്യൽ മീഡിയയിൽ വൈറലായി മാറിക്കൊണ്ടിരിക്കുന്നു.


സി.പി.എം. പ്രാദേശിക നേതാവിന്റെ വീടിനു മുന്നിൽ നാടൻ ബോംബുകൾ കൊണ്ടുവെച്ചനിലയിൽ | Bombs in kovalam| Bombs in front of house| malayalam crime news\nNov 18, 2019, 07:21 AM IST\nപ്ലാസ്റ്റിക് ടേപ്പുപയോഗിച്ച് പൊതിഞ്ഞനിലയിലായിരുന്നു ബോംബുകൾ. വീട്ടിലേക്കു കയറുന്ന വാതിലിനു തൊട്ടുമുന്നിലും ഒരു ബോംബ് വെച്ചിരുന്നു.\nകോവളം: സി.പി.എം. പ്രാദേശിക നേതാവിന്റെ വീട്ടുപടിക്കൽ നാടൻ ബോംബുകൾ കൊണ്ടുവെച്ചനിലയിൽ. തിരുവല്ലം ഈസ്റ്റ് ലോക്കൽ കമ്മിറ്റി അംഗം ബി.സന്തോഷ്‌കുമാറിന്റെ കോവളം കെ.എസ്.റോഡ് പൂങ്കുളം കല്ലടിച്ചാൻമൂലയിൽ പാലാഴി എന്ന വീടിന്റെ വരാന്തയിലാണ് രണ്ട് ബോംബുകൾ കണ്ടത്.\nപ്ലാസ്റ്റിക് ടേപ്പുപയോഗിച്ച് പൊതിഞ്ഞനിലയിലായിരുന്നു ബോംബുകൾ. വീട്ടിലേക്കു കയറുന്ന വാതിലിനു തൊട്ടുമുന്നിലും ഒരു ബോംബ് വെച്ചിരുന്നു. സന്തോഷ് കുമാറിനെ അപായപ്പെടുത്താൻ നാടൻ ബോംബ് കൊണ്ടിട്ടതാണെന്നാണ് പോലീസിന്റെ പ്രാഥമിക നിഗമനം. ബോംബുകൾ പോലീസെത്തി സുരക്ഷിതമായ സ്ഥലത്തേക്കു മാറ്റി.\nഞായറാഴ്ച രാവിലെ 5.30-ഓടെയാണ് സംഭവം. പാൽവാങ്ങുന്നതിനായി വാതിൽ തുറക്കുമ്പോഴാണ് പൊതിഞ്ഞനിലയിൽ വരാന്തയിൽ ഉരുളൻ പൊതി കണ്ടതെന്ന് സന്തോഷ്‌കുമാർ പറഞ്ഞു. സംശയത്തെ തുടർന്ന് നടത്തിയ പരിശോധനയിൽ വരാന്തയിലെ സോപാനത്തിനടിയിലും മറ്റൊരു പൊതി കണ്ടു. രണ്ട് പൊതികളും വീടിന്റെ സമീപത്തുള്ള മതിലിൽ കൊണ്ടുവെച്ചു.\nതുടർന്ന് 6.30-ഓടെ റോഡിലെത്തിയപ്പോൾ അതുവഴിപോകുകയായിരുന്ന സുഹൃത്തും ആംബുലൻസ് ഡ്രൈവറുമായ രഞ്ജിത്തിനോട് ഇക്കാര്യം പറഞ്ഞു. തുടർന്ന് ഇയാളെത്തി ഒരുപൊതി തുറന്നു നോക്കി. പൊതിക്കുള്ളിൽ ചരലും മണ്ണും വെടിമരുന്നും കലർത്തിയ മിശ്രിതം കണ്ടതോടെ ഇവർ കോവളം പോലീസിൽ വിവരമറിയിച്ചു.\nപോലീസെത്തി വീടും പരിസരവും പരിശോധിച്ചു. ബോംബ് സ്ക്വാഡും ഫൊറൻസിക് വിദഗ്ധരും കോവളത്തുനിന്ന് കണ്ടെടുത്ത നാടൻബോംബുകൾ പരിശോധിക്കുമെന്ന് ബന്ധപ്പെട്ട ഉദ്യോഗസ്ഥർ പറഞ്ഞു. അതുവരെ ബോംബുകൾ വിദഗ്‌ധ സംഘത്തിന്റെ നിർദേശപ്രകാരം വെള്ളം നിറച്ച ബക്കറ്റിൽ സൂക്ഷിക്കും. ചുറ്റുമതിൽ ഇല്ലാത്ത വീടാണ് സന്തോഷ് കുമാറിന്റേത്.\nകോവളം കെ.എസ്. റോഡിലെ വീടുകളിലും സ്ഥാപനങ്ങളിലും സ്ഥാപിച്ചിട്ടുള്ള സി.സി.ടി.വി. ക്യാമറകൾ പരിശോധിക്കുമെന്ന് പോലീസ് അറിയിച്ചു.\nContent Highlights: Bombs found in front of cpim leader's house, police enquiry in kovalam, police to check cctv footages


P. O. C ബൈബിള്, പഴയ നിയമം, 1 സാമുവല്, അദ്ധ്യായം7| Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> 1 സാമുവല് >> അദ്ധ്യായം 7\n1 : കിരിയാത്ത്‌യയാറിമിലെ ആളുകള്‍വന്ന് കര്‍ത്താവിന്റെ പേടകം ഗിരിമുകളില് താമസിച്ചിരുന്ന അബിനാദാബിന്റെ ഭവനത്തില് എത്തിച്ചു. അത് സൂക്ഷിക്കുന്നതിന് അബിനാദാബിന്റെ പുത്രന് എലെയാസറിനെ അവര് അഭിഷേകം ചെയ്തു.\n2 : കര്‍ത്താവിന്റെ പേടകം അവിടെ ഏറെക്കാലം, ഇരുപതു വര്‍ഷത്തോളം, ഇരുന്നു. ഇസ്രായേല് ജനം കര്‍ത്താവിങ്കലേക്കു തിരിഞ്ഞു വിലപിച്ചു കൊണ്ടിരുന്നു.\n3 : അപ്പോള് സാമുവല് ഇസ്രായേല്‍ജനത്തോടു പറഞ്ഞു: പൂര്‍ണഹൃദയത്തോടെ നിങ്ങള് കര്‍ത്താവിങ്കലേക്കു തിരിയേണ്ടതിന് അന്യദേവന്‍മാരെയും അസ്താര്‍ത്തെ ദേവതകളെയും ബഹിഷ്‌കരിക്കണം. നിങ്ങളെ പൂര്‍ണമായി ദൈവത്തിനു സമര്‍പ്പിക്കുവിന്. അവിടുത്തെ മാത്രം ആരാധിക്കുവിന്. ഫിലിസ്ത്യരുടെ കരങ്ങളില്‍നിന്ന് അവിടുന്നു നിങ്ങളെ രക്ഷിക്കും.\n4 : അങ്ങനെ, ഇസ്രായേല്യര് ബാലിന്റെയും അസ്താര്‍ത്തെയുടെയും ബിംബങ്ങളെ ബഹിഷ്‌കരിച്ച്, കര്‍ത്താവിനെമാത്രം ആരാധിച്ചു.\n5 : സാമുവല് പറഞ്ഞു: ഇസ്രായേല് മുഴുവന്‍മിസ്പായില് ഒരുമിച്ചു കൂടട്ടെ. ഞാന് നിങ്ങള്‍ക്കുവേണ്ടി കര്‍ത്താവിനോടു പ്രാര്‍ഥിക്കാം.\n6 : അവര് മിസ്പായില് ഒരുമിച്ചുകൂടി. വെള്ളം കോരി കര്‍ത്താവിന്റെ സന്നിധിയില് പകര്‍ന്നു. ആദിവസം മുഴുവന് അവര് ഉപവസിച്ചു. ഞങ്ങള് കര്‍ത്താവിനെതിരായി പാപം ചെയ്തുപോയി എന്ന് അവര് ഏറ്റുപറഞ്ഞു. മിസ്പായില്‍വച്ചാണ് സാമുവല് ഇസ്രായേല് ജനത്തെ ന്യായപാലനം ചെയ്യാന് തുടങ്ങിയത്.\n7 : ഇസ്രായേല്‍ക്കാര് മിസ്പായില് ഒരുമിച്ചുകൂടിയിട്ടുണ്ടെന്നു കേട്ടപ്പോള് ഫിലിസ്ത്യപ്രഭുക്കന്‍മാര് ഇസ്രായേല്യരെ ആക്രമിക്കാന് പുറപ്പെട്ടു.\n8 : ഇസ്രായേല്‍ക്കാര് ഭയചകിതരായി. ഫിലിസ്ത്യരില്‍നിന്നു തങ്ങളെ രക്ഷിക്കുന്നതിനു ദൈവമായ കര്‍ത്താവിനോട് നിരന്തരം പ്രാര്‍ഥിക്കണമേ എന്ന് അവര് സാമുവലിനോട് അപേക്ഷിച്ചു.\n9 : സാമുവല് മുലകുടി മാറാത്ത ഒരാട്ടിന്‍കുട്ടിയെ സമ്പൂര്‍ണ ദഹനബലിയായി കര്‍ത്താവിനര്‍പ്പിച്ചു. അവന് ഇസ്രായേലിനു വേണ്ടി കര്‍ത്താവിനോടു പ്രാര്‍ഥിച്ചു. അവിടുന്ന് അവന്റെ പ്രാര്‍ഥന ശ്രവിച്ചു.\n10 : സാമുവല് ദഹനബലി അര്‍പ്പിച്ചുകൊണ്ടിരിക്കവേ ഫിലിസ്ത്യര് ഇസ്രായേല്യരെ ആക്രമിക്കാന് അടുത്തുകൊണ്ടിരുന്നു. കര്‍ത്താവ് ഭയങ്കരമായ ഒരിടിനാദം മുഴക്കി ഫിലിസ്ത്യരെ സംഭ്രാന്തരാക്കി. അവര് പലായനം ചെയ്തു.\n11 : ഇസ്രായേല്യര് മിസ്പായില്‍നിന്ന് ബത്ത്കാര്‍വരെ അവരെ പിന്തുടര്‍ന്നു വധിച്ചു.\n12 : അനന്തരം, സാമുവല് മിസ്പായ്ക്കും ജഷാനായ്ക്കും മധ്യേ ഒരു കല്ലു സ്ഥാപിച്ചു. ഇതുവരെ കര്‍ത്താവ് നമ്മെ സഹായിച്ചു എന്ന് പറഞ്ഞ് ആ സ്ഥലത്തിനു എബ്‌നേസര് എന്നുപേരിട്ടു.\n13 : അങ്ങനെ ഫിലിസ്ത്യര് കീഴടങ്ങി. പിന്നീടൊരിക്കലും അവര് ഇസ്രായേല്‍ദേശത്തു കാലുകുത്തിയിട്ടില്ല. സാമുവലിന്റെ കാലമത്രയും കര്‍ത്താവിന്റെ കരം ഫിലിസ്ത്യര്‍ക്കെതിരേ ബലപ്പെട്ടിരുന്നു.\n14 : എക്രോണ് മുതല് ഗത്ത്‌വരെ ഫിലിസ്ത്യര് കൈവശമാക്കിയിരുന്ന പ്രദേശങ്ങളെല്ലാം അവര് ഇസ്രായേലിനു തിരികെക്കൊടുത്തു. ഇസ്രായേല്യര് തങ്ങളുടെ പ്രദേശമെല്ലാം ഫിലിസ്ത്യരില്‍നിന്നു വീണ്ടെടുത്തു. ഇസ്രായേല്യരും അമോര്യരും തമ്മില് സമാധാനമുണ്ടായി.\n15 : സാമുവല് തന്റെ ജീവിതകാലമത്രയും ഇസ്രായേലില് നീതിപാലനം നടത്തി.\n16 : ബഥേല്, ഗില്‍ഗാല്, മിസ്പാ എന്നീ സ്ഥലങ്ങള് വര്‍ഷംതോറും സന്ദര്‍ശിച്ച് അവിടെയും അവന് നീതിപാലനം നടത്തിയിരുന്നു.\n17 : അനന്തരം, തന്റെ ഭവനം സ്ഥിതിചെയ്തിരുന്ന റാമായിലേക്ക് അവന് മടങ്ങിപ്പോയി. അവിടെയും നീതിപാലനം നടത്തുകയും കര്‍ത്താവിന് ഒരു ബലിപീഠം നിര്‍മിക്കുകയും ചെയ്തു.\nSun Oct 24 08:02:12 IST 2021


മെയ്ദുഗുരി: പുതുവത്സരാഘോഷത്തിനിടെ നൈജീരിയയില് പത്തുവയസ്സുകാരി ചാവേറായി. മെയ്ദുഗുരി നഗരത്തിലുണ്ടായ ആക്രമണത്തില് ഒരാള്‍ക്ക് ഗുരുതരമായി പരിക്കേറ്റു. പത്തുവയസ്സുകാരിയാണ് ചാവേറായി പൊട്ടിത്തെറിച്ചതെന്ന് ദൃക്‌സാക്ഷികളും രക്ഷാപ്രവര്‍ത്തകരും പറഞ്ഞു.\nഭക്ഷ്യവസ്തുക്കള് വില്പന നടത്തുന്നയാളില് നിന്ന് നൂഡില്‍സ് വാങ്ങുകയായിരുന്ന ജനക്കൂട്ടത്തിനടുത്തേക്ക് ചാവേറായ ബാലിക നടന്നടുക്കുകയായിരുന്നു. എന്നാല്, ആള്‍ക്കൂട്ടത്തിനടുത്തേക്ക് എത്തുന്നതിനുമുമ്പ് സ്‌ഫോടനം നടന്നു. ശനിയാഴ്ച പ്രാദേശികസമയം രാത്രി ഒമ്പതരയോടെയാണ് സ്‌ഫോടനമുണ്ടായത്. ചാവേറായ കുട്ടി തല്‍ക്ഷണം മരിച്ചു. ഒരാള്‍ക്ക് ഗുരുതരമായി പരിക്കേല്‍ക്കുകയും ചെയ്തു.\nമറ്റൊരു വനിത ചാവേറിനെ പിടികൂടിയതായും ഇവരില്‍നിന്ന് സ്‌ഫോടകവസ്തുക്കള് സുരക്ഷാ ഉദ്യോഗസ്ഥര് നിര്‍വീര്യമാക്കിയതായും ബോര്‍ണോ പോലീസ് വക്താവ് വിക്ടര് ഇസുക്കു പറഞ്ഞു.\nആക്രമണത്തിന്റെ ഉത്തരവാദിത്വം ആരും ഏറ്റെടുത്തിട്ടില്ല. എന്നാല്, ഭീകരസംഘടനയായ ബോക്കോഹറാമാണ് ആക്രമണത്തിന് പിന്നിലെന്നാണ് സംശയിക്കുന്നത്. സ്ത്രീകളെയും പെണ്‍കുട്ടികളെയും ചാവേറാക്കുന്നത് ബോക്കോഹറാമിന്റെ രീതിയാണ്.


‘ഒബാമ കണ്ട മോഡി’…. , ഡൂപ്ലിക്കേറ്റ് !,,,,അത് മോര്‍ഫിംഗ് മോഡി Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n‘ഒബാമ കണ്ട മോഡി’…. , ഡൂപ്ലിക്കേറ്റ് !,,,,അത് മോര്‍ഫിംഗ് മോഡി\non February 5, 2014\tന്യൂഡല്‍ഹി : അമേരിക്കക്കും അമേരിക്കയുടെ പ്രസിഡണ്ടിനും ലോകതലത്തില് അസാധാരണ പ്രാധാന്യം കല്‍പ്പിച്ചു കൊടുക്കാന് ഞങ്ങള് തയ്യാറല്ലെന്നു പറയുമ്പോഴും അറിയാതെ നമ്മുടെ ഉപബോധ മനസ്സ് മേല് കക്ഷികള്‍ക്ക് പ്രാഥമികത കല്‍പ്പിക്കുന്നുണ്ടെന്നുള്ളത് ഒരു സത്യമാണ്.’ഒബാമ വരെ’ എന്ന് നമ്മള് പലപ്പോഴും ഉപയോഗിക്കുന്നതിന്റെ മനശ്ശാസ്ത്രം അതാണ്. അപ്പോള് പിന്നെ അതില് തന്നെ പിടിച്ച് തങ്ങളുടെ പ്രതിശ്രുത പ്രധാനമന്ത്രിക്ക് ഒരു പ്രചാരമാവാമെന്ന് ബി ജെ പിയിലെ ചില ന്യൂജനറേഷന് അനുയായികള് കരുതിയതിന് അവരെ കുറ്റപ്പെടുത്താനാകില്ല.\nപക്ഷേ നിലവാരം കുറഞ്ഞ ഈ നാടകം പിടിക്കപ്പെടാതെ നോക്കേണ്ടത് കൂടി ഈ പയ്യന്‍സിന്റെ ചുമതലയായിരുന്നു. പറഞ്ഞു വരുന്നത് കുറച്ചു ദിവസങ്ങളിലായി സോഷ്യല് മീഡിയകളില് പ്രചരിക്കുന്ന ഒരു കൌതുക ചിത്രത്തെ കുറിച്ചാണ്. അമേരിക്കന് പ്രധാനമന്ത്രി സാക്ഷാല് ബറാക് ഒബാമ ഭാരതനാടിന്റെ ‘ഏക പ്രധാനമന്ത്രി സ്ഥാനാര്‍ത്ഥി’ മോദിയുടെ പ്രസംഗം ടെലിവിഷനില് സാകൂതം ശ്രവിക്കുന്നതാണ് ചിത്രം. ഒബാമയുടെ കണ്ണുകള്!കൂടി ഒബാമയിലേക്ക് തിരിയുന്നു എന്ന തരത്തില് പല കമാന്റുകളും ചിത്രത്തിനുണ്ട്. ഗുജറാത്തിലെ നവസാരി മണ്ഡലത്തില് നിന്നുള്ള ബി.ജെ.പി പാര്‍ലമെന്റ് അംഗം സി.ആര് പാട്ടീല് വരെ ഈ ചിത്രം സോഷ്യല് മീഡിയയില് ഷെയര് ചെയ്തിട്ടുണ്ടെന്നാണ് റിപ്പോര്‍ട്ട്.\nകഥയുടെ ക്ലൈമാക്‌സ് പുറത്ത് വന്നത് ഇന്നാണ്. ഈ ചിത്രം തനി മോര്‍ഫിംഗാണെന്ന് ഈ രംഗത്തെ വിദഗ്ദര് കണ്ടെത്തിയിരിക്കയാണ്. 2011 ജനുവരിയിലെടുത്ത ഈജിപ്!ഷ്യന് പ്രസിഡന്റ് ഹുസ്!നി മുബാറക്കിന്റെ പ്രസംഗം വൈറ്റ്‌ഹൌസില് ഒബാമ ടെലിവിഷനില് കാണുന്ന ചിത്രമാണത്രെ ഇത്. ഇങ്ങനെ വ്യാജ ചിത്രങ്ങളുണ്ടാക്കി ഔദ്യോഗിക വ്യക്തിത്വങ്ങള് വരെ രംഗത്തു വന്നത് പുറത്തു വന്ന സാഹചര്യത്തില് പാര്‍ട്ടിക്ക് അതില് ബന്ധമില്ലെന്ന് പറഞ്ഞൊഴിയുകയാണ് പാര്‍ട്ടി. ചിത്രം വ്യാജമാണെന്നറിയാതെയാണ് ഷെയര് ചെയ്തതെന്ന് സി ആര് പാട്ടീല് പറഞ്ഞു.


സൗദിയില് എക്‌സിറ്റ് വിസയുടെ കാലാവധിക്ക് മുമ്പ് രാജ്യം വിട്ടില്ലെങ്കില് 1000 റിയാൽ പിഴ | 1000 saudi riyal fine for overstaying exit visa\nRiyadh Saudi Arabia, First Published Dec 10, 2020, 12:01 PM IST\nകാലാവധി അവസാനിച്ച വിസ റദ്ദ് ചെയ്യുന്നതിനും പുതിയ വിസ അനുവദിക്കുന്നതിനുമാണ് പിഴ ചുമത്തുന്നത്. ഇതിന് ഇഖാമ കാലാവധി ഉള്ളതായിരിക്കണമെന്നും നിബന്ധനയുണ്ട്.\nറിയാദ്: എക്സിറ്റ് വിസ നേടിയ ശേഷം രാജ്യം വിടാതെ കാലാവധി അവസാനിച്ചാല് ആയിരം റിയാല് പിഴ ഈടാക്കുമെന്ന് സൗദി പാസ്പോര്‍ട്ട് (ജവാസത്ത്) വിഭാഗം അറിയിച്ചു. കാലഹരണപ്പെട്ട വിസ റദ്ദാക്കുന്നതിനും പകരം പുതിയത് അനുവദിക്കുന്നതിനുമാണ് പിഴ ചുമത്തുന്നത്. വീണ്ടും എക്‌സിറ്റ് വിസ അനുവദിക്കണമെങ്കില് ഇഖാമയ്ക്ക് കാലാവധിയുണ്ടായിരിക്കണം. രാജ്യത്ത് നിന്നും പുറത്ത് പോകുന്നതിന് ഫൈനല് എക്സിറ്റ് വിസയോ റീ-എന്‍ട്രി വിസയോ നേടിയ ശേഷം ഉപയോഗപ്പെടുത്താത്തവര്‍ക്കാണ് നിബന്ധന ബാധകമാവുക.\nവിസ നേടിയ ശേഷം രാജ്യം വിടാതെ കാലാവധി അവസാനിച്ചാല് ആയിരം റിയാല് പിഴ അടച്ചിരിക്കണം. എങ്കില് മാത്രമേ പുതിയ വിസ അനുവദിക്കുകയുള്ളൂ. കാലാവധി അവസാനിച്ച വിസ റദ്ദ് ചെയ്യുന്നതിനും പുതിയ വിസ അനുവദിക്കുന്നതിനുമാണ് പിഴ ചുമത്തുന്നത്. ഇതിന് ഇഖാമ കാലാവധി ഉള്ളതായിരിക്കണമെന്നും നിബന്ധനയുണ്ട്. ഇഖാമ കാലാവധി തീര്‍ന്നതാണെങ്കില് പുതുക്കിയ ശേഷം മാത്രമായിരിക്കും പുതിയ വിസ അനുവദിക്കുക. ഈ നിയമം നേരത്തെ തന്നെ രാജ്യത്ത് നിലവിലുണ്ടായിരുന്നതാണ്. എന്നാല് കോവിഡ് കാലത്ത് അനുവദിച്ച ഇളവുകളില് പിഴ ചുമത്തുന്നത് ഒഴിവാക്കുകയും പകരം കാലാവധി കഴിഞ്ഞ എല്ലാ വിഭാഗം വിസകളും സൗജന്യമായി പുതുക്കി നല്‍കുകയും ചെയ്തിരുന്നു. രാജ്യത്തെ തൊഴില് നിയമത്തിലെ പരിഷ്‌കരണം അടുത്ത വര്‍ഷം മാര്‍ച്ച് മുതല് പ്രാബല്യത്തില് വരും. പുതിയ വ്യവസ്ഥയില് എക്സിറ്റ് റീ-എന്‍ട്രി വിസകള് തൊഴിലാളിക്ക് സ്വയം ഇഷ്യു ചെയ്യുന്നതിന് അവസരമുണ്ടായിരിക്കും.\nLast Updated Dec 10, 2020, 12:01 PM IST\noverstaying an exit visa\noverstaying in saudi


Janmabhumi| പ്രവര്‍ത്തകന് നേരെയുള്ള എസ്ഡിപിഐ ആള്‍ക്കൂട്ട ആക്രമണം; ശക്തമായി പ്രതിഷേധിക്കുമെന്ന് ഡിവൈഎഫ്‌ഐ\nJune 24, 2022, 11:22 a.m.\nഡിവൈഎഫ്‌ഐ തൃക്കുറ്റിശ്ശേരി യൂണിറ്റ് സെക്രട്ടറി പാലോളി കരിവള്ളി കുന്നുമ്മല് വാഴേന്റെ വളപ്പില് ജിഷ്ണു രാജ് (24) നാണ് മര്‍ദനമേറ്റത്.\nകോഴിക്കോട്: ബാലുശ്ശേരിയില് പ്രവര്‍ത്തകന് നേരെ എസ്ഡിപിഐ നടത്തിയ ആള്‍ക്കൂട്ട ആക്രമണത്തെ അപലപിച്ച് ഡിവൈഎഫ്‌ഐ. സംഭവത്തിനെതിരെ പൊതുസമൂഹം പ്രതിഷേധിക്കണെന്നും ഡിവൈഎഫ്‌ഐ സംസ്ഥാന സെക്രട്ടറിയേറ്റ് ആവശ്യപ്പെട്ടു. എസ്ഡിപിഐലീഗ് ഭീകരത തുറന്നുകാട്ടാന് ഇന്ന് വൈകുന്നേരം ബാലുശ്ശേരിയില് പ്രതിഷേധ സംഗമം നടത്തുമെന്നും സംഘടന അറിയിച്ചു.\nമതരാഷ്ട വാദികള്‍ക്കെതിരായ ഡിവൈഎഫ്‌ഐയുടെ പോരാട്ടത്തെ ഭീഷണിപ്പെടുത്തി ദുര്‍ബലപ്പെടുത്താന് എസ്ഡിപിഐയ്ക്ക് സാധിക്കില്ലായെന്നും ഡിവൈഎഫ്‌ഐ നേതൃത്വം പ്രതികരിച്ചു. ഇത്തരം ഗുണ്ടായിസത്തെ യുവജനങ്ങളെ അണിനിരത്തി ശക്തമായി പ്രതിരോധിക്കുക തന്നെ ചെയ്യുമെന്നും ഫേസ്ബുക്ക് പോസ്റ്റിലൂടെ വ്യക്തമാക്കി.\nഡിവൈഎഫ്‌ഐ തൃക്കുറ്റിശ്ശേരി യൂണിറ്റ് സെക്രട്ടറി പാലോളി കരിവള്ളി കുന്നുമ്മല് വാഴേന്റെ വളപ്പില് ജിഷ്ണു രാജ് (24) നാണ് മര്‍ദനമേറ്റത്. ഇന്നലെ പുലര്‍ച്ചെ ഒരു മണിയോടെയാണ് സംഭവം. ആര്‍എസ്എസിനെ കുറ്റക്കാരാക്കി പ്രദേശത്ത് സമാധാനം തകര്‍ക്കാനായിരുന്നു സിപിഎം നേതൃത്വത്തിന്റെ ശ്രമം. നേരത്തെ മുസ്ലിം ലീഗും സിപിഎമ്മും തമ്മിലും പ്രദേശത്ത് പ്രശ്‌നങ്ങള് ഉണ്ടായിരുന്നു.\nഎസ്ഡിപിഐ പാലോളി ബ്രാഞ്ച് കമ്മിറ്റി സ്ഥാപിച്ച മലബാര് സ്വാതന്ത്യസമര പോരാളികളുടെ പട്ടിക ഉള്‍പ്പെടുന്ന ഫല്‍ക്‌സ് ബോര്‍ഡാണ് ബൈക്കിലെത്തിയ ജിഷ്ണു രാജ് നശിപ്പിച്ചെന്നാരോപിച്ചായിരുന്നു അക്രമം. സമീപത്തെ വയലിലിട്ടാണ് മര്‍ദ്ദിച്ചത്. ജിഷ്ണു രാജിന്റെ ബൈക്കും വയലിലേക്ക് തള്ളിയിട്ടു. പോലീസ് എത്തി പുലര്‍ച്ചെ മൂന്ന് മണിയോടെയാണ് ആശുപത്രിയിലേക്ക് മാറ്റിയത്. അക്രമി സംഘം പോലീസിനെ അസഭ്യം പറയുകയും ചെയ്തിരുന്നു.\nസിപിഎം നേതൃത്വം പറഞ്ഞിട്ടാണ് ബോര്‍ഡ് നശിപ്പിക്കാന് വടിവാളുമായി വന്നതെന്നും നേരത്തെ പാലോളിയിലെ അലേഖ വായനശാല നശിപ്പിച്ചതും മുസ്ലിം ലീഗിന്റെ പതാക നശിപ്പിച്ചതും താനാണെന്നും എസ്ഡിപിഐലീഗ് പ്രവര്‍ത്തകര് പുറത്ത് വീട്ട വീഡിയോയില് ജിഷ്ണു രാജ് സമ്മതിക്കുന്നുണ്ട്. അധ്യാപകന് ഉള്‍പ്പെടെയുള്ള പ്രാദേശിക സിപിഎം നേതാക്കള് പറഞ്ഞിട്ടാണ് വന്നതെന്നും ജിഷ്ണുരാജ് പറയുന്നു.\nഎന്നാല് മര്‍ദ്ദിച്ച് അവശനാക്കിയ ശേഷം കഴുത്തില് വടിവാള് വെച്ച് ഭീഷണിപ്പെടുത്തി കളവ് പറയിപ്പിച്ച് പ്രചരിപ്പിച്ചതാണെന്നാണ് ജിഷ്ണു രാജിന്റെ വിശദീകരണം. ബോര്‍ഡ് നശിപ്പിച്ചതിനും മാരകായുധം കൈവശം വച്ചതിനും ജിഷ്ണു രാജിനെതിരെയും ആള്‍ക്കൂട്ട അക്രമം നടത്തിയതിന് എസ്ഡിപിഐലീഗ് പ്രവര്‍ത്തകര്‍ക്കെതിരെയും ബാലുശ്ശേരി പോലീസ് കേസെടുത്തിട്ടുണ്ട്. ജിഷ്ണു രാജിന്റെ മൊബൈല് ഫോണ് വിശദ പരിശോധനയ്ക്കായി നല്കിയിട്ടുണ്ടെങ്കിലും കേസ് അട്ടിമറിക്കാനുള്ള നീക്കം സിപിഎം ഉന്നത നേതൃത്വം ആരംഭിച്ചിട്ടുണ്ടെന്നാണ് പറയപ്പെടുന്നത്.


സംഘ്പരിവാര് തിരക്കഥയില് ഉടുതുണിയഴിഞ്ഞ് സമുദായം | RISALA WEEKLY\n1284 · Article · Articles · Issue · കാണാപ്പുറം\nസംഘ്പരിവാര് തിരക്കഥയില് ഉടുതുണിയഴിഞ്ഞ് സമുദായം\nകേരളത്തിലെ മുസ്‌ലിംകളെ കണ്ട് പഠിക്കാന് ആരോടെക്കെയാണ് നമ്മള് ഉപദേശിക്കാറ്! രാജ്യത്തെ ഇതര മുസ്‌ലിം സമൂഹത്തില്‍നിന്ന് വേറിട്ട സഞ്ചാരപഥം തിരഞ്ഞെടുത്ത കേരളീയ മുസ്‌ലിംകള് പ്രബുദ്ധതയുടെയും പുരോഗതിയുടെയും മാതൃകയായാണ് വിശേഷിക്കപ്പെടാറുള്ളത്. എന്നാല്, അത്തരം വിശേഷണങ്ങള്‍ക്കൊന്നും നാം ഒരുനിലക്കും അര്‍ഹരല്ലെന്ന് രായ്ക്കുരാമാനം സ്വമേധയാ തെളിയിച്ചു. ആര്‍ക്കും കബളിപ്പിക്കാന് സാധിക്കുന്ന, അശേഷം ജാഗ്രതയില്ലാത്ത, വികാരജീവികളായി തെരുവില് അഴിഞ്ഞാടുന്ന ഒരു ജനതയാണെന്ന് തെളിയിക്കപ്പെട്ടപ്പോള് ജാള്യം മറച്ചുപിടിക്കാനാവാതെ, മൗനത്തിന്റെ വാത്മീകത്തില് ഒളിച്ചിരിക്കയാണിപ്പോള് മുസ്‌ലിം നേതൃത്വം. സംഘ് പരിവാര് പ്രവര്‍ത്തകന്മാര് വിരിച്ച വൈകാരികതയുടെ വലയില് സമുദായ യുവത്വം ഒരു മാര്‍ഗദര്‍ശനവും കിട്ടാതെ വീണുപോയി. എല്ലാറ്റിനുമൊടുവില്, മലപ്പുറത്തെയും കോഴിക്കോട്ടെയും കണ്ണൂരിലെയും ജയിലറകളില് കുറെ മുസ്‌ലിം ചെറുപ്പക്കാര്‍ക്ക് ഉറങ്ങാന് സിമന്റ് തറ തരപ്പെട്ടു എന്നതിലൊതുങ്ങി ഒരു ജനാധിപത്യസമരത്തിന്റെ ദുര്‍ഗതി.\nജമ്മുവിലെ കത്വയില് എട്ടുവയസ്സുകാരി അതിക്രൂരമായി കൊലചെയ്യപ്പെട്ടതിന്റെ വിശദാംശങ്ങള് മാധ്യമങ്ങള് പുറത്തുവിട്ടതോടെ ലോകത്താകമാനം അത് പ്രകമ്പനങ്ങള് സൃഷ്ടിച്ചു. യു.എന് സെക്രട്ടറി ജനറല് പോലും അതിഭീകരം എന്ന് വിശേഷിപ്പിച്ച സംഭവം സംഘ്പരിവാറിനെതിരെ ജനവികാരം തിളപ്പിച്ചുനിര്‍ത്തി. ജാതിയും മതവും നോക്കാതെ, പാതിരാവില് പോലും പ്രതിഷേധങ്ങള് നുരഞ്ഞുപൊങ്ങിയത് നരേന്ദ്രമോഡി ഭരണകൂടത്തെ ശക്തമായ പ്രതിരോധത്തില് കൊണ്ടെത്തിച്ചു. അതിനിടയില് വിദേശപര്യടനത്തിന് ഇറങ്ങിയ മോഡിക്ക് എവിടെയും സ്വസ്ഥമായി വിമാനമിറങ്ങാന് കഴിഞ്ഞില്ല; ഗോബാക്ക് വിളികള് അന്തരീക്ഷത്തില് പ്രതിധ്വനി ഉയര്‍ത്തി. ലണ്ടനിലും സ്വീഡനിലും പ്രതിഷേധത്തില് മുങ്ങിയ വരവേല്‍പ് മോഡിയെ ഞെട്ടിച്ചിട്ടുണ്ടാവണം. ഇന്ത്യയിലെ വന്‍നഗരങ്ങളിലും ഗ്രാമങ്ങളിലും ഒരുപോലെ, കത്വയിലെ പെണ്‍കുട്ടിക്ക് വേണ്ടി ജനം ഉള്ളുരുകി പ്രാര്‍ഥിച്ചു. അവളുടെ പിഞ്ചുശരീരം പിച്ചിച്ചീന്തിയ കശ്മലന്മാര്‍ക്കെതിരെ ശാപവാക്കുകള് നിതാന്തമായി വര്‍ഷിച്ചുകൊണ്ടിരുന്ന രാപ്പകലുകള്. വര്‍ഗീയമനസ്സോടെ, വെറുപ്പിന്റെ ഇന്ധനം കത്തിച്ച് ആ ബാലികയുടെ കഥ കഴിച്ചത് നികൃഷ്ടകൃത്യമെന്ന് ആര്.എസ്.എസുകാരല്ലാത്തവര് മുഴുവനും ഒരുപോലെ വിളിച്ചുപറഞ്ഞു. സംഘ്പരിവാരം ഇതുപോലെ ഒറ്റപ്പെട്ട ഒരു കാലസന്ധി ഉണ്ടായിരുന്നില്ല. പെണ്‍കുട്ടി ഇത്രക്കു ക്രൂരമായി കൊല ചെയ്യപ്പെട്ടത് മുസ്‌ലിമായത് കൊണ്ട് മാത്രമാണെന്നും ഹിന്ദുത്വ വിതച്ച വിഷവിത്തുകള് രാജ്യത്തെ മൊത്തം വിഷമയമാക്കുന്ന വടവൃക്ഷമായി വളര്‍ന്നിരിക്കയാണെന്നും വരെ വിലയിരുത്തപ്പെട്ട നിമിഷങ്ങള്.\nഈ സമയത്താണ് സോഷ്യല് മീഡിയയിലൂടെ കത്വയിലെ പെണ്‍കുട്ടിയുടെ പേരില് ഏപ്രില് 16ന് തിങ്കളാഴ്ച ഹര്‍ത്താല് ആചരിക്കുന്നുവെന്ന അറിയിപ്പുകള് പ്രത്യക്ഷപ്പെടുന്നത്. ആരാണ് ഹര്‍ത്താലിന് ആഹ്വാനം ചെയ്യുന്നതെന്നോ ഏത് തരത്തിലുള്ള പ്രതിഷേധമാണ് ആവിഷ്‌കരിക്കുന്നതെന്നോ അതില് പറയുന്നില്ല. സമൂഹമാധ്യമങ്ങളുടെ ശക്തി ഒരിക്കല് കൂടി കേരളീയജനത അറിയട്ടെ എന്ന ഒരാഹ്വാനവും ഒപ്പമുണ്ടായിരുന്നു. കേട്ടപാതി, കേള്‍ക്കാത്ത പാതി ‘ജനകീയ ഹര്‍ത്താല്’ എന്ന് പേരിട്ട് വാള്‍പോസ്റ്റുകള് കത്വ പെണ്‍കുട്ടിക്കു വേണ്ടി അന്നേ ദിവസം തെരുവില് നിറഞ്ഞു. ഞായറാഴ്ച വിഷുവായത് കൊണ്ട് ഒരുദിവസം പത്രം മുടങ്ങിയതിനാല് ഇങ്ങനെയൊരു സന്ദേശത്തെ കുറിച്ച് കൂടുതല് ചര്‍ച്ചയൊന്നുമുണ്ടായില്ല. ഒരൊറ്റ ചാനലും ആ വഴിക്ക് തിരിഞ്ഞുനോക്കിയതുമില്ല. പക്ഷേ, ഒരു കൂട്ടം ചെറുപ്പക്കാര് അരയും തലയും മുറുക്കി. സംഭവിച്ചത് അത് തന്നെയായിരുന്നു. മുസ്‌ലിം സമൂഹത്തിന്റെ പ്രതിരോധവാലും ബൗദ്ധിക തലയും ഇസ്‌ലാമിക കാല്‍പനികതയുമൊക്കെ ഒരേ ലക്ഷ്യത്തിന് മുന്നിട്ടിറങ്ങിയപ്പോള് ന്യൂജനറേഷന് പൊലീസ് സ്റ്റേഷനിലേക്ക് നേരിട്ട് ഇരച്ചുകയറി. അവര് ജിഹാദിനെ കുറിച്ച് കേട്ടിട്ടേയുണ്ടായിരുന്നുള്ളൂ. സ്വസമുദായത്തിലെ ഒരു ബാലിക ആര്.എസ്.എസുകാരാല് ബലാല്‍സംഗം ചെയ്യപ്പെട്ട് ജീവന് വെടിഞ്ഞുവെന്ന ചിന്തയില്‍നിന്ന് ഉറവയെടുത്ത രോഷം സമനില തെറ്റി. ഒരു സംഘടനയുടെ അല്ലെങ്കില് നേതാവിന്റെ അനിവാര്യത ആവശ്യപ്പെടുന്ന രംഗമാണ് അത്. വാട്‌സ്ആപ്പും ഗൂഗിളും മാര്‍ഗദര്‍ശികളായി മുന്നില് വരുകയും സംഘടിത നേതൃത്വം ഒന്നിനും കൊള്ളാത്തവരായി സ്വയം വിധി എഴുതുകയും ചെയ്യുന്ന അപകടകരമായ സാഹചര്യം അക്രമത്തിലേക്കും ഏറ്റുമുട്ടലിലേക്കും തള്ളിവിടുകയായിരുന്നു. അങ്ങനെ ജനകീയ ഹര്‍ത്താല് തീവ്രവാദികളുടെ ഹര്‍ത്താലാക്കി മാറ്റപ്പെടുന്നു. സി.പി.എമ്മോ കോണ്‍ഗ്രസോ 24മണിക്കൂര് ഹര്‍ത്താല് നടത്തി ജനജീവിതത്തെ കൈയിലെടുത്താല് അത് ജനാധിപത്യമതേതര ഹര്‍ത്താലായേ നമ്മുടെ മാധ്യമങ്ങള് വിശേഷണം ചാര്‍ത്തൂ. മുസ്‌ലിം സമൂഹത്തിലെ ചെറുപ്പക്കാര് അത്തരമൊരു ഹര്‍ത്താലിന് ഇറങ്ങിത്തിരിച്ചാല് അത് ഭീകരവാദികളുടെ ഹര്‍ത്താലാവുക എളുപ്പം. അതിനു വഴിയൊരുക്കിക്കൊടുക്കുന്നതാവട്ടെ, സമീപകാലത്ത് കേരളീയ മുസ്‌ലിം സമൂഹത്തിന് ‘പുതിയ’ ദിശ കാട്ടിക്കൊടുത്തുകൊണ്ടിരിക്കുന്ന ആത്യന്തിക ചിന്താഗതിക്കാരും ബുദ്ധികൊണ്ട് അനുഗ്രഹിക്കപ്പെട്ടവര് എന്ന് സ്വയം കരുതുന്ന ചില സംഘടനകളും.\nഹര്‍ത്താലിന്റെ പോക്ക് ശരിയല്ല എന്ന് കണ്ടപ്പോള് മുസ്‌ലിം ലീഗ് സംസ്ഥാന ജന.സെക്രട്ടറി കെ.പി.എ മജീദ് പാര്‍ട്ടിക്ക് പ്രതിഷേധവുമായി ബന്ധമില്ല എന്ന് അറിയിച്ചുകൊണ്ട് രംഗത്തെത്തെയെങ്കിലും അപ്പോഴേക്കും അണികള് ‘കടമ’ പൂര്‍ത്തിയാക്കിക്കഴിഞ്ഞിരുന്നു. കത്വയിലെ പെണ്‍കുട്ടിക്കു വേണ്ടി ശബ്ദിക്കാന് ഞങ്ങള്‍ക്കല്ലാതെ മറ്റാര്‍ക്കാണ് അര്‍ഹത എന്ന ചിന്തയോടെ മലപ്പുറത്തിന്റെ പല ഭാഗങ്ങളിലും അക്രമങ്ങള് അഴിച്ചുവിട്ടു. കണ്ണൂരില് പൊലീസ് സ്റ്റേഷനിലേക്ക് യുവാക്കള് ഇരച്ചുകയറി. ബസുകള്‍ക്ക് കല്ലെറിഞ്ഞു. കടകള് നിര്‍ബന്ധപൂര്‍വം അടപ്പിച്ചു. താനൂരില് ബേക്കറികള് അടക്കം 35സ്ഥാപനങ്ങള് ഭാഗികമായോ പൂര്‍ണമായോ നശിപ്പിച്ചു. തിരൂരിലും താനൂരിലും നിരോധനാജ്ഞ പ്രഖ്യാപിക്കേണ്ടിവന്നു. പൊലീസുമായി ഏറ്റുമുട്ടേണ്ടിവന്ന കുറെ ചെറുപ്പക്കാര് ആശുപത്രിയിലായി. അതിനെക്കാളേറെ ജയിലിലും. അപ്പോഴും ‘നാഥനില്ലാത്ത’ ഹര്‍ത്താലിന്റെ മഹിമയെ കുറിച്ചാണ് എല്ലാവരും ഊറ്റം കൊണ്ടത്. ‘സോഷ്യല് മീഡിയയിലുടെ യുവജനങ്ങള് ആഹ്വാനം ചെയ്തു വിജയിപ്പിച്ച ഹര്‍ത്താലിന്റെ വികാരം ഉള്‍ക്കൊള്ളാന് രാഷ്ട്രീയപാര്‍ട്ടികള്‍ക്ക് ബാധ്യതയുണ്ടെന്നാണ് എസ്.ഡി.പി.ഐ നേതാവ് ഓര്‍മപ്പെടുത്തിയത്. ആരാണ് ഈ ‘യുവജനങ്ങള്’. ഏതാണീ രാഷ്ട്രീയപാര്‍ട്ടികള്? പിറ്റേദിവസം മുതല് ആ വന്‍വിജയത്തിന്റെ പൊരുള് മലബാറിലുടനീളം ബോധ്യപ്പെട്ടു. വിദ്യാര്‍ഥികള് അടക്കം ജയിലില് ജാമ്യമില്ലാ വകുപ്പുകള് പ്രകാരം തടവിലാക്കപ്പെട്ട ദുരവസ്ഥ. അവധി കഴിഞ്ഞ് ഗള്‍ഫിലേക്ക് തിരിക്കേണ്ട എത്രയോ യുവാക്കള് കൂട്ടിലായി. ‘ലോകത്ത് രൂപപ്പെട്ടുവരുന്ന ജനസഞ്ചയ രാഷ്ട്രീയത്തിന്റെ ലക്ഷണങ്ങള് ഈ വാട്‌സ് ആപ്പ് ഹര്‍ത്താലില് കാണുന്ന നിരീക്ഷകരുണ്ട്’ എന്നും ‘പരമ്പരാഗത രാഷ്ട്രീയനേതൃത്വത്തിന്റെ നിയന്ത്രണ മേഖലകള്‍ക്ക് പുറത്ത്, അരികുവത്കരിക്കപ്പെട്ടവരും അസംതൃപ്തരുമായ ജനങ്ങള് രാഷ്ട്രീയ വ്യവഹാരത്തിന്റെ കേന്ദ്രസ്ഥാനത്തേക്ക് വരുന്ന പ്രതിഭാസത്തെയാണ് ജനസഞ്ചയ രാഷ്ട്രീയം പ്രതിനിധാനം ചെയ്യുന്നതെന്നും’ വലിയ ബുദ്ധിജീവികള് കുറിച്ചു. ‘കേരളം ലക്ഷ്യംവെച്ചുള്ള സംഘ്പരിവാര് ഗൂഢാലോചനയെ കുറിച്ച് ആശങ്കയുള്ള ജനാധിപത്യ വിശ്വാസികളെല്ലാം ഐക്യപ്പെടേണ്ട സന്ദര്‍ഭമാണിതെന്ന്’ യുവജന നേതാക്കളുടെ വാക്കുകള് അറം പറ്റിയത് പോലെ.\nമിണ്ടാട്ടം നഷ്ടപ്പെട്ട സമുദായം\nഏതാനും സംഘപരിവാര് ഗുണ്ടകള് വിരിക്കുന്ന വലയില് കുടുങ്ങാന് മാത്രമുള്ള ജാഗ്രതയേ മുസ്‌ലിംകള്‍ക്കുള്ളൂ എന്ന് തെളിയിക്കപ്പെട്ടപ്പോള് വിവേകത്തിന്റെയും സംയമനത്തിന്റെയും ശൈലി കൈവിടുന്ന സാമുദായികതാവാദത്തിന്റെ അപകടമുഖം തിരിച്ചറിയപ്പെട്ടു. കത്വയിലെ പെണ്‍കുട്ടിയെ എത്ര പെട്ടെന്നാണ് ഈ ഹര്‍ത്താലുകാര് ഒരു മുസ്‌ലിം പെണ്ണാക്കി മാറ്റിയെടുത്തത്. അതുവരെ അവള് ഈ മഹാരാജ്യത്തിന്റെ ഓമനപുത്രിയായിരുന്നു. എല്ലാ ജനവിഭാഗങ്ങളും അവള്‍ക്ക് വേണ്ടി കരളുരുകി; പ്രാര്‍ഥിച്ചു. എന്നാല്, കേരളത്തിലെ ആത്യന്തികവാദികള് അവളെ അക്രമത്തിലൂടെ തട്ടിയെടുത്തതോടെ സ്ഥിതിയാകെ മാറി.\nകത്വയിലെ പെണ്‍കുട്ടിയെ കുറിച്ച് മിണ്ടുന്നത് പോലും മഹാഅപരാധമായി ഭരണകുടം കണ്ടു. അവളുടെ പേര് ഉച്ചരിച്ചവരെയും ചിത്രം പിടിച്ച് നടന്നവരെയും പോക്‌സോ നിയമപ്രകാരം കേസെടുക്കുന്ന വിചിത്രാനുഭവങ്ങള് പോലുമുണ്ടായി. മലപ്പുറത്തെ പൊലീസ് നരനായാട്ടിനെ കുറിച്ചായി സമുദായത്തിന്റെ അടുത്ത പരിദേവനം. പിണറായി സര്‍ക്കാര് ബി.ജെ.പി സര്‍ക്കാരിനെക്കാള് മുസ്‌ലിം വിരുദ്ധരാണെന്ന് വരെ ചില നേതാക്കള് അലമുറയിട്ടു. വടക്കുനിന്ന് ഉന്നത സോപാനത്തിലെത്തിയ പൊലീസ് അധികാരികളാവട്ടെ, ഭരിക്കുന്നത് ഇടതുസര്‍ക്കാരാണെന്ന് പോലും മറന്ന് മലപ്പുറത്തെ ദേശീയതലത്തില് അവതരിപ്പിച്ചപ്പോള് കേന്ദ്ര രഹസ്യാന്വേഷണ വിഭാഗം മേധാവി ‘ഭീകരവാദികളുടെ’ വിളയാട്ടം നേരിട്ടു കാണാന് അനന്തപുരിയിലേക്ക് പറന്നെത്തി. എല്ലാറ്റിന്റെയും പിന്നില് വിദേശശക്തികളാണെന്ന് പെരുമ്പറയടിച്ച് മാധ്യമങ്ങള് വാര്‍ത്ത നിരത്തിയപ്പോള് സര്‍ക്കാര് പോലും പ്രതിരോധത്തിലായി. അറസ്റ്റും തുറുങ്കുമൊക്കെയേ പോംവഴിയുണ്ടായിരുന്നുള്ളൂ. മലപ്പുറം ജില്ലയിലെ ജയിലുകള് നിറഞ്ഞപ്പോള് കോഴിക്കോട്ടേക്ക് ആളെ കയറ്റിയയക്കുന്ന അവസ്ഥ. മലബാര് സ്‌പെഷല് പൊലീസിന്റെ കിരാതവാഴ്ച കണ്ട് വളര്‍ന്ന പഴയ തലമുറയുടെ ഓര്‍മകള് പിറകോട്ടേക്ക് ചിറകിട്ടടിച്ചു പറന്നപ്പോള് പുതിയ തലമുറ അന്തം വിട്ട്, പരിഭ്രാന്തരായി ദിനരാത്രങ്ങള് കഴിച്ചുകൂട്ടി. ആരാണ് ഈ സ്ഥിതി വിശേഷത്തിനു ഉത്തരവാദി എന്ന ചോദ്യത്തിനു ആര്‍ക്കും ഉത്തരമുണ്ടായിരുന്നില്ല. താനൂരിലും തിരൂരിലും ദിവസങ്ങളോളം തുടര്‍ന്ന നിരോധനാജ്ഞ മലപ്പുറത്തെ കുറിച്ച് പൊതുവെ വെച്ചുപുലര്‍ത്തിയ ധാരണകള് തിരുത്തുകയാണോ എന്ന ഉത്കണ്ഠ പരന്നു. അതിനിടയില്, എസ്.ഡി.പി.ഐക്കാര് സംഘ്പരിവാറിനെതിരെ പടഹധ്വനി ഉയര്‍ത്താന് പോവുകയാണെന്ന ഭീതിയില് പൊലീസ് കോഴിക്കോട്ട് ഒരാഴ്ചത്തെ നിരോധനാജ്ഞ പ്രഖ്യാപിച്ചത് മലബാറിന്റെ സല്‍പേരിന് കളങ്കം ചാര്‍ത്തി.\nഎല്ലാം കഴിഞ്ഞപ്പോഴാണ് മലപ്പുറത്തെ ഏതാനും പൊലീസ് മേധാവികളുടെ ബുദ്ധിപൂര്‍വമായ അന്വേഷണത്തിലൂടെ അപഖ്യാപിത ഹര്‍ത്താലിനു പിന്നിലെ സൂത്രധാരന്മാരെ പിടിക്കുന്നത്. ആസൂത്രിതമായ നീക്കത്തിലൂടെ മുസ്‌ലിം ജനസാമാന്യത്തെ വെട്ടില് വീഴ്ത്തുകയായിരുന്നു ഈ ആറ് യുവാക്കള്. അന്തരീക്ഷം കലക്കി മീന് പിടിക്കാന് മേലാളന്മാര് നല്‍കിയ ഉത്തരവ് ‘ശാഖകളി’ലുടെ മതിയായ പരിശീലനം ലഭിച്ച ഇക്കൂട്ടര് വിജയപ്രദമായി നടപ്പാക്കിയപ്പോള് നാണംകെട്ട് ഉടുതുണി അഴിഞ്ഞുവീണത് സമുദായത്തിന്റെ തന്നെ. കാവിപ്പിള്ളേരുടെ കെണിവെപ്പില് മുഖം കുത്തി വീണ മുസ്‌ലിം നേതൃത്വത്തിന് പിന്നീട് ഒന്നും പറയാനുണ്ടായിരുന്നില്ല. തങ്ങളുടെ ആവേശവും പ്രതിഷേധവുമൊക്കെ വൃഥാവിലാണെന്ന് കണ്ടപ്പോള് വീണ്ടും സര്‍ക്കാരിനെതിരെ തിരിഞ്ഞു. എന്നാല് ആര്.എസ്.എസിന്റെ കുല്‍സിത നീക്കം പുറത്തുവന്നത് സംസ്ഥാനം ഭരിക്കുന്ന സര്‍ക്കാറിന്റെ മികവാണെന്നത് അവര് മനസ്സിലാക്കിയില്ല. മുമ്പ് ഉമ്മന്‍ചാണ്ടി സര്‍ക്കാരിന്റെ കാലത്ത് ഇത്തരം കാവിനീക്കങ്ങള് ഉണ്ടായപ്പോഴൊന്നും പ്രതികള് തുറന്നുകാട്ടപ്പെട്ടില്ല എന്നോര്‍ക്കണം. മുസ്‌ലിം ലീഗിന് സമുദായത്തോട് സ്‌നേഹം മൂത്ത കാലമായിരുന്നിട്ടും കാവിഭീകരത ഇവിടെ തുടര്‍ക്കഥയായിരുന്നു. എന്തുതന്നെയായാലും ഈ അപ്രഖ്യാപിത ഹര്‍ത്താല് സമുദായത്തെ കുറെ പാഠം പഠിപ്പിച്ചു. ശരിയായ സാമൂഹിക നവോത്ഥാനത്തിന്റെയും ദര്‍ശനത്തിന്റെയും വഴി വൈകാരികതയുടേതല്ലെന്ന് തന്നെയായിരുന്നു അതിലെ പ്രധാന അധ്യായം.\nസംഘ്പരിവാര് തിരക്കഥയില് ഉടുതുണിയഴിഞ്ഞ് സമുദായം added by risalaadmin on May 11, 2018


ആസ്ത്മയും അലർജിയും തമ്മിൽ - RashtraDeepika\nനമ്മുടെ ശ്വാസക്കുഴലുകൾ ചുരുങ്ങി അവയിൽ നീർക്കെട്ടുണ്ടാവുകയും വായുവിന്‍റെ പ്രവാഹം തടസപ്പെടുകയും ചെയ്യുന്നു. ഇതിനെയാണ് ആസ്ത്്മ എന്നു വിളിക്കുന്നത്.\nശ്വാസനാളത്തിലുണ്ടാകുന്ന ചുരുങ്ങൽ, ശ്വാസകോശങ്ങളിൽ തടസം സൃഷ്ടിക്കുന്നു. ശ്വാസനാളിയിലുണ്ടാകുന്ന നീർവീക്കവും അതോടൊപ്പം ശ്വാസനാളിയിലെ നേർത്ത കോശങ്ങൾ പെട്ടെന്ന് സങ്കോചിക്കുന്നതുമാണ് ശ്വാസതടസത്തിനു കാരണം.\nശ്വാസനാളത്തിലുണ്ടാകുന്ന അലർജിയാണ് ഈ രോഗത്തിന്‍റെ പ്രധാന കാരണം. ജന്മനാ തന്നെ അലർജി വരാൻ സാധ്യതയുള്ള അറ്റോപിക്ക് വ്യക്തികളുടെ ശരീരത്തിൽ ഐജിഇ എന്ന ആന്‍റിബോഡി ക്രമാതീതമായി വർധിക്കും.\nഈ ആന്‍റിബോഡി പിന്നീട് അലർജി ഉണ്ടാക്കുന്ന വസ്തുക്കളായ അലർജനുമായി ചേർന്ന് ഉണ്ടാകുന്ന രാസപ്രക്രിയയുടെ ഫലമായി അലർജിക്ക് പ്രേരകമായ രാസവസ്തുക്കൾ പുറത്തേക്ക് വരാൻ ഇടയാക്കുന്നു.\nനമ്മുടെ രാജ്യത്തെ 30-40 ശതമാനത്തിനിടയിലുള്ള ആളുകൾ അറ്റോപിക് വിഭാഗത്തിൽ പെടും. ഇവരിൽ അലർജി സംബന്ധമായി പല രീതിയിലുള്ള കാരണങ്ങൾ കണ്ടെത്താം.\nചിലർക്ക് കണ്ണിലുള്ള അലർജിയാണ് പ്രശ്നം. ചിലർക്ക് സൈനസൈറ്റിസ് ആണെങ്കിൽ മറ്റു ചിലർക്ക് തൊലിപ്പുറത്തുള്ള അലർജിയാണ് പ്രശ്നം. പ്രധാനമായും ശ്വാസകോശസംബന്ധമായ അലർജി രോഗമാണ് കൂടുതലായും കണ്ടുവരുന്നത്.\nമരുന്നും ആഹാരവും ചിലപ്പോൾ…\nഅലർജിക്കാസ്പദമായ ഘടകവസ്തുക്കൾ എന്തെല്ലാമെന്നു കണ്ടെത്തുകയാണ് ആദ്യപടി. ഇതിൽ ഏറ്റവും പ്രധാനപ്പെട്ടത് പൊടിയാണ്. വീട്ടിലെ ജന്തുക്കൾ, പ്രാണികൾ, വിസർജ്യ വസ്തുക്കൾ, രോമങ്ങൾ എന്നിവയൊക്കെ അലർജിക്ക് കാരണമാകാം.\nകൂടാതെ വീട്ടിനുള്ളിലെയും പരിസരത്തെയും ഫംഗസ്, ജോലി സ്ഥലത്തെ മറ്റു പല ഘടകങ്ങൾ എന്നിവയും. ചിലപ്പോൾ നാം കഴിക്കുന്ന മരുന്നും ആഹാരവും അലർജിക്കു കാരണമാകാം. അത് കണ്ടെത്തുക.\nശ്വാസതടസം, തുടർച്ചയായിട്ടുള്ള ചുമ, അമിതമായ കഫം, നെഞ്ചിൽ ഭാരവും മറ്റു ശാരീരിക അസ്വസ്ഥതകളും ഒക്കെ ഈ രോഗത്തിന്‍റെ ലക്ഷണങ്ങളാണ്. മിക്കവരിലും ശ്വാസകോശത്തിൽനിന്നു വിസിലിംഗ് സൗണ്ട് കേൾക്കാറുണ്ട്.\nഇത്തരം വ്യക്തികൾ എത്രയും പെട്ടെന്ന് ശാരീരിക പരിശോധനകൾക്ക് വിധേയരാകണം. ശ്വാസകോശ നീർവീക്കം ശ്വാസനാളി ചുരുക്കം, ശ്വാസതടസം എന്നിവയൊക്കെ വ്യക്തമായി മനസിലാക്കാൻ സഹായിക്കുന്ന പരിശോധനകൾക്ക് വിധേയരാകണം.\nആസ്ത്്മ ബാധയ്ക്ക് കാരണമായ പൊടി, പൂന്പൊടി, കടുത്ത മണം എന്നിങ്ങനെയുള്ള പ്രേരകങ്ങൾ രക്തത്തോടൊപ്പം കലരുന്പോൾ നമ്മുടെ ശ്വാസക്കുഴലുകൾ ചുരുങ്ങി അവയിൽ നീർക്കെട്ടുണ്ടാവുകയും വായുവിന്‍റെ പ്രവാഹം തടസപ്പെടുകയും ചെയ്യുന്നു. ഇതിനെയാണ് ‘ആസ്ത്‌മ’ എന്നു വിളിക്കുന്നത്.\nനൂറുകണക്കിന് ചെറുതും വലുതുമായ കുഴലുകൾകൊണ്ട് നിറഞ്ഞ അവയവമാണ് ശ്വാസകോശം. ഈ കുഴലുകളിൽ കൂടിയാണ് നാം ശ്വാസോച്ഛ്വാസം നടത്തുന്നത്.\nവലിയ കുഴലുകളെ ബ്രോങ്കസ് എന്നും ചെറിയ കുഴലുകളെ ബ്രോങ്ക്യൂൾസ് എന്നും വിളിക്കുന്നു. ഇവയെ കട്ടികുറഞ്ഞ പേശികൾ ആവരണം ചെയ്തിരിക്കുന്നു. ശ്വാസോച്ഛ്വാസം ചെയ്യുന്പോൾ ഇവ അടയുകയും തുറക്കുകയും ചെയ്യുന്നു.\nബ്രോങ്ക്യൂൾസിന്‍റെ അറ്റത്ത് ലക്ഷക്കണക്കിന് അൽവിയോളൈ(alveoli) ഉണ്ട്. ഇവ ബലൂണ് പോലെ യുള്ള കൊച്ചുകൊച്ചു സഞ്ചികളാണ്.\nഈ സഞ്ചികളിൽ ശ്വാസകോശത്തിന്‍റെ ഉള്ളിൽ പടർന്നുകിടക്കുന്ന അൽവിയോളൈകൾക്ക് നേർമയേറിയ ഭിത്തികളാണുള്ളത്.\nഈ ഭിത്തികളിൽ കൂടി നാം ശ്വസിക്കുന്ന വായുവിൽ നിന്നുള്ള ഓക്സിജൻ രക്തത്തിലേക്ക് കലരുന്നു. അതുപോലെ രക്തത്തിലെ കാർബണ് ഡയോക്സൈഡ് രക്തത്തിൽ നിന്ന് പുറത്തേക്ക് വരാനും വെളിയിലേക്ക് തള്ളാനും സഹായിക്കുന്നു.\nസഹോദരിയെ പിരിയാന് വയ്യെന്ന് വധു ! ഒടുവില് വധുവിന്റെ സഹോദരിയെക്കൂടി താലി ചാര്‍ത്തി വരന്; പിന്നീട് നടന്ന പൂരം ഇങ്ങനെ…


WB Chief Minister Mamata Banerjee's jibe at Amit Shah | രോഗി മരിച്ചതിന് ശേഷം വരുന്ന മണ്ടൻ ഡോക്ടർ, അമിത് ഷായെ പരിഹസിച്ച് മമത ബാനർജി - Malayalam Oneindia\nPublished: February 16 2020, 9:28 [IST]\nദില്ലി: കേന്ദ്ര ആഭ്യന്തര മന്ത്രി അമിത് ഷായെ കടന്നാക്രമിച്ച് പശ്ചിമ ബംഗാള് മുഖ്യമന്ത്രി മമത ബാനര്‍ജി. രോഗി മരിച്ചതിന് ശേഷം ചികിത്സിക്കുന്ന ഡോക്ടറാണ് അമിത് ഷാ എന്ന് മമത ബാനര്‍ജി പരിഹസിച്ചു. ഗോലി മാരോ ( വെടി വെയ്ക്കൂ) അടക്കമുളള മുദ്രാവാക്യങ്ങളാണ് ദില്ലി തിരഞ്ഞെടുപ്പിലെ ബിജെപിയുടെ പരാജയത്തിന് കാരണമായത് എന്ന അമിത് ഷായുടെ തുറന്ന് പറച്ചിലിനെയാണ് മമത ബാനര്‍ജി പരിഹസിച്ചത്.\nകേന്ദ്ര മന്ത്രി അനുരാഗ് താക്കൂര് അടക്കമുളള നേതാക്കളാണ് ദില്ലി തിരഞ്ഞെടുപ്പില് ഗോലി മാരോ, ഇന്ത്യ-പാകിസ്താന് യുദ്ധം അടക്കമുളള വിവാദ പരാമര്‍ശങ്ങള് നടത്തിയത്. ഇത്തരം വിദ്വേഷ പ്രസംഗങ്ങള് ദില്ലിയില് തിരിച്ചടിയായെന്നാണ് അമിത് ഷായുടെ വിലയിരുത്തല്.\nതങ്ങളുമായി യോജിക്കുന്നില്ല എന്ന ഒറ്റക്കാരണത്താല് ചില ആളുകള് പരസ്യമായി വെടി വെയ്ക്കാന് ആഹ്വാനം ചെയ്യുകയാണ് എന്ന് മമത ബാനര്‍ജി കുറ്റപ്പെടുത്തി. എല്ലാവരേയും വെടിവെച്ച് കൊല്ലുമെന്ന് അവര് ഭീഷണി മുഴക്കുകയാണ്. അത്തരം പ്രസ്താവനകളെ ഇപ്പോള് അപലപിക്കുന്നത് കൊണ്ട് എന്താണ് കാര്യമെന്നും രോഗി മരിച്ചതിന് ശേഷം ഡോക്ടര് വന്നിട്ട് എന്ത് കാര്യമെന്നും മമത ചോദിച്ചു. നിയമസഭയില് ബജറ്റ് സമ്മേളനത്തിന് തുടക്കം കുറിക്കുന്ന വേളയില് സംസാരിക്കുകയായിരുന്നു മമത ബാനര്‍ജി.\nദില്ലി തിരഞ്ഞെടുപ്പില് വിജയം ലക്ഷ്യമിട്ട ബിജെപിക്ക് വന് തിരിച്ചടിയാണ് ലഭിച്ചത്. 70ല് 62 സീറ്റുകളിലും ആം ആദ്മി പാര്‍ട്ടി ജയിച്ചു. ബിജെപിക്ക് രണ്ടക്കം പോലും തികയ്ക്കാന് സാധിച്ചില്ല. 8 സീറ്റുകളില് മാത്രമാണ് ബിജെപി സ്ഥാനാര്‍ത്ഥികള് വിജയിച്ചത്. അതേസമയം 2015ലെ നിയമസഭാ തിരഞ്ഞെടുപ്പില്3സീറ്റ് മാത്രമായിരുന്ന ബിജെപിക്ക് ഇക്കുറി നില മെച്ചെപ്പടുത്താന് സാധിച്ചു. സീറ്റുകള്‍ക്കൊപ്പം വോട്ടിംഗ് ശതമാനവും ഉയര്‍ന്നിട്ടുണ്ട്.\ndelhi assembly elections 2020 arvind kejriwal exit poll bjp ദില്ലി നിയമസഭാ തിരഞ്ഞെടുപ്പ് ബിജെപി തിരഞ്ഞെടുപ്പ് mamata banerjee അമിത് ഷാ amit shah politics\nWB Chief Minister Mamata Banerjee's jibe at Amit Shah\nStory first published: Sunday, February 16, 2020, 9:28 [IST]


സഞ്ജനയെ ചേര്‍ത്തു പിടിച്ച് ആന്റണിയായി സണ്ണി വെയ്ന്; അനുഗ്രഹീതന് ആന്റണിയുടെ പോസ്റ്റര് | Anugraheethan Antony first look poster released by Dulquer Salman Sunny Wayne Gouri Kishan\nസഞ്ജനയെ ചേര്‍ത്തു പിടിച്ച് ആന്റണിയായി സണ്ണി വെയ്ന്; അനുഗ്രഹീതന് ആന്റണിയുടെ പോസ്റ്റര്\nJun 1, 2019, 08:05 PM IST\nആന്റണിയും അയാളുടെ നായയും തമ്മിലുള്ള ആത്മബന്ധം സിനിമയിലെ ഒരു പ്രധാന ഘടകമാണ്.\nസണ്ണി വെയ്‌നും ഗൗരി കിഷനും നായികാനായകന്‍മാരായി അഭിനയിക്കുന്ന ഏറ്റവും പുതിയ ചിത്രമാണ് അനുഗ്രഹീതന് ആന്റണി. ചിത്രത്തിന്റെ ഫസ്റ്റ്‌ലുക്ക് പോസ്റ്റര് നടന് ദുല്‍ഖര് സല്‍മാന് ഫെയ്‌സ്ബുക്കിലൂടെ റിലീസ് ചെയ്തിരുന്നു.\nആന്റണി എന്ന കഥാപാത്രമായാണ് ചിത്രത്തില് സണ്ണി വെയ്ന് എത്തുന്നത്. ആന്റണിയുടെ പ്രണയിനിയായ സഞ്ജനയായി ഗൗരിയും വേഷമിടുന്നു. ഗൗരി അഭിനയിക്കുന്ന ആദ്യ മലയാള ചിത്രവുമാണിത്. ആന്റണിയും അയാളുടെ നായയും തമ്മിലുള്ള ആത്മബന്ധം സിനിമയിലെ ഒരു പ്രധാന ഘടകമാണ്.\nപ്രിന്‍സ് ജോയ് ആണ് സംവിധാനം. സുരാജ് വെഞ്ഞാറമൂട്, സിദ്ദിഖ് എന്നിവരും പ്രധാന കഥാപാത്രങ്ങളെ അവതരിപ്പിക്കുന്നു. നവീന് ടി മണിലാലിന്റേതാണ് തിരക്കഥ. എം ഷിജിത്ത് നിര്‍മ്മിക്കുന്ന ചിത്രത്തിന് ക്യാമറ ചലിപ്പിക്കുന്നത് ശെല്‍വകുമാര് എസ് ആണ്. സംഗീതം അരുണ് മുരളീധരന്.\nContent HIghlights : Anugraheethan Antony first look poster, Sunny Wayne, Gouri Kishan\nകോവിഡിന് ശേഷമുള്ള ബിഗ് ബജറ്റ് ചിത്രം; 'കുറുപ്പി'ന്റെ വരവ് ആഘോഷമാക്കി ആരാധകര്\n"വാപ്പച്ചിയുടെ ഫോൺ അടിച്ചുമാറ്റി ഞാനിട്ട സ്റ്റാറ്റസായിരുന്നു അത്" - ദുല്‍ഖര്\nശരിക്കും കുറുപ്പ് ആരായിരുന്നു?


Bizarre explanations Priyadarshan gives on National awards- ദേശീയ ചലച്ചിത്ര അവാര്‍ഡ്; പ്രിയദര്‍ശന് ഉയര്‍ത്തുന്ന വിചിത്ര വിശദീകരണങ്ങള്\nഹേരാ ഫേരി, ഗരം മസാല, ഭാഗം ഭാഗ്, ഭൂല് ഭുലയ്യ, ദേ ദനാ ദന്, ഖട്ടാ മീട്ട എന്നീ പ്രിയദര്‍ശന് സിനിമകളിലൊക്കെ നായകകഥാപാത്രത്തെ അവതരിപ്പിച്ചത് അക്ഷയ് കുമാര് ആണ്\nUpdated: April 9, 2017 6:39:33 pm\nസിനിമാപ്രേമികളെ അത്ഭുതപ്പെടുത്തിക്കൊണ്ടാണ് ‘റുസ്തം’ എന്ന ചിത്രത്തിലൂടെ അക്ഷയ് കുമാറിനു മികച്ച നടനുള്ള ദേശീയ അവാര്‍ഡ് ലഭിച്ചത് ഏറെ വിവാദങ്ങൾക്കാണ് ഇത് വഴിവെച്ചിരിക്കുന്നത്. ഹന്‍സല് മേത്തയുടെ അലിഗറിലെ അഭിനയത്തില് മനോജ് ബാജ്പൈക്കും ദംഗലിലെ അഭിനയത്തിനു ആമിര് ഖാനും അവാര്‍ഡ് തള്ളിയതാണ് വിമര്‍ശകരെ ചൊടിപ്പിച്ചിരിക്കുന്നത്.\nഇതിനെതിരെ ജൂറി ചെയര്‍മാനായ പ്രിയദര്‍ശനെതിരെയാണ് കൂടുതല് വിമര്‍ശനങ്ങള് ഉയരുന്നത്. ഇതിനു വിചിത്രമായ വിശദീകരണങ്ങളുമായി വന്നിരിക്കുകയാണ് പ്രിയദര്‍ശന്.\nമുംബൈ മിററിനു നൽകിയ അഭിമുഖത്തില് അക്ഷയ് കുമാറിനു പുരസ്കാരം നല്‍കിയതില് വിവാദം എന്താണെന്ന് മനസ്സിലായില്ല എന്ന് പറഞ്ഞ പ്രിയദര്‍ശന് “ജൂറിയില് അംഗങ്ങളായ 38 പേരുണ്ട്. ഇത്രയും പേരുടെ തീരുമാനത്തെ എങ്ങനെയാണ് നിങ്ങള്‍ക്ക് ചോദ്യം ചെയ്യുക ?” എന്നാണ് ചോദിക്കുന്നത്.\nചോദ്യം : അവാര്‍ഡിനു ആമിര് ഖാനല്ലേ കൂടുതല് അര്‍ഹന്\nഉത്തരം :“അവാര്‍ഡ് കിട്ടുകയാണ് എങ്കിലും അദ്ദേഹം അത് കൈപറ്റില്ല എന്ന് ആമിര് ഈയടുത്ത് പറഞ്ഞിരുന്നു”\nതന്‍റെ ന്യായത്തെ വിശദീകരിച്ചുകൊണ്ട് കൂടുതല് വിചിത്രമായ ന്യായമാണ് പ്രിയദര്‍ശന് അതിനുശേഷം മുന്നോട്ടുവെച്ചത്.\n“ഒരു പുരസ്കാരം ലഭിക്കാന് അതുപോലെ തന്നെ സാധ്യതയുളള ഒരു നടനെ അതും പറഞ്ഞ് എന്തിനു തഴയണം?” എന്ന് ചോദിച്ച പ്രിയദര്‍ശന്, താരെ സമീന് പറിലെ അഭിനയത്തിനു 2008ല് ലഭിച്ച പുരസ്കാരം ആമിര് സ്വീകരിച്ചില്ല എന്നും പറഞ്ഞു.\nഹേരാ ഫേരി, ഗരം മസാല, ഭാഗം ഭാഗ്, ഭൂല് ഭുലയ്യ, ദേ ദനാ ദന്, ഖട്ടാ മീട്ട എന്നീ പ്രിയദര്‍ശന് സിനിമകളിലൊക്കെ നായകകഥാപാത്രത്തെ അവതരിപ്പിച്ചത് അക്ഷയ് കുമാര് ആണ്. ഈയൊരു ബന്ധം പുരസ്കാരനിര്‍ണയത്തിലും വലിയ പങ്കുവഹിച്ചു എന്നാണ് വിമര്‍ശകര് ചൂണ്ടിക്കാണിക്കുന്നത്.\nഎയര് ലിഫ്റ്റ്, റുസ്തം എന്നീ ചിത്രങ്ങളുടെ അഭിനയ മികവു പരിഗണിച്ചാണ് അക്ഷയ് കുമാറിനെ ജൂറി അവാര്‍ഡിനു പരിഗണിച്ചത്. ഇതില് ഒരു സിനിമയില് നാടകീയമായതും മറ്റേ സിനിമയില് യാഥാര്‍ത്ഥ്യബോധത്തോടുകൂടി ഉള്ളതുമായ അഭിനയമാണ് അക്ഷയ് കുമാര് കാഴ്ച്ചവച്ചിട്ടുള്ളത്. പക്ഷേ അവാര്‍ഡിനു പരിഗണിക്കുമ്പോള് ഒരു സിനിമയെ മാത്രമേ പരിഗണിക്കുകയുള്ളൂ എന്നാണ് ചട്ടം. അതിനാലാണ് ജ്യൂറി ‘റുസ്തം’ മാത്രം പറഞ്ഞത്. എന്നാല് ഈ രണ്ടു സിനിമകളിലെയും അഭിനയം പരിഗണിച്ചാണ് അക്ഷയ് കുമാറിനു അവാര്‍ഡ് നല്‍കിയത്.” എന്ന് പ്രിയദര്‍ശന് പറയുന്നു.\nചോദ്യം : ദംഗലിനും അലിഗറിനും എന്തുകൊണ്ട് അവാര്‍ഡ് നല്‍കിയില്ല.\nഉത്തരം :“ബോളിവുഡില് സ്വവര്‍ഗ്ഗലൈംഗീകതയെ ചുറ്റിപറ്റി ധാരാളം സിനിമകള് ഇറങ്ങിയിട്ടുണ്ട്. എന്നാല് അവയൊന്നും സാമൂഹ്യ പ്രശ്നങ്ങളെ തുറന്നുകാണിക്കുന്നവയല്ല. അതേസമയം, സാമൂഹ്യ പ്രശ്നങ്ങളെ അഭിസംബോധന ചെയ്യുന്ന ധാരാളം പ്രാദേശിക സിനിമകളും ഉണ്ട്. അവര് വ്യത്യസ്തമായ സിനിമകള് ചെയ്യുകയും വ്യത്യസ്തമായ കഥകള് തിരഞ്ഞെടുക്കുകയും ചെയ്യുന്നു.\nദംഗല് ആണെങ്കിൽ അത് സാമൂഹ്യ പ്രശ്നങ്ങളെ അഭിമുഖീകരിക്കുന്നേയില്ല. ഒരു ജിവിതകഥയാണ് അത്. ” പ്രിയദര്‍ശന് പറയുന്നു.\nNational Film AwardsPriyadarshan\nWeb Title: Bizarre explanations of priyadarshan


ഉത്തര്‍പ്രദേശില് 600ല് താഴെ കോവിഡ് കേസുകളുള്ള ജില്ലകളില് നിയന്ത്രണങ്ങളില് ഇളവ് വരുത്തി സര്‍ക്കാര്– News18 Malayalam\nIN UTTAR PRADESH THE GOVERNMENT HAS EASED RESTRICTIONS IN DISTRICTS WITH LESS THAN 600 COVID CASES\nഉത്തര്‍പ്രദേശില് 600ല് താഴെ കോവിഡ് കേസുകളുള്ള ജില്ലകളില് നിയന്ത്രണങ്ങളില് ഇളവ് വരുത്തി സര്‍ക്കാര്\nസംസ്ഥാനത്ത് ഏര്‍പ്പെടുത്തിയിരിക്കുന്ന വാരാന്ത്യ കര്‍ഫ്യൂ തുടരുമെന്ന് അധികൃതര് അറിയിച്ചു\nLast Updated : May 30, 2021, 18:26 IST\nലഖ്‌നൗ: കോവിഡ് നിയന്ത്രണങ്ങളില് ഇളവ് വരുത്തി ഉത്തര്‍പ്രേദശ് സര്‍ക്കാര്. 600ല് താഴെ സജീവ കേസുകളുള്ള ജില്ലകളിലാണ് നിയന്ത്രണങ്ങളില് ഇളവ് പ്രഖ്യാപിച്ചിരിക്കുന്നത്. ലഖ്‌നൗ പോലുള്ള വലിയ നഗരങ്ങളില് കോവിഡ് കേസുകളുടെ എണ്ണം കൂടുതലാണ്. അതിനാല് നിയന്ത്രണങ്ങളില് ഇളവ് ഉണ്ടാകില്ല. സജീവ കേസുകളുടെ എണ്ണം 600ല് താഴെയുള്ള ജില്ലകളില് മാര്‍ക്കറ്റുകള്‍ക്ക് രാവിലെ ഏഴു മുതല് വൈകുന്നേരം ഏഴുവരെ പ്രവര്‍ത്തിപ്പിക്കാന് അനുമതി നല്‍കി.\nഅതേസമയം സംസ്ഥാനത്ത് ഏര്‍പ്പെടുത്തിയിരിക്കുന്ന വാരാന്ത്യ കര്‍ഫ്യൂ തുടരുമെന്ന് അധികൃതര് അറിയിച്ചു. ഗ്രാമീണ-നഗര മേഖലകളിലെ ചന്തകളും പരിസര പ്രദേശവവും ഈ ദിവസങ്ങളില് ശൂചീകരിക്കുകയും അണുവിമുക്തമാക്കുകയും ചെയ്യും.\nഎന്നാല് നിയന്ത്രണങ്ങളില് ഇളവ് വരുത്തിയിട്ടുണ്ടെങ്കിലും കടയുടകളും ജീവനക്കാരും ഉപഭോക്താക്കളും കോവിഡ് മാനദണ്ഡങ്ങള് പാലിക്കണമെന്ന് സര്‍ക്കാര് വിജ്ഞാപനത്തില് നിര്‍ദേശിച്ചു. അല്ലാത്തപക്ഷം നടപടികള് സ്വീകരിക്കുമെന്നും വിജ്ഞാപനത്തില് പറഞ്ഞു. കോവിഡ് പ്രതിരോധത്തിന് മുന്‍നിരയില് പ്രവര്‍ത്തിക്കുന്ന വകുപ്പുകളില് മുഴുവന് പേര്‍ക്കും ജോലിയില് ഹാജരാകാവുന്നതാണ്.\nAlso Read-ഉത്തര്‍പ്രദേശില് കോവിഡ് രോഗിയുടെ മൃതദേഹം പാലത്തില് നിന്ന് നദിയിലേക്ക് എറിഞ്ഞു; ദൃശ്യങ്ങള് പുറത്ത്\nഅതേസമയം രാജ്യത്ത് രാജ്യത്ത് കോവിഡ് വ്യാപനം വലിയതോതില് കുറയുന്നു. തുടര്‍ച്ചയായ ആറാമത്തെ ദിവസമാണ് രോഗികളുടെ എണ്ണത്തില് കുറവുണ്ടാകുന്നത്. കഴിഞ്ഞ 24 മണിക്കൂറില് 1,65,553 പുതിയ കോവിഡ് കേസുകളാണ് റിപ്പോര്‍ട്ട് ചെയ്തത്. തുടര്‍ച്ചായ മൂന്നാം ദിവസമാണ് രണ്ടു ലക്ഷത്തില് താഴെ കേസുകള് റിപ്പോര്‍ട്ട് ചെയ്യുന്നത്. 3460 പേരാണ് 24 മണിക്കൂറിനിടെ കോവിഡ് ബാധിച്ച് മരിച്ചത്. ടെസ്റ്റ് പോസിറ്റിവിറ്റി നിരക്ക് തുടര്‍ച്ചയായ ആറാമത്തെ ദിവസവും പത്തില് താഴെ ആയത് ആശ്വാസകരമാണെന്ന് കേന്ദ്ര ആരോഗ്യ മന്ത്രാലയം അറിയിച്ചു. രാജ്യത്തെ പ്രതിദിന കൊവിഡ് പോസിറ്റിവിറ്റി നിരക്ക് 8.02% ആയി കുറഞ്ഞു.\nനൂറ്റാണ്ടിലെ ഏറ്റവും വലിയ വെല്ലുവിളിയാണ് കോവിഡ് പ്രതിസന്ധിയെന്ന് പ്രതിമാസ റേഡിയോ പരിപാടിയായ മന് കി ബാതില് പ്രധാനമന്ത്രി നരേന്ദ്ര മോദി. രാജ്യം എല്ലാ ശേഷിയും ഉപയോഗിച്ച് കോവിഡിനെതിരെ പോരാടുകയാണ്. ആരോഗ്യ പ്രവര്‍ത്തര് രാവും പകലും വിശ്രമമില്ലാതെ അധ്വാനിക്കുന്നു. ഓക്‌സിജന് എക്‌സ്പ്രസ് ഓടിച്ച വനിത ലോക്കോ പൈലറ്റ്മാരെ അടക്കം പ്രധാനമന്ത്രി അഭിനന്ദിച്ചു. മുന്നണിപ്പോരാളികളുമായി പ്രധാനമന്ത്രി മന് കീ ബാതില് ആശയ വിനിമയം നടത്തി. സംസ്ഥാനങ്ങളുടെ കാര്യക്ഷമമായ പ്രവര്‍ത്തനങ്ങളെ പ്രധാനമന്ത്രി അഭിനന്ദിച്ചു. കോവിഡ് കാലത്തുണ്ടായ പ്രളയത്തെ നേരിടാനും രാജ്യത്തിന് സാധിച്ചതായി പ്രധാനമന്ത്രി പറഞ്ഞു. യാസ് ചുഴലിക്കാറ്റില് പ്രതിസന്ധി നേരിടുന്നവര്‍ക്ക് എല്ലാ സഹായവും പ്രധാനമന്ത്രി ഉറപ്പ് നല്‍കി.\nFirst published: May 30, 2021, 18:26 IST


ചൈനീസ് ശില്പകല - വിക്കിപീഡിയ\nബി.സി. 8000 മുതൽ ബി.സി. 3000 വരെയുള്ള നിയോലിത്തിക് കാലഘട്ടത്തിലാണു ചൈനയിൽ ശില്പകലയുടെ ആരംഭം. മനുഷ്യന്റെയും മൃഗങ്ങളുടെയും രൂപങ്ങൾ കളിമണ്ണിലും ശിലയിലും ഇക്കാലത്ത് നിർമ്മിക്കപ്പെട്ടു. ബി.സി.200 കളുടെ തുടക്കത്തിൽ ചൈനയിൽ, വസ്തുക്കളുടെ ശരിയായ വലിപ്പത്തിലുള്ള രൂപങ്ങൾ നിർമ്മിക്കാൻ ആരംഭിച്ചു. ഷിഹ്വാങ്ദിയുടെ ശവക്കല്ലറയിൽ നിന്നും ഇത്തരത്തിലുള്ള ഏതാനും രൂപങ്ങൾ കണ്ടെടുത്തിട്ടുണ്ട്. ബി.സി. 202 മുതൽ എ.ഡി. 220 വരെ നീണ്ടുനിന്ന ഹാൻ രാജവംശത്തിന്റെ കാലത്തു ബുദ്ധമതം ഉൾപ്പെടെയുള്ള സംസ്കാരങ്ങൾ ചൈനയിൽ സ്വാധീനം ചെലുത്തി. അതിന്റെ ഫലമായി സ്മാരകങ്ങൾ എന്ന നിലയിൽ ശില്പങ്ങൾ നിർമ്മിക്കുന്ന രീതി ചൈനയിൽ വൻപ്രചാരം നേടി.\nസോങ് രാജവംശത്തിന്റെ ഡിങ്-വെയർ പോർസലൈൻ ബോട്ടിൽ\nപതിനൊന്നാം നൂറ്റാണ്ടിലെ ബോധിസത്വൻ ശില്പം സോങ് രാജവംശം.\nഎ.ഡി. 220 മുതൽ എ.ഡി. 589 വരെയുള്ള കാലയളവിൽ ചൈനയിൽ ആറു രാജവംശങ്ങൾ ഭരണം നടത്തിയിരുന്നു. ഈ കാലഘട്ടത്തിൽ ചൈനീസ് ശില്പകലയിൽ വലിയ മാറ്റങ്ങളാണ് ഉണ്ടായത്. ഇന്ത്യൻ ശില്പങ്ങളിൽ നിന്നും വ്യത്യസ്തമായി ദ്വിമാനതലത്തിലുള്ളതും കൃശാകൃതിയിലുള്ളതുമായ ശില്പങ്ങൾ നിർമ്മിക്കപ്പെട്ടു. ശിലയും വെങ്കലവുമൊക്കെയായിരുന്നു അക്കാലത്ത് ശില്പനിർമ്മാണത്തിനുപയോഗിച്ചിരുന്നത്.\nതാങ് രാജവംശത്തിന്റെ കാലത്തു നിർമ്മിച്ച ശില്പങ്ങൾ യഥാതഥ (റിയലിസ്റ്റിക്) സ്വഭാവമുള്ളവയായിരുന്നു. യുവാൻ രാജവംശത്തോടെ (1279-1368) ബുദ്ധമതത്തിന് ശില്പരചനാരംഗത്തുണ്ടായിരുന്ന സ്വാധീനം നഷ്ടപ്പെട്ടു. എങ്കിലും ശില്പനിർമ്മാണശൈലികൾ മാറ്റങ്ങളില്ലാതെ തുടർന്നു. 1900-കൾ വരെ കളിമണ്ണ്, തടി തുടങ്ങിയ മാധ്യമങ്ങളിൽ ശൈലീപരമായി വ്യത്യാസങ്ങളില്ലാതെ ചെറിയ ശില്പങ്ങൾ നിർമ്മിക്കുന്നതിലായിരുന്നു ചൈനീസ് ശില്പികൾ താല്പര്യം കാണിച്ചിരുന്നത്.\n1 ചൈനീസ് ബുദ്ധമത ശില്പങ്ങൾ\n2 ക്വിൻ രാജവംശക്കാലത്തെ ശില്പങ്ങൾ\n3 ഹാൻ രാജവംശക്കാലത്തെ ശില്പങ്ങൾ\n4 താങ് രാജവംശക്കാലത്തെ ശില്പങ്ങൾ\n5 സോങ് രാജവംശക്കാലത്തെ ശില്പങ്ങൾ\nചൈനീസ് ബുദ്ധമത ശില്പങ്ങൾതിരുത്തുക\nറ്റിയാൻ റ്റാൻ ബുദ്ധ\nകിഴക്കനേഷ്യൻ ബുദ്ധമതത്തിലെ ബോധിസത്വൻ എന്ന ആത്മീയാചാര്യസങ്കല്പം ചൈനയിലും ജനപ്രിയമായിതീർന്നു. രാജവസ്ത്രങ്ങൾ ധരിച്ചിരിക്കുന്ന ബോധിസത്വന്റെ ശില്പം ഇതിനുദാഹരണമാണ്. ആദ്യകാലത്ത് ശില്പകലയുടെ പ്രാതിനിധ്യം മനുഷ്യരൂപങ്ങളായിരുന്നില്ല മറിച്ച് ശൂന്യമായ ഇരിപ്പിടം, കാലടികൾ, മരങ്ങൾ, സ്തൂപങ്ങൾ എന്നിവയായിരുന്നു. പിന്നീട് ഇത് പഗോഡകൾ നിർമ്മിക്കാനുള്ള പ്രചോദനം നൽകി. ഇന്ത്യൻ ബുദ്ധശില്പ നിർമ്മാണത്തിന്റെ പരമ്പരാഗതശൈലിയോടോപ്പം ചൈനീസ് ശില്പികൾ അവരുടേതായ ശൈലികളും ഇതിൽ ഉപയോഗിച്ചിരുന്നു. മഞ്ജുശ്രീ, അവലോകിതേശ്വരൻ എന്നിവ രണ്ട് പ്രധാനപ്പെട്ട ബോധിസത്വശില്പങ്ങളാണ്. ബുദ്ധമതവിശ്വാസികൾ ഏറ്റവും കൂടുതൽ ആദരിക്കുന്ന ബോധിസത്വമാണ് അവലോകിതേശ്വരൻ. വലതുകയ്യിൽ അഗ്നി വമിക്കുന്ന ഒരു വാൾ പിടിച്ചുകൊണ്ട് ധ്യാനാവസ്ഥയിൽ ഇരിക്കുന്ന ഒരു ബോധിസത്വരൂപമായാണു് മഞ്ജുശ്രീയുടെ ബിംബങ്ങൾ കാണപ്പെടുന്നത്. ടിബറ്റൻ ബുദ്ധമതശാഖയിൽ പലപ്പോഴും മഞ്ജുശ്രീ, അവലോകിതേശ്വരൻ, വജ്രപാണി എന്നിവരെ ത്രിമൂർത്തികളായി ചിത്രീകരിച്ച വിഗ്രഹങ്ങൾ കാണാം. 1993-ൽ ചൈനയിലെ ഹോങ് കോങ് ൽ റ്റിയാൻ റ്റാൻ ബുദ്ധ അല്ലെങ്കിൽ ബിഗ് ബുദ്ധ എന്ന 34 മീറ്റർ ഉയരമുള്ള വെങ്കലശില്പം നവീന ശില്പകലയെ എടുത്തുകാണിക്കുന്നതാണ്.\nക്വിൻ രാജവംശക്കാലത്തെ ശില്പങ്ങൾതിരുത്തുക\nചൈനയിലെ ആദ്യത്തെ ക്വിൻ ചക്രവർത്തിയായിരുന്ന ചിൻ ഷി ഹ്വാങ്ങ് ഡിന്റെ (ക്രി.മു 210-209) ശവകുടീരത്തിൽ നിന്ന് ചക്രവർത്തിയുടെ ശരീരത്തോടൊപ്പം ഒരു മഹാ സൈന്യത്തെ പ്രതിനിധീകരിക്കുന്ന ശില്പസമൂഹത്തെ കണ്ടെടുക്കുകയുണ്ടായി. കളിമണ്ണിൽ തീർത്ത ശില്പങ്ങളാണ് ഇവ. കളിമൺ യോദ്ധാക്കൾ അല്ലെങ്കിൽ കളിമൺ പടയാളികളും കുതിരകളും (ടെറാകോട്ടാ ആർമി) ആയിരുന്നു ഈ ശില്പങ്ങൾ. ഇരുപതാം നൂറ്റാണ്ടിന്റെ പകുതിവരെ ഇതിനെകുറിച്ച് ആരും അറിഞ്ഞിരുന്നില്ല. 1974-ൽ ശിയാനിലെ ലിങ്ടോൺഗ് ജില്ലയിലുള്ള ഗ്രാമീണ കർഷകരാണ് യാദൃച്ഛികമായി ഈ കളിമൺ ശില്പങ്ങളെ കണ്ടെടുത്തത്. യോദ്ധാക്കൾ, രഥങ്ങൾ, കുതിരകൾ എന്നിവയെല്ലാം ഈ കൂട്ടത്തിലുണ്ട്. ഇവയിൽ ശില്പങ്ങളുടെ പദവിക്കനുസരിച്ച് അവയുടെ വലിപ്പവും വ്യത്യാസപ്പെട്ടിരിക്കുന്നു. മൂന്ന് കുഴികളിൽ നിന്നായി ഏകദേശം 8000ത്തിലധികം പടയാളികളെയും (കളിമൺ ശില്പങ്ങൾ) 520 ഓളം കുതിരകളേയും കണ്ടെടുത്തിട്ടുണ്ട്.\nയോങ്ഹി ക്ഷേത്രത്തിനു പുറത്തുള്ള ഒരു ചൈനീസ് ഗാർഡിയൻ സിംഹം, ബെയ്ജിംഗ്,1694\nഒരു കളിമൺ യോദ്ധാവ്, ക്വിൻ രാജവംശം, ബി.സി. മൂന്നാം നൂറ്റാണ്ട്.\nകളിമൺ യോദ്ധാക്കളും കുതിരയും\nകളിമൺ യോദ്ധാക്കളുടെ പ്രതിമകൾ കുഴിച്ചെടുത്ത ഒരു കുഴി\nഹാൻ രാജവംശക്കാലത്തെ ശില്പങ്ങൾതിരുത്തുക\nയാക്കുകളുടെ ശില്പങ്ങളോടുകൂടിയ വെങ്കല കവടി പാത്രം (ഡിയാൻ രാജവംശം-ബി.സി.നാലാം നൂറ്റാണ്ട് -ബി.സി.109)\nഹാൻ രാജവംശക്കാലത്തെ ഒരു ശില്പം\nതാങ് രാജവംശക്കാലത്തെ ശില്പങ്ങൾതിരുത്തുക\nലെഷാനിലെ ബൃഹത് ബുദ്ധൻ\nചൈനയിലെ താങ് രാജവംശത്തിന്റെ ഭരണകാലത്ത് നിർമിച്ച ഒരു ഭീമാകാര ശില്പമാണ് ലെഷാനിലെ ബൃഹത് ബുദ്ധൻ. സിചുവാൻ പ്രവിശ്യയുടെ തെക്കുഭാഗത്ത് മിൻ നദിക്ക് അഭിമുഖമായാണ് ഈ ശില്പം സ്ഥിതിചെയ്യുന്നത്. മിൻ നദിയുടെ സമീപത്തുള്ള പർവ്വതശിലയിൽ കൊത്തിയെടുത്താണ് ഈ ബൃഹത് ശില്പം നിർമിച്ചിരിക്കുന്നത്. ലോകത്തിലെ തന്നെ 'കല്ലിൽ തീർത്ത' ഏറ്റവും വലിയ ബുദ്ധപ്രതിമയാണ് ലെഷാനിലെ ബൃഹത് ബുദ്ധൻ.\nതാങ് രാജവംശക്കാലത്തെ ഒരു ശില്പം (618-907)\nസോങ് രാജവംശക്കാലത്തെ ശില്പങ്ങൾതിരുത്തുക\nസോങ് രാജവംശക്കാലത്തെ ബോധിസത്വൻ ശില്പം (960–1279)\nഡ്രാഗൺ പിടിയുള്ള ചൈനീസ് ജെയ്ഡ് കപ്പ്, പന്ത്രണ്ടാം നൂറ്റാണ്ട്\nതടികൊണ്ടുണ്ടാക്കിയ ബോധിസത്വൻ ശില്പം\nഷാങ് രാജവംശ കാലഘട്ടത്തിലെ ഒരു വെങ്കലശില്പം (ബി.സി.പതിമൂന്നാം നൂറ്റാണ്ട് - ബി.സി. പത്താം നൂറ്റാണ്ട്)\nപരുന്തിന്റെ തലയോടുകൂടിയ സ്വർണ്ണ കലമാൻ (ബി.സി.നാലാം നൂറ്റാണ്ട്-ബി.സി.മൂന്നാം നൂറ്റാണ്ട്\nപുനിങ് ക്ഷേത്രത്തിലെ ഭീമാകാരമായ ബോധിസത്വൻ (1755)\nതാങ്ങ് രാജവംശത്തിന്റെ ശവകുടീരത്തിലെ ഒരു ശില്പം\nഒരു ഈസ്റ്റേൺ ഹാൻ കാലഘട്ടത്തിലെ ഒരു കുതിരയുടെ സെറാമിക് പ്രതിമ\n↑ Rawson, 163–165\n↑ Rawson, Chapter 1, 135–136\n↑ Rawson, 138-138\n↑ "Wisdom Embodied: Chinese Buddhist and Daoist Sculpture in The Metropolitan Museum of Art | MetPublications | The Metropolitan Museum of Art". www.metmuseum.org. Retrieved 2017-11-19.\n↑ DeWolf, Christopher "9 Hong Kong tourist traps – for better or worse" CNN Go. 27 October 2010. Retrieved3March 2012\n↑ "Tian Tan Buddha". Atlas Obscura. Retrieved 10 January 2014.\n↑ Jane Portal and Qingbo Duan, The First Emperor: China's Terracotta Army, British Museum Press, 2007, p. 167\n↑ Mount Emei Scenic Area, including Leshan Giant Buddha Scenic Area. യുനെസ്കോ ലോകപൈതൃക സൈറ്റ്\n"https://ml.wikipedia.org/w/index.php?title=ചൈനീസ്_ശില്പകല&oldid=3419070" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 21 ഓഗസ്റ്റ് 2020, സമയം: 09:23\nഈ താൾ അവസാനം തിരുത്തപ്പെട്ടത്: 09:23, 21 ഓഗസ്റ്റ് 2020.


കൊവിഡ് നിരീക്ഷണത്തിൽ കഴിഞ്ഞയാൾ ശൗചാലയത്തിന്റെ കിളിവാതിൽ പൊളിച്ച് ചാടിപ്പോയി\nWed Jun 16 2021 20:27:12 GMT+0530 (India Standard Time)\nആരോഗ്യവകുപ്പ് ഉദ്യോഗസ്ഥർ കിളികൊല്ലൂർ പോലിസിൽ പരാതി നൽകി. ഇന്നലെയാണ് സംഭവം.\nSDR5 May 2020 8:00 AM GMT\nകൊല്ലം: കരിക്കോട് ടികെഎം കോളജ് ഹോസ്റ്റലിലെ കൊവിഡ് നിരീക്ഷണകേന്ദ്രത്തിൽ കഴിഞ്ഞയാൾ ശൗചാലയത്തിന്റെ കിളിവാതിൽ പൊളിച്ച് ചാടിപ്പോയി. ആരോഗ്യവകുപ്പ് ഉദ്യോഗസ്ഥർ കിളികൊല്ലൂർ പോലിസിൽ പരാതി നൽകി. ഇന്നലെയാണ് സംഭവം. മുറിയിൽ ആളെ കാണാതായതിനെ തുടർന്ന് നടത്തിയ പരിശോധനയിൽ ശൗചാലയം അകത്തുനിന്ന് കുറ്റിയിട്ടിരിക്കുന്നതായി കണ്ടെത്തി.\nകതക് തുറക്കാത്തതിൽ സംശയിച്ച് നടത്തിയ പരിശോധനയിൽ ശൗചാലയത്തിന്റെ കിളിവാതിൽ പൊളിച്ച് രണ്ടാംനിലയിൽനിന്ന് പൈപ്പിൽ തൂങ്ങി താഴെയിറങ്ങി പുറത്തേക്കുപോയതായി കണ്ടെത്തുകയായിരുന്നു. മേയ് ഒന്നിന് പേരൂരിൽ കശുവണ്ടി ഫാക്ടറിക്കുള്ളിൽ സംശയകരമായ സാഹചര്യത്തിൽ കണ്ടെത്തി നിരീക്ഷണത്തിലാക്കിയ ആളാണിത്. എറണാകുളത്തുനിന്ന് എത്തിയതാണെന്നായിരുന്നു ആരോഗ്യപ്രവർത്തകരോട് പറഞ്ഞത്.\na man escaped from quarantine center in kollam


കര്‍ഷക സമരത്തില് ആടിയുലഞ്ഞ് ഹരിയാന സര്‍ക്കാര്; രാജി മുന്നറിയിപ്പ് നല്‍കി ഉപമുഖ്യമന്ത്രി – Chandrika Daily\nBy web desk3Saturday December 12, 2020 08:53 am\nകര്‍ഷക സമരത്തില് ആടിയുലഞ്ഞ് ഹരിയാന സര്‍ക്കാര്; രാജി മുന്നറിയിപ്പ് നല്‍കി ഉപമുഖ്യമന്ത്രി\nകര്‍ഷകര്‍ക്കു താങ്ങുവില ഉറപ്പാക്കിയില്ലെങ്കില് പദവിയില്‍നിന്നു രാജിവയ്ക്കുമെന്നാണു ജന്‍നായക് ജനതാ പാര്‍ട്ടി (ജെജെപി) നേതാവു കൂടിയായ ദുഷ്യന്ത് ചൗട്ടാലയുടെ മുന്നറിയിപ്പ്\nചണ്ഡീഗഡ്: കര്‍ഷകരുടെ പ്രതിഷേധം ശക്തമായതിന് പിന്നാലെ ആടിയുലഞ്ഞ് ഹരിയാന സര്‍ക്കാര്. മനോഹര് ലാല് ഖട്ടറിന്റെ നേതൃത്വത്തിലുള്ള ബിജെപി സഖ്യസര്‍ക്കാരിലെ ഉപമുഖ്യമന്ത്രി ദുഷ്യന്ത് ചൗട്ടാലയാണു വെല്ലുവിളി ഉയര്‍ത്തിയത്. കര്‍ഷകര്‍ക്കു താങ്ങുവില ഉറപ്പാക്കിയില്ലെങ്കില് പദവിയില്‍നിന്നു രാജിവയ്ക്കുമെന്നാണു ജന്‍നായക് ജനതാ പാര്‍ട്ടി (ജെജെപി) നേതാവു കൂടിയായ ദുഷ്യന്ത് ചൗട്ടാലയുടെ മുന്നറിയിപ്പ്.\n‘കര്‍ഷകര്‍ക്കു താങ്ങുവില ഉറപ്പാക്കണമെന്നു പാര്‍ട്ടിയുടെ ദേശീയ അധ്യക്ഷന് നേരത്തെ വ്യക്തമാക്കിയിട്ടുണ്ട്. പ്രതിഷേധിക്കുന്ന കര്‍ഷകര്‍ക്ക് കേന്ദ്ര സര്‍ക്കാര് നല്‍കിയ രേഖാമൂലമുള്ള നിര്‍ദേശങ്ങളില് താങ്ങുവിലയ്ക്കുള്ള വ്യവസ്ഥയും ഉള്‍പ്പെട്ടിട്ടുണ്ടെന്നും അധികാരത്തില് ഇരിക്കുന്നിടത്തോളം കാലം കര്‍ഷകര്‍ക്കു താങ്ങുവില ഉറപ്പാക്കാന് പ്രവര്‍ത്തിക്കുമെന്നും. ഈ വാഗ്ദാനം നിറവേറ്റാന് കഴിയാത്ത ദിവസം ഞാന് പദവി രാജിവയ്ക്കുമെന്നും മാധ്യമങ്ങളോടു ചൗട്ടാല പറഞ്ഞു.\nവിവാദ നിയമങ്ങളുമായി ബന്ധപ്പെട്ടു കര്‍ഷകരും കേന്ദ്ര സര്‍ക്കാരും തമ്മിലുള്ള തര്‍ക്കം എത്രയും പെട്ടെന്ന് അവസാനിക്കുമെന്നാണു പ്രതീക്ഷ. വിഷയത്തില് കേന്ദ്രമന്ത്രിമാരുമായി നിരന്തരം ബന്ധപ്പെടുന്നുണ്ട്. താനും പാര്‍ട്ടിയും കര്‍ഷകരുടെ കാഴ്ചപ്പാടുകള് നിരന്തരം കേന്ദ്രത്തിനു മുന്നില് ഉന്നയിക്കുന്നുണ്ടെന്നും അദ്ദേഹം പറഞ്ഞു.


രാജ്യത്ത് ഒമിക്രോണ് വ്യാപനം രൂക്ഷമാവാന് സാധ്യതയെന്ന് കേന്ദ്ര ആരോഗ്യ മന്ത്രാലയം; രോഗബാധിതരുടെ എണ്ണം 14 ലക്ഷമായേക്കും\nMon May 16 2022 16:47:31 GMT+0530 (India Standard Time)\nന്ത്യയില് 11 സംസ്ഥാനങ്ങളിലും കേന്ദ്രഭരണ പ്രദേശങ്ങളിലുമായി 101 ഒമിക്രോണ് കേസുകളാണ് സ്ഥിരീകരിച്ചിരിക്കുന്നത്. ഏറ്റവും കൂടുതല് കേസുകളുള്ളത് മഹാരാഷ്ട്രയിലാണ്\nBY RAZ18 Dec 2021 9:47 AM GMT\nRAZ18 Dec 2021 9:47 AM GMT\nന്യൂഡല്‍ഹി: രാജ്യത്ത് ഒമിക്രോണ് വ്യാപനം രൂക്ഷമാവാന് സാധ്യതയെന്ന് കേന്ദ്ര ആരോഗ്യ മന്ത്രാലയം മുന്നറിയിപ്പ് നല്‍കി. യു.കെ, ഫ്രാന്‍സ് എന്നീ രാജ്യങ്ങളിലെ രോഗവ്യാപന തോതുമായി താരതമ്യപ്പെടുത്തുമ്പോള് പ്രതിദിന രോഗബാധിതരുടെ എണ്ണം 14 ലക്ഷം വരെ ഉയരാന് സാധ്യതയുണ്ടെന്നും കോവിഡ് ടാസ്‌ക് ഫോഴ്‌സ് മേധാവി വി കെ പോള് അറിയിച്ചു. ഒമിക്രോണ് വ്യാപനം യൂറോപ്യന് രാജ്യങ്ങളില് കടുത്ത പ്രതിസന്ധിയാണ് സൃഷ്ടിക്കുന്നത്. 88,042 കേസുകളാണ് 24 മണിക്കൂറിനിടെ യു.കെയില് റിപ്പോര്‍ട്ട് ചെയ്തത്. ഫ്രാന്‍സില് 65,000 കേസുകളാണുള്ളത്. ഈ സാഹചര്യത്തില് ഇന്ത്യയുടെ ജനസംഖ്യ കൂടി കണക്കിലെടുത്താല് പ്രതിദിനം 14 ലക്ഷം കേസുകള് വരെ ഉണ്ടാകും. അനാവശ്യ യാത്രകള്, ആള്‍ക്കൂട്ടം, പുതുവത്സര ആഘോഷങ്ങള് എന്നിവയില് ജാഗ്രത പാലിക്കണമെന്നും വി കെ പോള് പറ!ഞ്ഞു. നിലവിലെ സാഹചര്യം തുടരുകയാണെങ്കില് ഒമിക്രോണ് ഡെല്‍റ്റയെ മറികടക്കുമെന്നാണ് വിദഗ്ധര് വിലയിരുത്തുന്നത്.\nഡെല്‍റ്റ വ്യാപനം കുറവായിരുന്ന ദക്ഷിണാഫ്രിക്കയില് അതിനേക്കാള് വേഗതയിലാണ് ഒമിക്രോണ് വ്യാപനമുള്ളതെന്നാണ് ലോകാരോഗ്യ സംഘടന വ്യക്തമാക്കുന്നത്. ഇന്ത്യയില് 11 സംസ്ഥാനങ്ങളിലും കേന്ദ്രഭരണ പ്രദേശങ്ങളിലുമായി 101 ഒമിക്രോണ് കേസുകളാണ് സ്ഥിരീകരിച്ചിരിക്കുന്നത്. ഏറ്റവും കൂടുതല് കേസുകളുള്ളത് മഹാരാഷ്ട്രയിലാണ്. മുംബൈയില് 32 ഒമിക്രോണ് ബാധിതരാണുള്ളത്. ഡല്‍ഹിയില് പത്ത് പുതിയ കേസുകള് കൂടി റിപ്പോര്‍ട്ട് ചെയ്തു. കര്‍ണാടക, ഗുജറാത്ത്, കേരളം, തമിഴ്‌നാട്, പശ്ചിമ ബംഗാള്, ആന്ധ്രാപ്രദേശ് എന്നിവിടങ്ങളും ഒമിക്രോണ് സ്ഥിരീകരിച്ചിട്ടുണ്ട്. ജനങ്ങള് ജാഗ്രത പുലര്‍ത്തണമെന്ന കേന്ദ്ര ആരോഗ്യ മന്ത്രാലയം ആവശ്യപ്പെട്ടു.\n14 lakh India Union Ministry of Health Omicron outbreak


കൊല്ലം തീരത്ത് അനുവാദമില്ലാതെ ഇറങ്ങി;പ്രമുഖ വിദേശ നീന്തല്‍താരത്തെ കേന്ദ്ര സംസ്ഥാന രഹസ്യാന്വേഷണ വിഭാഗം ചോദ്യം ചെയ്യുന്നു|Kollam – Kairali News | Kairali News Live\nകൊല്ലം തീരത്ത് അനുവാദമില്ലാതെ ഇറങ്ങി;പ്രമുഖ വിദേശ നീന്തല്‍താരത്തെ കേന്ദ്ര സംസ്ഥാന രഹസ്യാന്വേഷണ വിഭാഗം ചോദ്യം ചെയ്യുന്നു|Kollam\nസെമി കേഡര് എന്നാല് ഗുണ്ടായിസമല്ലെന്ന് കെ സുധാകരന് ഓര്‍ക്കണം:കടകംപള്ളി സുരേന്ദ്രന്|Kadakampally Surendran\n(Kollam)കൊല്ലം തീരത്ത് അനുവാദമില്ലാതെ തീരത്തിറങ്ങിയ പ്രമുഖ വിദേശ നീന്തല്‍താരത്തെ കേന്ദ്ര സംസ്ഥാന രഹസ്യാന്വേഷണ വിഭാഗം ചോദ്യം ചെയ്യുന്നു. ഇയാള് സഞ്ചരിച്ച ചെറിയ പായ്കപ്പലും കസ്റ്റഡിയിലെടുത്തു. ഹോളണ്ട് സ്വദേശി ജറോയിന് എല്യൂട്ട് 47 നെയാണ് ചോദ്യം ചെയ്യുന്നത്.\nകഴിഞ്ഞ 19നാണ് ഇയാള് കേരളത്തില് കടല് മാര്‍ഗ്ഗം എത്തിയത്.\nകരിപ്പൂരില് വന് സ്വര്‍ണ്ണവേട്ട\nകരിപ്പൂരില് വീണ്ടും വന് സ്വര്‍ണ്ണവേട്ട. യാത്രക്കാരനില് നിന്നും ഒന്നരക്കോടി രൂപ വില വരുന്ന രണ്ടേ മുക്കാല് കിലോ സ്വര്‍ണ്ണ മിശ്രിതമാണ് പൊലീസ് പിടികൂടിയത്. ബെഹ്റൈനില് നിന്നും എയര് ഇന്ത്യാ എക്സ്പ്രസ്സില് എത്തിയ ബാലുശ്ശേരി സ്വദേശി അബ്ദുസലാമാണ് പിടിയിലായത്.\nകരിപ്പൂര് വിമാനത്താവളം വഴി കടത്താന് ശ്രമിച്ച സ്വര്‍ണ്ണ മിശ്രിതം പിടികൂടി\nകരിപ്പൂര് വിമാനത്താവളം(Karipur Airport) വഴി കടത്താന് ശ്രമിച്ച2കിലോയിലധികം സ്വര്‍ണ്ണ മിശ്രിതം കോഴിക്കോട് കസ്റ്റംസ് പ്രിവന്റീവ് വിഭാഗം പിടികൂടി. ഇന്‍ഡിഗോ വിമാനത്തില് എത്തിയ തൃത്താല സ്വദേശിയില് നിന്നാണ് സ്വര്‍ണ്ണ മിശ്രിതം പിടികൂടിയത്. വാങ്ങാനെത്തിയ പേരാമ്പ്ര സ്വദേശി അഷ്‌റഫിനേയും അറസ്റ്റ് ചെയ്തു. അതേസമയം, കാസര്‍കോഡ് ( Kasaragod ) മാരക മയക്കുമരുന്നായ എം ഡി എം എ യുമായി നാല് പേര് പിടിയില്. ബംഗളൂരുവില് നിന്നെത്തിച്ച 200 ഗ്രാം എം ഡി എം എയാണ് എക്സൈസ് പിടികൂടിയത്.\nകാസര്‍കോട് സ്വദേശികളായ സമീര്, ഷെയ്ക്ക് അബ്ദുല് നൗഷാദ്, ഷാഫി, ദക്ഷിണ കന്നഡ ബണ്ട്വാള് സ്വദേശി അബൂബക്കര് സിദ്ദിക്ക് എന്നിവരെയാണ് എക്‌സൈസ് പിടികൂടിയത്. ആദൂര് കുണ്ടാറില്‍വച്ച് രാത്രി എട്ടുമണിയോടെയാണ് 200 ഗ്രാം എം ഡി എം എയുമായി നാലംഗ സംഘം പിടിയിലായത്.രഹസ്യ വിവരത്തെ തുടര്‍ന്ന് എക്സൈസ് സംഘം രാവിലെ മുതല് ഇവരെ പിന്തുടരുകയായിരുന്നു. കുണ്ടാറില്‍വച്ച് ഇവര് സഞ്ചരിച്ചിരുന്ന കാര് തടഞ്ഞാണ് പ്രതികളെ പിടികൂടിയത്. കാറിന്റെ സീറ്റില് ഒളിപ്പിച്ച നിലയിലായിരുന്നു MDMA.\nബംഗളൂരുവില്‍നിന്നാണ് MDMA കൊണ്ടുവന്നതെന്ന് പ്രതികള് പറഞ്ഞു.ബംഗളൂരുവിലെ ലാബിലാണ് ഉല്‍പാദനം. പിടികൂടാനുള്ള ശ്രമത്തിനിടെ എക്സൈസ് വാഹനത്തില് പ്രതികളുടെ വാഹനമിടിച്ചു. കാസര്‍കോട്, ദക്ഷിണ കന്നഡ ജില്ലകളിലെ ആവശ്യക്കാരെ ലക്ഷ്യമിട്ടാണ് ലഹരിമരുന്ന് എത്തിച്ചതെന്നാണ് സൂചന. പിടിച്ചെടുത്ത എംഡിഎംഎയ്ക്ക് വിപണിയില് പത്തുലക്ഷത്തിലേറെ വില വരും. ഇവരില്‍നിന്ന് ട്യൂബുകള്, ബോങ്ങുകള്, വാട്ടര് പൈപ്പുകള് എന്നിവയും പിടിച്ചെടുത്തിട്ടുണ്ട്.


foreign couple who missing in observation found from nedumbassery | കൊറോണ: ആലപ്പുഴ മെഡിക്കല് കോളേജില് നിന്ന് രക്ഷപ്പെട്ട വിദേശ ദമ്പതികളെ കണ്ടെത്തി!! - Malayalam Oneindia\n57 min ago ഹൈദരാബാദില് വോട്ടെടുപ്പ് തുടങ്ങി, വോട്ട് ജനാധിപത്യത്തെ ശക്തിപ്പെടുത്താനെന്ന് ഒവൈസി!!\nPublished: March 14 2020, 1:26 [IST]\nആലപ്പുഴ: കൊറോണ നിരീക്ഷണത്തിലിരിക്കെ ആലപ്പുഴ മെഡിക്കല് കോളേജില് നിന്ന് കടന്നുകളഞ്ഞ വിദേശ ദമ്പതികളെ തിരച്ചിലിന് ശേഷം കണ്ടെത്തി. ഇവരെ നെടുമ്പാശ്ശേരി വിമാനത്താവളത്തില് നിന്നാണ് കണ്ടെത്തിയത്. ബ്രിട്ടനില് നിന്നും ദോഹ വഴി കേരളത്തിലെത്തിയ ദമ്പതികളോട് ആലപ്പുഴ മെഡിക്കല് കോളേജിലെ ഐസൊലേഷന് വാര്‍ഡില് കഴിയാന് ഡോക്ടര്‍മാര് നിര്‍ദേശിച്ചിരുന്നു. എന്നാല് ഇതിന് തയ്യാറാവാതെയാണ് ഇവര് ആശുപത്രിയില് നിന്ന് രക്ഷപ്പെട്ടത്. പോലീസിന്റെയും ആശുപത്രി അധികൃതരുടെ കണ്ണുവെട്ടിച്ചായിരുന്നു ഇവര് മുങ്ങിയത്. ഇവരില് രോഗലക്ഷണം കണ്ടെത്തിയെങ്കിലും രോഗം സ്ഥിരീകരിച്ചിട്ടില്ല.\nഅതേസമയം സംസ്ഥാനത്ത് കൊറോണയില് ശക്തമായ ജാഗ്രതയാണ് സര്‍ക്കാര് പുലര്‍ത്തുന്നത്. മൂന്ന് പേര്‍ക്ക് കൂടി സംസ്ഥാനത്ത് കൊറോണ സ്ഥിരീകരിച്ചിട്ടുണ്ട്. തിരുവനന്തപുരത്ത് ഇന്നലെ മുതല് രോഗം സംശയിക്കുന്നയാള്‍ക്കും വര്‍ക്കലയിലെ സ്വകാര്യ റിസോര്‍ട്ടില് കഴിയുന്ന ഇറ്റാലിയന് പൗരനും യുകെയില് നിന്ന് തിരിച്ചെത്തിയയാള്‍ക്കും രോഗം സ്ഥിരീകരിച്ചു. സംസ്ഥാനത്ത് ആകെ 5468 പേര് നിരീക്ഷണത്തിലുണ്ട്. ഹോം സ്‌റ്റേകള്, റിസോര്‍ട്ടുകളില് എന്നിവിടങ്ങളില് താമസിക്കുന്ന രോഗബാധ ഉള്ള രാജ്യങ്ങളിലെ പൗരന്‍മാരെ നിരീക്ഷിക്കുന്നുണ്ടെന്നും മുഖ്യമന്ത്രി പറഞ്ഞു.\nസംസ്ഥാനത്ത് നിയന്ത്രണങ്ങള് ഒഴിവാക്കാനാവാത്തതാണെന്ന് മുഖ്യമന്ത്രി വ്യക്തമാക്കി. ചിലര് ഇത് ഭീതിപ്പെടുത്താനുള്ള ശ്രമമാണെന്ന് പറയുന്നുണ്ട്. ഇത് ശരിയല്ല. സാഹചര്യം ഇതാണെന്ന് പറഞ്ഞ് ആരെയും ഭയപ്പെടുത്താന് ഉദ്ദേശിച്ചിട്ടില്ല. ജനങ്ങള്‍ക്കിടയില് നിന്ന് നല്ല സഹകരണമാണ് ഉണ്ടാവുന്നതെന്നും മുഖ്യമന്ത്രി പറഞ്ഞു. ഇറ്റലിയില് നിന്ന് തിരികെ വരുന്നവരെ ചികിത്സിക്കാന് മതിയായ സൗകര്യങ്ങള് കേരളത്തിലുണ്ട്. പരിപാടികള് നടത്തുന്നവര്, അത് സ്വമേധയാ ഒഴിവാക്കുന്നുണ്ട്. പരിശോധനയ്ക്ക് വേണ്ട ആളുകളുടെ എണ്ണം വര്‍ധിപ്പിച്ചിട്ടുണ്ടെന്നും മുഖ്യമന്ത്രി പറഞ്ഞു.\nയുകെയില് നിന്നും വന്നയാളും ഇറ്റാലിയന് പൗരനും നിരീക്ഷണത്തിലാണെന്ന് ആരോഗ്യ മന്ത്രി കെകെ ശൈലജ പറഞ്ഞു. ഇവര് ആരെങ്കിലുമായി ബന്ധപ്പെട്ടോ എന്ന കാര്യം ശക്തമായി തന്നെ പരിശോധിക്കും. പോസിറ്റീവായ ആളുകള്‍ക്ക് കാര്യമായ മരുന്നുകളൊന്നും നല്‍കുന്നില്ല. വിശ്രമിക്കാനാണ് അവരോടുള്ള നിര്‍ദേശം. രോഗലക്ഷണങ്ങള്‍ക്ക് ചികിത്സ നല്‍കുകയുമാണ് ചെയ്യുന്നതെന്നും ആരോഗ്യ മന്ത്രി പറഞ്ഞു. മാസ്‌കുകള് ജയിലുകളില് നിര്‍മിക്കുമെന്ന് മുഖ്യമന്ത്രി വ്യക്തമാക്കി. വിപണിയില് മാസ്‌കുകള്‍ക്ക് ക്ഷാമവും വിലവര്‍ധനവും നേരിടുന്നത് മുന്‍നിര്‍ത്തിയാണ് തീരുമാനം.\nദുബായില് നിന്നെത്തിയ മലയാളിക്ക് കണ്ണൂരില് രോഗം സ്ഥിരീകരിച്ച സാഹചര്യത്തില് ഇയാള്‍ക്കൊപ്പം താമസിക്കുന്ന ഏഴ് പേര് ഇന്ന് നാട്ടിലെത്തും. ഇവരെ ഇവിടെ നിന്ന് കണ്ണൂര് ജില്ലാ ആശുപത്രിയിലേക്ക് കൊണ്ടുപോകും. ഇവര്‍ക്കൊപ്പമുള്ള അഞ്ച് പേര് നേരത്തെ നാട്ടിലെത്തിയിരുന്നു. ഇവര് ചികിത്സയിലാണ്. മുന്‍കരുതലിന്റെ ഭാഗമായി കരിപ്പൂര് വിമാനത്താവളത്തില് സന്ദര്‍ശകര്‍ക്ക് കര്‍ശന നിയന്ത്രണം ഏര്‍പ്പെടുത്തിയിട്ടുണ്ട്.\ncoronavirus kochi airport nedumbassery kk shailaja italy kerala pathanamthitta കൊച്ചി വിമാനത്താവളം ഇറ്റലി പത്തനംതിട്ട കെകെ ശൈലജ മന്ത്രി\nforeign couple who missing in observation found from nedumbassery\nStory first published: Saturday, March 14, 2020, 1:26 [IST]


ലിഫ്റ്റില് കയറാന് മടിച്ച വിദ്യാര്‍ത്ഥിനിയോട് വികാരിച്ചന്റെ മറുപടി നടന്ന് കയറിയാല് നിന്റെ ഗര്‍ഭപാത്രം വീണ് പോകുമോ എന്ന് ; അമല് ജ്യോതി കോളേജിനെതിരെ ആഞ്ഞടിച്ച് പി.സി ജോര്‍ജ്\nഇത്രയും മികച്ച റണ് ഔട്ട് ചാന്‍സ് മിസ് ചെയ്യണമെങ്കില് അത് ബംഗ്ലാദേശ് ആയിരിക്കണം ; കാണാം ബംഗ്ലാ കടുവകളുടെ മണ്ടത്തരം\nThursday 9th February 2017 11:01pm\nThursday 9th February 2017 10:28pm\nകോട്ടയം: കാഞ്ഞിരപ്പള്ളി അമല് ജ്യോതി എഞ്ചിനീയറിംഗ് കോളേജിനെതിരെ ആഞ്ഞടിച്ച് പൂഞ്ഞാര് എം.എല്.എ പി.സി ജോര്‍ജ്. അമല് ജ്യോതിയിലെ ദുരനുഭവങ്ങള് വിദ്യാര്‍ത്ഥികള് കരഞ്ഞു കൊണ്ട് തന്നോട് പറഞ്ഞുവെന്ന് പി,സി ജോര്‍ജ് വെളിപ്പെടുത്തി.\nകോളേജിലേക്ക് കടക്കുന്ന ആണ്‍കുട്ടികളുടെ മുഖത്തേ രോമമുണ്ടെങ്കില് വടിക്കാന് തയ്യാറായി രണ്ടു പേര് സദാ ഗെയിറ്റിനടുത്തുണ്ടാകും. അവരുടെ നിര്‍ദ്ദേശ പ്രകാരം താടി വടിക്കാനായി പോകുന്ന വിദ്യാര്‍ത്ഥികളുടെ അരദിവസത്തെ അറ്റന്റന്‍സ് നഷ്ടമാകും. അച്ചടക്കത്തിന്റെ പേരില് കോളേജ് അധികൃതര് തങ്ങളെ പീഡിപ്പിക്കുകയാണെന്ന് വിദ്യാര്‍ത്ഥികള് തന്നോട് പറഞ്ഞതായി പി.സി ജോര്‍ജ് പറയുന്നു.\nമൂന്നാം വര്‍ഷ വിദ്യാര്‍ത്ഥിനിയായ പെണ്‍കുട്ടി നേരിട്ടത് ഇതിലും വലിയ പീഡനമാണ്. ലിഫ്റ്റില് കയറാനെത്തിയ വിദ്യാര്‍ത്ഥിനിയോട് ലിഫ്റ്റിലേ നീ കയറുകയുള്ളുവോ നടന്ന് കയറിയാല് നിന്റെ ഗര്‍ഭപാത്രം വീണ് പോകുമോ എന്നായിരുന്നു കോളേജിലെ അധ്യാപകനായ വികാരി ചോദിച്ചത്. ഇങ്ങനെ ചോദിച്ച അച്ചന് വിവരമുണ്ടോയെന്ന് പി.സി ജോര്‍ജ് ചോദിച്ചു.\nAlso Read: അച്ഛന്റെ മകള് : വേദിയില് സിന്‍ഡ്രലയായി അഭിനയിച്ച് തകര്‍ക്കുന്ന ഷാരൂഖ് ഖാന്റെ മകള് സുഹാന – വീഡിയോ\nക്ലാസില് നിന്ന് വീട്ടിലേക്ക് പോകാന് അനുവാദം ചോദിച്ച പെണ്‍കുട്ടിയോട് വൈദികന് പറഞ്ഞത് പരസ്യമായി പറയാന് തനിക്ക് മടിയുണ്ടെന്നും പി.സി പറയുന്നു. വിഷയത്തില് ഇടപെടാന് രാഷ്ട്രീയ പാര്‍ട്ടികള് മടിക്കുകയാണ്്. അതിനാല് കോളേജില് താന് നേരിട്ട് പോകുമെന്നും വിദ്യാര്‍ത്ഥികളില് നിന്നും പരാതികള് വാങ്ങുമെന്നും അദ്ദേഹം വ്യകത്മാക്കി.\nAmaljyothi Engineering College


Homecovidസംസ്ഥാനത്ത് ഇന്ന് 26,701 പേര്‍ക്ക് കോവിഡ്-19\n.കഴിഞ്ഞ 24 മണിക്കൂറിനിടെ 1,55,543 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 17.17 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ 3,23,90,313 ആകെ സാമ്പിളുകളാണ് പരിശോധിച്ചത്.\n.ഇന്ന് രോഗം സ്ഥിരീകരിച്ചവരില് 96 പേര് സംസ്ഥാനത്തിന് പുറത്ത് നിന്നും വന്നവരാണ്. 25,481 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 1046 പേരുടെ സമ്പര്‍ക്ക ഉറവിടം വ്യക്തമല്ല. കോഴിക്കോട് 3304, തൃശൂര് 3195, എറണാകുളം 2887, മലപ്പുറം 2514, പാലക്കാട് 1696, കൊല്ലം 2359, തിരുവനന്തപുരം 1988, കോട്ടയം 1565, ആലപ്പുഴ 1620, കണ്ണൂര് 1278, ഇടുക്കി 987, പത്തനംതിട്ട 939, വയനാട് 780, കാസര്‍ഗോഡ് 369 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.


100 ദിന കര്‍മ പരിപാടികള് നിരത്തി അഡ്വ സെബാസ്റ്റ്യന് കുളത്തുങ്കല് – Pala News, Local News, Latest News from Pala: Pala Vartha\nHome»Poonjar News»100 ദിന കര്‍മ പരിപാടികള് നിരത്തി അഡ്വ സെബാസ്റ്റ്യന് കുളത്തുങ്കല്\nPoonjar News 8 Mins Read\n100 ദിന കര്‍മ പരിപാടികള് നിരത്തി അഡ്വ സെബാസ്റ്റ്യന് കുളത്തുങ്കല്\nBy admin September 11, 2021 No Comments8 Mins Read\nഎംഎല്‍എ ആയി സത്യപ്രതിജ്ഞ ചെയ്ത് അധികാരമേറ്റു 100 ദിനങ്ങള് പിന്നിടുമ്പോള് വികസന നേട്ടങ്ങള് ഓരോന്നായി വിവരിച്ച് അഡ്വ. സെബാസ്റ്റിയന് കുളത്തുങ്കല്.\nതന്റെ ഔദ്യോഗിക ഫെയ്‌സ്ബുക്ക് പേജിലൂടെയാണ് തന്റെ 100 ദിന കര്‍മ പരിപാടികള് പൂഞ്ഞാര് എംഎല്‍എ അക്കമിട്ടു നിരത്തിയത്.\nഅഡ്വ. സെബാസ്റ്റ്യന് കുളത്തുങ്കലിന്റെ ഫെയ്‌സ്ബുക്ക് കുറിപ്പിന്റെ പൂര്‍ണരൂപം ചുവടെ…\nഅഭിമാനത്തോടെ ആദരവോടെ ജനങ്ങള്‍ക്കൊപ്പം നിയമസഭാംഗമായി 100 ദിനങ്ങള് പിന്നിടുമ്പോള്\nസംഭവബഹുലമായ നിയമസഭാ തെരഞ്ഞെടുപ്പ് പോരാട്ടത്തില് വിജയിച്ച്, 2021 മേയ് 24ന് കേരള നിയമസഭാംഗമായി സത്യപ്രതിജ്ഞ ചെയ്യുമ്പോള്, അതുവഴി രാഷ്ട്രീയ കേരള ചരിത്രത്തിന്റെ ഭാഗമാകാനും പൂഞ്ഞാര് ജനതയെ പ്രതിനിധീകരിക്കാനും കഴിഞ്ഞത് അപൂര്‍വ്വ ഭാഗ്യവും ദൈവാനുഗ്രഹവുമായി കരുതുന്നു.\nതെരഞ്ഞെടുപ്പുവേളയില് ഞാന് ഉറപ്പുനല്‍കിയതും നിങ്ങള് ആവശ്യപ്പെട്ടതുമായ പദ്ധതികളും സംരംഭങ്ങളും സമയബന്ധിതമായി പൂര്‍ത്തീകരിക്കാനുള്ള ഊര്‍ജിത കര്‍മപദ്ധതിയുടെ തുടക്കമാണിത്. പൂഞ്ഞാര് മണ്ഡലത്തിന്റെ സമഗ്രവികസനത്തിന് വരുംദിവസങ്ങളിലും ഒരുമയോടെ നമ്മുക്കു സഹകരിച്ചും കൈകോര്‍ത്തും മുന്നേറാം.\nമൂന്ന് മാസം പിന്നിടുമ്പോള് പൂഞ്ഞാര് നിയോജക മണ്ഡലത്തെ സമഗ്രമായി പഠിക്കുവാനും ജനകീയപ്രശ്നങ്ങളും വികസന ആവശ്യങ്ങളും ഒരു പരിധി വരെ മനസിലാക്കുവാനും കഴിഞ്ഞു.\nകൂടാതെ ഈ നിയോജക മണ്ഡലത്തിന്റെ വികസന രംഗത്തും ജനക്ഷേമ രംഗത്തും ഫലപ്രദമായ ഒട്ടേറെ കാര്യങ്ങള്‍ക്ക് തുടക്കം കുറിക്കാനും, ഇടപെടാനും, ആവിഷ്‌ക്കരിക്കാനും കഴിഞ്ഞു. ഇതില് പലതിന്റെയും പ്രാരംഭ പ്രവര്‍ത്തനങ്ങളിലേയ്ക്ക് കടക്കാനും കഴിഞ്ഞതില് അതിയായ സന്തോഷമുണ്ട്.\nകോവിഡ് മഹാമാരി സൃഷ്ടിച്ചുകൊണ്ടിരിക്കുന്ന പ്രതിസന്ധി നമ്മുടെ നാടിനെ വല്ലാതെ ഗ്രസിച്ചിരിക്കുന്നു. കടുത്ത സാമ്പത്തിക പ്രതിസന്ധിയും വികസന രംഗത്തും ക്ഷേമരംഗത്തും വല്ലാത്ത മരവിപ്പും തടസങ്ങളും അനിശ്ചിതമായി തുടരുകയാണ്. ഇതിനിടയിലും വിശ്രമരഹിതമായ ജനസേവനത്തിലൂടെ എന്നാല് ആവും വിധമുള്ള പ്രവര്‍ത്തന മുന്നേറ്റത്തിന് തുടക്കം കുറിക്കാന് കഴിഞ്ഞിരിക്കുന്നു.\nപൂഞ്ഞാര് മണ്ഡലത്തിലെ ജനപ്രതിനിധിയെന്ന നിലയില് ചുരുങ്ങിയ നാളുകള്‍കൊണ്ട് നടത്തിയ ശ്രദ്ധേയമായ ഇടപെടലുകള് ഇവിടെ കുറിക്കട്ടെ.\n(1) കോവിഡ് പ്രതിരോധത്തിനാണ് ഏറ്റവും പ്രധാന പരിഗണന നല്‍കിക്കൊണ്ടിരിക്കുന്നത്. ജനപ്രതിനിധിയായി തെരഞ്ഞെടുക്കപ്പെട്ട ആദ്യനാളുകളില് തന്നെ ജില്ലാ കളക്ടറെയും ഡിഎംഒ, തദ്ദേശ സ്വയംഭരണ സ്ഥാപന അധ്യക്ഷന്മാര്, നിയോജകമണ്ഡലത്തിലെ മെഡിക്കല് ഓഫീസര്‍മാര് തുടങ്ങി ചുമതലപ്പെട്ടവരെ പങ്കെടുപ്പിച്ച് ഓണ്‍ലൈനായി കോവിഡ് പ്രതിരോധ പ്രവര്‍ത്തനങ്ങള് ഏകോപിപ്പിക്കുന്നതിന് യോഗം വിളിച്ചുകൂട്ടി.\nമുണ്ടക്കയം എഫ്.എച്ച്.സി, ഈരാറ്റുപേട്ട എഫ്.എച്ച്.സി, കൂട്ടിക്കല് സി.എച്ച്.സി, പൂഞ്ഞാര് എഫ്.എച്ച്.സി, കോരുത്തോട് പി.എച്ച്.സി, പറത്താനം പി.എച്ച്.സി, തീക്കോയി പി.എച്ച്.സി, തിടനാട് പി.എച്ച്.സി, എരുമേലി സി.എച്ച്.സി എന്നീ ആരോഗ്യ കേന്ദ്രങ്ങളുമായി ബന്ധപ്പെട്ടും ഒപ്പം സ്വകാര്യ ആശുപത്രികളെയും ചേര്‍ത്ത് കോവിഡ് വാക്‌സിനേഷന്, ആര്.ടി.പി.സി.ആര്, ആന്റിജന് ടെസ്റ്റുകള്, കോവിഡ് ചികിത്സാ സൗകര്യങ്ങള് എന്നിവയെല്ലാം പരമാവധി മികച്ച നിലയില് ക്രമീകരിച്ചു.\nഇതിനൊപ്പം തദ്ദേശ സ്വയംഭരണ സ്ഥാപനങ്ങളെ ഏകോപിപ്പിച്ച് സി.എഫ്.എല്.റ്റി.സി, ഡി.സി.സി പ്രവര്‍ത്തനങ്ങളും കമ്യൂണിറ്റി കിച്ചന്, ജനകീയ ഹോട്ടല് തുടങ്ങി ഇതര പ്രവര്‍ത്തനങ്ങളും ഫലപ്രദമായി നടപ്പിലാക്കി. നാളിതുവരെ പരമാവധി മികച്ച നിലയില് ഈ പ്രവര്‍ത്തനങ്ങള് നടത്തി വരുകയും ചെയ്യുന്നു.\nഇതിനോടകം നിയോജകമണ്ഡലത്തില് ഏകദേശം 80%ഓളം ആളുകള്‍ക്ക് വാക്‌സിനേഷന് നല്‍കുന്നതിനും കഴിഞ്ഞു. ആവശ്യമായ സന്ദര്‍ഭങ്ങളില് ഫലപ്രദമായി ഇടപെടാന് കഴിഞ്ഞിട്ടുണ്ട് എന്ന് കരുതുന്നു.\n(2) പ്രവര്‍ത്തനം നിലച്ചിരുന്ന ഈരാറ്റുപേട്ട റിംസ് ഹോസ്പിറ്റല് കോവിഡ് പ്രവര്‍ത്തനത്തിന് വേണ്ടിയെങ്കിലും തുറന്ന് പ്രവര്‍ത്തിപ്പിക്കുന്നതിന് ഫലപ്രദമായ ഇടപെടല് നടത്തി.\n(3) ഈരാറ്റുപേട്ട – വാഗമണ് റോഡിന്റെ സ്ഥലമേറ്റെടുപ്പ് ത്വരിതപ്പെടുത്തി.\n(4) കൂട്ടിക്കല് – കാവാലി – ചോലത്തടം റോഡ് 10 കോടി രൂപ ചെലവില് വികസന ആരംഭം കുറിക്കാന് കഴിഞ്ഞു.\n(5) മുണ്ടക്കയം – കോരുത്തോട് റോഡ് 10 കോടി രൂപ അനുവദിക്കപ്പെട്ടിരുന്നത് നിര്‍മ്മാണം ആരംഭിച്ച് പുരോഗമിച്ചു വരുന്നു.\n(6) നിര്‍മ്മാണം നിലച്ചിരുന്ന മുണ്ടക്കയം – കൂട്ടിക്കല് – ഏന്തയാര് – ഇളംങ്കാട് – വാഗമണ് റോഡ് നിര്‍മ്മാണം പുനരാരംഭിച്ച് ധൃതഗതിയില് നടന്നുവരുന്നു.\n(7) ആനക്കല്ല് ഗവ. എല്.പി.എസ്. – പൊടിമറ്റം റോഡിന്5കോടി രൂപയുടെ ഭരണാനുമതി നേടിയെടുത്തു.\n(?? കൊരട്ടി – ഓരുങ്കല്‍കടവ് – കരിമ്പിന്‍തോട് റോഡിന്5കോടി രൂപ നബാഡ് മുനേ അനുവദിപ്പിച്ചു.\n(9) നിര്‍മ്മാണം നിലച്ചിരുന്ന 26-)0 മൈല് – പുല്‍ക്കുന്ന് വണ്ടന്‍പാറ പി.എം.ജി.എസ്.വൈ റോഡ് ഇടപെട്ട് തടസങ്ങള് നീക്കി നിര്‍മ്മാണം പൂര്‍ത്തീകരിച്ചു.\n(10) അരുവിത്തുറ – ഭരണങ്ങാനം റോഡ്6കോടി രൂപ അനുവദിക്കപ്പെട്ടിരുന്നത് ടെന്‍ഡര് നടപടികള് പൂര്‍ത്തീകരിച്ച് നിര്‍മ്മാണം ആരംഭിക്കാന് സജ്ജമാക്കി.\n(11) പൂഞ്ഞാര് – കൈപ്പള്ളി – ഏന്തയാര് റോഡ്3കോടി രൂപ ചെലവില് നിര്‍മ്മാണം ആരംഭിക്കാന് സജ്ജമാക്കി.\n(12) ആനക്കല്ല് – വണ്ടന്‍പാറ – നരിവേലി – പൊടിമറ്റം റോഡ് പുനരുദ്ധാരണപ്രവര്‍ത്തനങ്ങള് പുരോഗമിച്ചു വരുന്നു.\n(13) പാറത്തോട് – ചേറ്റുതോട് – പിണ്ണാക്കനാട് റോഡ് 75 ലക്ഷം രൂപ അനുവദിച്ച് പുനരുദ്ധാരണ പ്രവര്‍ത്തനങ്ങള് ടെന്‍ഡര് നടപടികള് പൂര്‍ത്തിയാക്കി നിര്‍മ്മാണപ്രവര്‍ത്തനങ്ങള് ആരംഭിക്കുന്നതിന് സജ്ജമാക്കി.\n(14) പൂവത്തോട് – കാഞ്ഞിരമറ്റം – മാടമല – തിടനാട് റോഡ് പുനരുദ്ധാരണ പ്രവര്‍ത്തനങ്ങള്‍ക്ക് തുടക്കമായി.\n(15) ഈരാറ്റുപേട്ട ടൗണ് കടുവാമൂഴി ജംഗ്ഷന് മുതല് എം.ഇ.എസ് ജംഗ്ഷന് വരെ റോഡ് പുനരുദ്ധാരണപ്രവര്‍ത്തനങ്ങള്‍ക്ക് 33 ലക്ഷം രൂപ അനുവദിച്ച് നടപടിക്രമങ്ങള് പൂര്‍ത്തീകരിച്ചു.\n(16) ഭരണങ്ങാനം – തിടനാട് റോഡ് 80 ലക്ഷം രൂപ അനുവദിച്ച് പുനരുദ്ധാരണ പ്രവര്‍ത്തനങ്ങള് ടെന്‍ഡര് നടപടികള് പൂര്‍ത്തിയാക്കി നിര്‍മ്മാണം ആരംഭിക്കുന്നതിന് സജ്ജമാക്കി.\n(17) ഇളംങ്കാട് – കൊടുങ്ങ റോഡ് പുനര്‍നിര്‍മ്മാണത്തിന് 25 ലക്ഷം രൂപയുടെ ഭരണാനുമതി നേടിയെടുത്തു.\n(18) ഈരാറ്റുപേട്ട തടവനാല് പാലത്തിന് സമീപം സംരക്ഷണഭിത്തി കെട്ടുന്നതിന് 55 ലക്ഷം രൂപ അനുവദിപ്പിച്ചു.\n(19) എരുമേലി പഞ്ചായത്ത് ഒന്നാം വാര്‍ഡില് പഴയിടം ചെങ്ങാംകുന്ന് ഭാഗത്ത് മണിമലയാറിന് കുറുകെയും പന്ത്രണ്ടാം വാര്‍ഡില് മൂലക്കയം ഭാഗത്ത് പമ്പാ നദിയ്ക്ക് കുറുകെയും ഈരാറ്റുപേട്ട മുന്‍സിപ്പാലിറ്റിയില് കാരക്കാട് ചങ്ങാടകടവ് ഭാഗത്ത് മീനച്ചിലാറിന് കുറുകെയും ചെക്ക് ഡാം കം കോസ്വേകള് നിര്‍മ്മിക്കുന്നതിനും തീക്കോയി ഗ്രാമപഞ്ചായത്ത് ചേരിപ്പാട് തീക്കോയി ആറില് റഗുലേറ്റര് കം ബ്രിഡ്ജും നിര്‍മ്മിക്കുന്നതിന് പ്രാരംഭപ്രവര്‍ത്തനങ്ങള് നടത്തി.\n(20) മുണ്ടക്കയം, കൂട്ടിക്കല്, കൂവപ്പള്ളി, ഈരാറ്റുപേട്ട, പൂഞ്ഞാര് തെക്കേക്കര വില്ലേജ് ആഫീസുകളുടെ പുതിയ കെട്ടിടനിര്‍മ്മാണങ്ങള് ആരംഭിക്കുന്നതുമായി ബന്ധപ്പെട്ട നടപടിക്രമങ്ങള് പൂര്‍ത്തീകരിച്ച് തടസങ്ങള് നീക്കി നിര്‍മ്മാണം ആരംഭിക്കാന് കഴിയുന്ന ഘട്ടത്തിലേയ്ക്ക് എത്തിച്ചു.\n(21) ഈരാറ്റുപേട്ട ഫയര് സ്റ്റേഷന് സ്വന്തം സ്ഥലത്ത്‌കെട്ടിട്ടം നിര്‍മ്മിച്ചിരുന്നതിന്റെ രണ്ടാം ഘട്ട നിര്‍മ്മാണപ്രവര്‍ത്തനങ്ങള് കൂടി പൂര്‍ത്തീകരിച്ച്, 2021 ഒക്ടോബര് മാസത്തില് പുതിയ കെട്ടിടത്തില് ഫയര് സ്റ്റേഷന് പ്രവര്‍ത്തനം ആരംഭിക്കും.\n(22) എരുമേലി ഫയര് സ്റ്റേഷന് നിര്‍മ്മിക്കുന്നതിന് സ്ഥലം ലഭ്യമാക്കുന്നതിന് ഇടപെടല് നടത്തി, സ്ഥല ലഭ്യത ഉറപ്പുവരുത്തി തുടര് നടപടികളിലേയ്ക്ക് കടക്കാന് കഴിഞ്ഞു.\n(23) കേരള വാട്ടര് അതോരിറ്റിയുടെ നേതൃത്വത്തില് എരുമേലി ഗ്രാമപഞ്ചായത്തില് പൂര്‍ണ്ണമായും ശുദ്ധജലം എത്തിക്കുന്നതിന് ഉദ്ദേശിച്ച്3പദ്ധതികള് നടപ്പിലാക്കി വരുന്നു. ആകെ 157കോടി രൂപ അനുവദിക്കപ്പെട്ടിട്ടുള്ള ഈ3പദ്ധതികളുടെയും പ്രവര്‍ത്തനം ത്വരിതഗതിയില് നടന്നുവരുന്നു.\nഒരു വര്‍ഷത്തിനുള്ളില് എരുമേലി ഗ്രാമ പഞ്ചായത്തിനെ നിയോജക മണ്ഡലത്തിലെ ആദ്യത്തെ സമ്പൂര്‍ണ്ണ ശുദ്ധജല ലഭ്യതയുള്ള പഞ്ചായത്തായി മാറ്റാന് കഴിയുമെന്ന് പ്രതീക്ഷിക്കുന്നു. ഇതിലേയ്ക്കായി ജനപ്രതിനിധികള്, ഉദ്യോഗസ്ഥര്, കരാറുകാര് എന്നിവരുടെ സംയുക്ത യോഗങ്ങള് ഇതിനോടകം3തവണ വിളിച്ചുകൂട്ടുകയും പ്രവര്‍ത്തനപുരോഗതി വിലയിരുത്തുകയും സമയക്രമം നിശ്ചയിച്ച് നല്‍കുകയും കൃത്യമായി ഫോളോ അപ്പ് ചെയ്യുകയും ചെയ്യുന്നുണ്ട്.\n(24) ജലജീവന് മിഷന്റെ സഹകരണത്തോട് കൂടി കേരള വാട്ടര് അതോറിറ്റിയുടെ നേതൃത്വത്തില് നിയോജക മണ്ഡലം പൂര്‍ണ്ണമായും കുടിവെള്ളം എത്തിക്കുന്നതിന് ഓരോ പഞ്ചായത്തും കേന്ദ്രീകരിച്ച് പ്രത്യേകം പ്രത്യേകം കുടിവെള്ള പദ്ധതികളുടെ വിശദമായ പ്രൊജക്ട് റിപ്പോര്‍ട്ടുകള് തയ്യാറാക്കി തുടര് നടപടികള് സ്വീകരിച്ചു വരുന്നു.\n(25) മുണ്ടക്കയം സബ് ട്രഷറി കെട്ടിടനിര്‍മ്മാണത്തിന് ഉണ്ടായിരുന്ന തടസങ്ങള് നീക്കി നിര്‍മ്മാണ ഏജന്‍സിയെ ചുമതലപ്പെടുത്തുന്നതിലേയ്ക്ക് എത്തിച്ചു.\n(26) നിയോജക മണ്ഡലത്തിന്റെ വിവിധ പ്രദേശങ്ങളില് ടൂറിസം പദ്ധതികള് ആവിഷ്‌ക്കരിക്കുന്നതിന് നിര്‍ദ്ദേശങ്ങള് സമര്‍പ്പിച്ച് ടൂറിസം പ്ലാനിങ് വിഭാഗം വിശദമായി പദ്ധതി (ഡിപിആര്) തയ്യാറാക്കി വരുന്നു.\n(27) തിടനാട് പഞ്ചായത്തില് ചിറ്റാറ്റിന്‍കര പാലത്തിന് വര്‍ഷങ്ങളായി കൈവരികള് ഇല്ലാതെ അപകട മരണങ്ങള് സംഭവിച്ചിരുന്നിടത്ത് കൈവരികള് സ്ഥാപിച്ചു.\n(28) മുണ്ടക്കയം കോസ്വേയുടെ തകര്‍ന്ന കൈവരികള് പുനസ്ഥാപിക്കുന്നതിന് ഫണ്ട് അനുവദിച്ച് ടെന്‍ഡര് ക്ഷണിച്ച് കരാര് ഉറപ്പിച്ച് നിര്‍മ്മാണം ആരംഭിച്ചു.\n(29) പാറത്തോട് – ഇടക്കുന്നം റോഡിലെ മുക്കാലി പാലത്തിന്റെ പുനരുദ്ധാരണ പ്രവര്‍ത്തനങ്ങള് ഫണ്ട് അനുവദിച്ചു.\n(30) നിയോജകമണ്ഡലത്തിലെ പൊതു വിദ്യാലയങ്ങളായ കോരുത്തോട് പഞ്ചായത്തിലെ കൊമ്പുകുത്തി ട്രൈബല് ഗവ. ഹൈസ്‌കൂള്, പനയ്ക്കച്ചിറ ഗവ. ഹൈസ്‌കൂള് എന്നിവയുടെ പുതിയ കെട്ടിട നിര്‍മ്മാണങ്ങള്‍ക്ക്2കോടി രൂപ വീതവും ഈരാറ്റുപേട്ട ഗവ. ഹയര്‍സെക്കണ്ടറി സ്‌കൂളില് പുതിയ കെട്ടിട നിര്‍മ്മാണത്തിന് ഒരു കോടി രൂപയും അനുവദിച്ചത് പ്രകാരമുള്ള നിര്‍മ്മാണ പ്രവര്‍ത്തനങ്ങള് ഈ മാസം 14-)0 തീയതി ബഹു. മുഖ്യമന്ത്രി ശ്രീ. പിണറായി വിജയന് ഓണ്‍ലൈനായി നിര്‍മ്മാണോല്‍ഘാടനം നിര്‍വ്വഹിക്കും. മുരിക്കുംവയല് ഗവ. വൊക്കേഷണല് ഹയര് സെക്കണ്ടറി സ്‌കൂളില് സയന്‍സ് ലാബ് നിര്‍മ്മിക്കുന്നതിന് ഒരു കോടി രൂപ അനുവദിച്ചിരുന്നത് തടസങ്ങള് നീക്കി നിര്‍മ്മാണം ആരംഭിക്കുന്നതിന് സജ്ജമാക്കി.\n(31) പൂഞ്ഞാര് എഞ്ചിനീയറിംഗ് കോളേജ് കോമ്പൗണ്ടില് പോളിടെക്‌നിക്കിന് വേണ്ടി 1.5 കോടി രൂപ ചെലവില് പുതിയ കെട്ടിടം നിര്‍മ്മിച്ചത് ബഹു. ഉന്നത വിദ്യാഭ്യാസ വകുപ്പ് മന്ത്രി ഡോ. ആര് ബിന്ദു ഉത്ഘാടനം ചെയ്തു.\n(32) തീക്കോയി ടെക്‌നിക്കല് ഹൈസ്‌കൂള് പുതിയ കെട്ടിട നിര്‍മ്മാണത്തിന് ടെന്‍ഡര് നടപടികള് സ്വീകരിക്കുന്നതിന് ഇടപെട്ട് വരുന്നു.\n(33) നിയോജക മണ്ഡലത്തിലെ അറ്റകുറ്റപണികള് ആവശ്യമുള്ള മുഴുവന് കുഴല്‍കിണറുകളും റിപ്പയര് ചെയ്ത് പ്രവര്‍ത്തന സജ്ജമാക്കുന്നതിന് ഭൂജലവകുപ്പ് മുഖാന്തരം 32 ലക്ഷം രൂപയുടെ ഭരണാനുമതി നേടിയെടുത്തു.\n(34) നിയോജക മണ്ഡലത്തില് വിവിധ സ്ഥലങ്ങളിലായി 90 പുതിയ കുഴല് കിണറുകള് നിര്‍മ്മിക്കുന്നതിന് ഭരണാനുമതി നേടിയെടുത്തു.\n(35) എം.എല്.എ ഫണ്ട് ഉപയോഗിച്ചുള്ള വിവിധ വികസനപ്രവര്‍ത്തനങ്ങള്‍ക്ക് ഉണ്ടായിരുന്ന തടസങ്ങള് പലതും മാറ്റിയെടുത്ത് വികസന പ്രവര്‍ത്തനങ്ങള്‍ക്ക് തുടക്കം കുറിച്ചു.\nഉദാ: ഈരാറ്റുപേട്ട നഗരസഭയിലെ മാതാക്കല് – ആസാദ് നഗര് റോഡ്\nപൂഞ്ഞാര് പഞ്ചായത്തിലെ വാഴേക്കാട് – പെരുംകുന്നത്ത് മല റോഡ്\n(36) പാറത്തോട് പഞ്ചായത്തിലെ മുക്കാലി തോട്ടില് തറകെട്ടിമരുത് അമ്പലംഭാഗം കുടിവെള്ള പദ്ധതിയ്ക്ക് വേണ്ടി ചെക്ക് ഡാം നിര്‍മ്മാണത്തിന് ഭരണാനുമതി നേടിയെടുത്തു.\n(37) മുണ്ടക്കയം പഞ്ചായത്തില് സാംസ്‌ക്കാരിക നിലയം നിര്‍മ്മാണത്തിന് ഒരു കോടി രൂപ അനുവദിക്കപ്പെട്ടിട്ടുണ്ട്.\n(38) കൂട്ടിക്കല് സി.എച്ച്.സിയ്ക്ക് പുതിയ കെട്ടിട നിര്‍മ്മാണത്തിന്5കോടി രൂപ അനുവദിക്കപ്പെട്ടിട്ടുണ്ട്. കൂടാതെ പൂഞ്ഞാര് നിയോജകമണ്ഡലത്തിലെ വിവിധ ആരോഗ്യ കേന്ദ്രങ്ങളില് അനുവദിക്കപ്പെട്ടിട്ടുള്ള തുകകളും അവയുടെ നിലവിലുള്ള സ്ഥിതിയും ചുവടെ ചേര്‍ക്കുന്നു. മറ്റ് പൊതു ആരോഗ്യ കേന്ദ്രങ്ങള്‍ക്കായി5കോടി 80 ലക്ഷം രൂപയും അനുവദിക്കപ്പെട്ടിട്ടുണ്ട്.\n(39) കോരുത്തോട് ഗ്രാമപഞ്ചായത്തിലെ കുഴിമാവ് – 504 ഭാഗത്ത് വനാതിര്‍ത്തിയും കൃഷിഭൂമിയുമായി അതിരിടുന്ന 3.5കി.മീ. പ്രദേശത്ത് വന്യമൃഗങ്ങള് കൃഷിഭൂമിയില് ഇറങ്ങി കൃഷി നശിപ്പിക്കുന്നത് തടയുന്നതിനായി സോളാര് ഫെന്‍സിംഗ് സ്ഥാപിക്കാന് നടപടികള് സ്വീകരിച്ചിട്ടുണ്ട്.\n(40) എരുമേലി പഞ്ചായത്തിലെ എരുത്വാപ്പുഴ മലവേടര് കോളനിയില് അടിസ്ഥാന സൗകര്യ വികസനത്തിന് ഒരു കോടി രൂപ അനുവദിക്കപ്പെട്ടിട്ടുള്ളത് വിനിയോഗിച്ച് വികസന പ്രവര്‍ത്തനങ്ങള് നടപ്പിലാക്കുന്നതിന് ഇടപെട്ട് വരുന്നു.\n(41) പൂഞ്ഞാര് നിയോജകമണ്ഡലത്തിലെ ഭക്ഷ്യോല്‍പ്പനങ്ങളായ കാര്‍ഷിക വിഭവങ്ങളുടെ മൂല്യ വര്‍ദ്ധിത നിര്‍മ്മാണ യൂണിറ്റുകള് ആരംഭിക്കുന്നതിനുള്ള പ്രാരംഭ നടപടികള് സ്വീകരിച്ചു വരുന്നു.\n(42) എരുമേലി ഗ്രാമ പഞ്ചായത്തില് ശബരിമല തീര്‍ത്ഥാടകര്‍ക്കായി ദേവസ്വം ബോര്‍ഡിന്റെ നേതൃത്വത്തില് ആധുനിക സൗകര്യങ്ങളോട് കൂടിയ ഇടത്താവളം നിര്‍മ്മിക്കുന്നതിന് കിഫ്ബി മുഖാന്തിരം 14.5 കോടി രൂപയുടെ ഭരണാനുമതി ലഭിച്ചിട്ടുണ്ട്.\n(43) എരുമേലി ഗ്രാമ പഞ്ചായത്തിലെ ചേനപ്പാടിയില് സ്‌പ്ലൈകോ ചില്ലറ വില്‍പന ശാല ആരംഭിക്കുന്നതിന് ബഹു. ഭക്ഷ്യ വിഭവ വകുപ്പ് മന്ത്രി അഡ്വ. ജി.ആര്. അനിലിന് നിവേദനം നല്‍കിയിട്ടുണ്ട്, ഇത് വകുപ്പിന്റെ സജീവ പരിഗണനയില് ആണ്.\n(44) പാറത്തോട് ഗ്രാമ പഞ്ചായത്തിലെ 26-)0 മൈല് ജംഗ്ഷനിലെ പാലം പുനര്‍നിര്‍മ്മിക്കുന്നതിന് 2.75കോടി രൂപ അടങ്കല് തുകയുള്ള വിശദമായ ഡിപിആര് തയ്യാറാക്കി ഭരണാനുമതിയ്ക്ക് സമര്‍പ്പിച്ചിട്ടുണ്ട്.\n(45) പാറത്തോട് ഗ്രാമ പഞ്ചായത്ത് 15-)0 വാര്‍ഡില് മുക്കാലി തോട്ടില്9ലക്ഷം രൂപ അനുവദിച്ച് സംരക്ഷണ ഭിത്തി നിര്‍മ്മാണം നടന്നു വരുന്നു.\n(46) മുണ്ടക്കയം ഗ്രാമ പഞ്ചായത്ത് 4-)0 വാര്‍ഡില് പുത്തന്‍ചന്ത തോട് ഭാഗത്ത്6ലക്ഷം രൂപ അനുവദിച്ച് സംരക്ഷണ ഭിത്തിയുടെ പുനരുദ്ധാരണ പ്രവര്‍ത്തനങ്ങള് നടന്നുവരുന്നു.\n(47) മുണ്ടക്കയം ഗ്രാമ പഞ്ചായത്തിലെ കുളമാക്കല് മഞ്ഞളരുവി തോട്ടില് 12.5 ലക്ഷം അനുവദിച്ച് ചെക്ക് ഡാമിന്റെ പുനരുദ്ധാരണ പ്രവര്‍ത്തനങ്ങള് നടന്നുവരുന്നു.\n(48) പൂഞ്ഞാര് തെക്കേക്കര ഗ്രാമ പഞ്ചായത്ത് 12-)0 വാര്‍ഡില് കടലാടിമറ്റം ഭാഗത്ത് ലക്ഷം വീട് കോളനിയിലേയ്ക്ക് ഉള്ള റോഡ് ഭാഗം സംരക്ഷണഭിത്തി ഇടിഞ്ഞ് പോയത് പുനര് നിര്‍മ്മിക്കുന്നതിന് അനുമതി ലഭ്യമാക്കി.\n(49) നിയോജക മണ്ഡലത്തിലെ വിവിധ ഭൂപ്രശ്‌നങ്ങള്, പട്ടയ പ്രശ്‌നങ്ങള്, തോട്ടം-പുരയിടം പ്രശ്‌നങ്ങള്, റവന്യൂ വകുപ്പുമായി ബന്ധപ്പെട്ട വിവിധ വിഷയങ്ങള് തുടങ്ങിയവ ചര്‍ച്ച ചെയ്യുന്നതിനും, പരിഹാര മാര്‍ഗ്ഗങ്ങള് ആരായുന്നതിനും 20/09/2021 തിങ്കളാഴ്ച ഉച്ചകഴിഞ്ഞ് 2:30ന് കോട്ടയം കളക്ട്രേറ്റ് കോണ്‍ഫ്രന്‍സ് ഹാളില് ജില്ലാ കളക്ടര്, ആര് ഡി ഓ, കാഞ്ഞിരപ്പള്ളി, മീനച്ചില് തഹസീല്‍ദാര്‍മാര്, നിയോജക മണ്ഡലത്തിലെ മുഴുവന് വില്ലേജ് ഓഫീസര്‍മാര് തുടങ്ങിയ ഉദ്യോഗസ്ഥരുടെ യോഗം വിളിച്ചു ചേര്‍ത്തിട്ടുണ്ട്.\n(50) മുണ്ടക്കയത്ത് മുറികല്ലുംപുറം എസ്.സി കോളനിയിലെ അടിസ്ഥാന സൗകരങ്ങളുടെ വികസനത്തിന് സംസ്ഥാന പട്ടിക ജാതി വികസന വകുപ്പ് മുഖേനേ അനുവദിച്ചിട്ടുള്ള 50 ലക്ഷം രൂപ വിനിയോഗിച്ചുള്ള വികസന പ്രവര്‍ത്തനങ്ങള്‍ക്ക് പ്രാരംഭ നടപടികളായി.\n(51) തീക്കോയി ഗ്രാമ പഞ്ചായത്തില് വാഗമണ്ണില് വനം വകുപ്പിന്റെ ആധുനിക സൗകര്യങ്ങളോടു കൂടിയ ഇന്റഗ്രേറ്റട്ട് ചെക്ക് പോസ്റ്റ് ഒരു കോടി രൂപ അനുവദിച്ച, നിര്‍മ്മാണ ഉദ്ഘാടനം ബഹു. വനം വകുപ്പ് മന്ത്രി ശ്രീ. എ.കെ. ശശീന്ദ്രന് 2021 ജൂലൈ 19ന് നിര്‍വ്വഹിച്ചു.\n(52) തീക്കോയി ഗ്രാമ പഞ്ചായത്തിലെ മാര്‍മല ഹൈഡ്രോ ഇലക്ട്രിക് പ്രൊജക്ടിന്റെ സ്ഥലം ഏറ്റെടുക്കല് ത്വരിതപ്പെടുത്തി.\n(53) പൂഞ്ഞാര് എസ്.എം.വി സ്‌കൂളില് വൈദ്യുതി വകുപ്പിന്റെ ആഭിമുഖ്യത്തില് 50 ലക്ഷം രൂപ ചിലവഴിച്ച് സോളാര് പാനല് സ്ഥാപിക്കല് നടന്നുവരുന്നു.\n(54) പാറത്തോട് ഗ്രാമ പഞ്ചായത്തിലെ ഇടക്കുന്നത്ത് മിനി ഇന്‍ഡസ്ട്രിയല് എസ്റ്റേറ്റ് സ്ഥാപിക്കുന്നതിനുള്ള നടപടിക്രമങ്ങള് ത്വരിതപ്പെടുത്തി.\n(55) തിടനാട് ഗ്രാമ പഞ്ചായത്തിലെ പിണ്ണാക്കനാട്ട് ഇലക്ട്രിസിറ്റി വകുപ്പിന്റെ 33കെ.വി. സബ്‌സ്റ്റേഷന് സ്ഥാപിക്കുന്നതുമായി ബന്ധപ്പെട്ട് നിലവില് ഉണ്ടായിരുന്ന തടസങ്ങള് നീക്കി, നടപടിക്രമങ്ങളുടെ വേഗം വര്‍ദ്ധിപ്പിച്ചു.\n(56) പൂഞ്ഞാര് സര്‍വ്വീസ് സഹകരണ ബാങ്കിലെ പ്രശ്‌നങ്ങള് പരിഹരിച്ച് നിക്ഷേപകരുടെയും ഓഹരി ഉടമകളുടെയും താല്‍പര്യങ്ങള് പരിരക്ഷിച്ച് ബാങ്കിനെ സംരക്ഷിക്കുന്നതിനുള്ള ഇടപെടലുകള് നടത്തിവരുന്നു.\n(57) തിടനാട് ഗ്രാമ പഞ്ചായത്തിലെ വാരിയാനിക്കാട്ടും, പൂഞ്ഞാര് തെക്കേക്കര ഗ്രാമ പഞ്ചായത്തിലെ ചോലത്തടത്തും പുതിയ റേഷന് കടകള് സ്ഥാപിക്കണമെന്ന് ബഹു. ഭക്ഷ്യ വിഭവ വകുപ്പ് മന്ത്രി അഡ്വ. ജി.ആര്. അനിലിന് നിവേദനം നല്‍കിയിട്ടുണ്ട്, ഇത് വകുപ്പിന്റെ സജീവ പരിഗണനയില് ആണ്\n(58) മുണ്ടക്കയത്ത് മത്സ്യഫെഡിന്റെ പുതിയ സ്റ്റാള് അനുവദിക്കുന്നത് അനുമതി ലഭിച്ചിട്ടുണ്ട്.\n(59) പൂഞ്ഞാര് ഗവ. എല്.പി.സ്‌കൂളിന് പുതിയ കെട്ടിടം പണിയുന്നതിന് ഫണ്ട് അനുവദിക്കുന്നതിന് ഇടപെടല് നടത്തിയിട്ടുണ്ട്. സമീപ ഭാവിയില് ഭരണാനുമതി ലഭിക്കും.\n(60) പൂഞ്ഞാര് തെക്കേക്കര പഞ്ചായത്തിനെ ക്ഷീരഗ്രാമം പദ്ധതിയില് ഉള്‍പ്പെടുത്തുന്നതിന് ബഹു. മൃഗസംരക്ഷണ വകുപ്പ് മന്ത്രി ജെ. ചിഞ്ചു റാണിയ്ക്ക് നിവേദനം നല്‍കിയിട്ടുണ്ട്. ഇത് വകുപ്പിന്റെ സജീവ പരിഗണനയിലാണ്.\nഇതുകൂടാതെ എം.എല്.എ ഫണ്ട്, സി.എം.എം.എല്.ആര്.ആര്.പി ഫണ്ട്, റീ ബില്‍ഡ് കേരള ഫണ്ട്, പി.എം.ജി.എസ്.വൈ. ഫണ്ട്, പട്ടിക വര്‍ഗ്ഗ വികസന വകുപ്പ്, ഇറിഗേഷന് വകുപ്പ്, കൃഷി വകുപ്പ്, വിദ്യാഭ്യാസ വകുപ്പ്, വനംവകുപ്പ് തുടങ്ങി വിവിധ വകുപ്പുകള് മുഖേനയുള്ള അനവധി വികസന പ്രവര്‍ത്തങ്ങള് നടന്നു വരുന്നതില് ഫലപ്രദമായി ഇടപെടുകയും വികസന പ്രവര്‍ത്തങ്ങള് മുന്നോട്ട് നയിക്കുകയും ചെയ്യുന്നു.\nനാളിതുവരെയുള്ള പ്രവര്‍ത്തനങ്ങളില് എല്ലാവിധ പിന്തുണയും സഹായ സഹകരണങ്ങളും നല്‍കിയ ബഹു. സംസ്ഥാന മുഖ്യമന്ത്രി ശ്രീ. പിണറായി വിജയന് അവര്‍കളോടും മറ്റ് ബഹുമാന്യരായ മന്ത്രിമാരോടും തദ്ദേശ സ്വയംഭരണ സ്ഥാപന ജനപ്രതിനിധികളോടും ഉദ്യോഗസ്ഥ സുഹൃത്തുക്കളോടും സര്‍വ്വോപരി പൂഞ്ഞാര് നിയോജകമണ്ഡലത്തിലെ ജനങ്ങളോടും നന്ദിയും കടപ്പാടും അറിയിക്കുന്നു.\nതുടര്‍ന്നും ഏവരുടെയും ആത്മാര്‍ത്ഥമായ പിന്തുണയും സഹകരണവും പ്രതീക്ഷിക്കുന്നു. വികസന കാര്യങ്ങളില് രാഷ്ട്രീയത്തിനതീതമായ കാഴ്ചപ്പാടോടെ എല്ലാവരെയും ഒന്നിച്ച് കൊണ്ടുപോകുന്നതിനും നാടിന്റെ പുരോഗതിയ്ക്ക് ഒറ്റക്കെട്ടായി പ്രവര്‍ത്തിക്കുന്നതിനും ആഗ്രഹിക്കുന്നു.\nതുടര്‍ന്നും വികസനത്തിനും നാടിന്റെ പുരോഗതിയ്ക്കും നമ്മുക്ക് ഒരുമിച്ച് കൈകോര്‍ക്കാം. വിവാദങ്ങളല്ല വികസനമാണ് നാടിനാവശ്യം. സൃഷ്ടിപരമായ വിമര്‍ശനങ്ങളാവാം പക്ഷേ രാഷ്ട്രീയ കുതന്ത്രങ്ങളും കുപ്രചരണങ്ങളും വ്യക്തിഹത്യകളും ആര്‍ക്കും ഭൂഷണമല്ല എന്ന് ഓര്‍മ്മിപ്പിക്കട്ടെ.\nമൂന്ന് മാസമാകുമ്പോഴേയ്ക്കും വിമര്‍ശനവുമായി ഇറങ്ങിത്തിരിക്കുന്നവരോട് ഒരു വാക്ക്. ഒരു തൈ നട്ടാല്‍ഫലം കായ്ക്കാന് അല്‍പം സമയം എടുക്കും അതുവരെ ക്ഷമയോടെ കാത്തിരിക്കണം.\nPrevious Articleഭരണങ്ങാനം -19, പാലാ – 17, ഈരാറ്റുപേട്ട7; കോട്ടയം ജില്ലയില് 1176 പേര്‍ക്ക് കോവിഡ്; 1463 പേര്‍ക്ക് രോഗമുക്തി, ടെസ്റ്റ് പോസിറ്റിവിറ്റി നിരക്ക് 14.34\nNext Article അരുവിത്തുറ – ഭരണങ്ങാനം റോഡ് നിര്‍മ്മാണ ഉദ്ഘാടനം നടത്തി\nഎം എല് എ പ്രതിഭാ പുരസ്‌ക്കാരം കൂട്ടിക്കലെ വിദ്യാര്‍ത്ഥികള്‍ക്കും സ്‌കൂളുകള്‍ക്കും സമ്മാനിച്ചു\nകേരള കോണ്‍ഗ്രസ് (എം) പൂഞ്ഞാര് മണ്ഡലം വാര്‍ഡ് സമ്മേളനങ്ങള്‍ക്ക് ഇന്ന് തുടക്കമാവും